﻿ CALITATEA VIEŢII Revistă de politici sociale Anul XXIII • Nr. 3 • 2012 CUPRINS CALITATEA VIEŢII Mariana STANCIU – Guvernare şi bugete publice europene în perioada de criză..................... 189 Gabriel ROMAN, Rodica GRAMMA, Angela-Mariana ENACHE, Andrada-Viorica PÂRVU – Determinanţi ai calităţii vieţii pacienţilor de etnie romă, din perspectiva mediatorilor sanitari............................................................................................................................ 209 POLITICI SOCIALE Simona Maria STĂNESCU, Adina DRAGOTOIU, Alina Ioana MARINOIU – Beneficiile de asistenţă socială gestionate de Ministerul Muncii, Familiei şi Protecţiei Sociale........... 239 VIAŢĂ ŞTIINŢIFICĂ Iulia BUTTU – Forum european: servicii sociale de calitate în fiecare comunitate – provocări şi oportunităţi ................................................................................................................. 267 RECENZII Simona STĂNESCU, Sorin CACE (coord.), Alt fel de ocupare: Cererea de economie socială în regiunile de dezvoltare Bucureşti-Ilfov şi Sud-Est, Bucureşti, Editura Expert, 2011 (Raluca Popescu) ........................................................................................................... 270 CALITATEA VIEŢII, XXIII, nr. 3, 2012, p. 187–274 QUALITY OF LIFE A Journal of Social-Policy Issues Vol. XXIII • No. 3 • 2012 CONTENTS QUALITY OF LIFE Mariana STANCIU – Governing and public budgets in Europe, in the period of crisis ............. 189 Gabriel ROMAN, Rodica GRAMMA, Angela-Mariana ENACHE, Andrada-Viorica PÂRVU – Determinants of the quality of life of Roma people from the perspective of the health social workers ................................................................................................................ 209 SOCIAL POLICY Simona Maria STĂNESCU, Adina DRAGOTOIU, Alina Ioana MARINOIU – Social work benefits under the administration of the Ministry of Work, Family and Social Protection ..... 239 SCIENTIFIC LIFE Iulia BUTTU – European Forum: Quality social services in every community – challenges and opportunities............................................................................................................ 267 BOOK REVIEWS Simona STĂNESCU, Sorin CACE (coord.), Alt fel de ocupare: cererea de economie socială în regiunile de dezvoltare Bucureşti-Ilfov şi Sud-Est (A different kind of employment: the need for social economy in the development regions Bucharest-Ilfov and South- East Romanian), Bucharest, Editura Expert, 2011 (Raluca Popescu) ............................ 270 CALITATEA VIEŢII, XXIII, nr. 3, 2012, p. 187–274 CALITATEA VIEŢII GUVERNARE ŞI BUGETE PUBLICE EUROPENE  ÎN PERIOADA DE CRIZĂ MARIANA STANCIU rticolul prezintă accentuarea unor tendinţe comune privind guvernarea statelor UE şi unele evoluţii remarcabile din A cadrul finanţării domeniului public din diferite ţări europene, în perioada crizei declanşate în 2008. În context este descris şi caracterul, adesea de excepţie, al politicilor bugetare ale României. Cuvinte-cheie: guvernare, coordonare europeană, deficit financiar. INTRODUCERE: IMPORTANŢA ECHILIBRULUI BUGETELOR PUBLICE PENTRU DEZVOLTAREA ŢĂRILOR EUROPENE Articolul de faţă pune în discuţie orientările cele mai recente adoptate de instituţiile Uniunii Europene cu privire la creşterea convergenţei activităţilor de guvernare din ţările membre, inclusiv prin modalităţile de finanţare a sectoarelor publice, în vederea depăşirii crizei financiare şi a datoriilor externe, declanşate în anul 2008. În acest scop, sunt prezentaţi şi analizaţi indicatorii financiari principali ai bugetelor publice ale ţărilor europene, vizând cele două capitole esenţiale – veniturile şi cheltuielile bugetare, deoarece raporturile ce se stabilesc între aceste două capitole influenţează hotărâtor deciziile politice, economice şi sociale ale unui stat. Bugetul public este instrumentul financiar central prin care un guvern îşi poate pune în practică politicile şi programele de dezvoltare. Prin acesta, orice guvern poate influenţa stabilitatea macroeconomică şi dinamica socială a ţării, dar şi unele politici ale altor guverne. În lumea actuală, sfera politicilor bugetare a devenit extrem de amplă, aplicarea acestora fiind înalt specializată, formalizată (prin intermediul instituţiilor standard) şi intens birocratizată. Prin bugetul public se organizează şi se finanţează diverse categorii de activităţi publice, între care administrarea statului, asigurarea ordinii publice, apărarea naţională, protecţia mediului şi, nu în ultimul rând, dinamizarea prin măsuri specifice a economiei. Totuşi, domeniul predilect al politicilor bugetare este cel social, cu ramurile sale – educaţia publică, sănătatea publică, securitatea şi asistenţa socială. Adresa de contact a autorului: Mariana Stanciu, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: mariana1stanciu@yahoo.com. CALITATEA VIEŢII, XXIII, nr. 3, 2012, p. 189–208 190 MARIANA STANCIU 2 Orice politică bugetară, pentru a fi eficace, trebuie să aibă în vedere condiţiile reale, concrete, ale vieţii sociale (începând cu economia reală), precum şi previziunile cu grad ridicat de probabilitate asupra evoluţiei social-economice. Ignorând informaţii sau realităţi de acest tip, politicile bugetare pot frâna dezvoltarea, generând astfel recesiune şi tensiuni sociale. Orice buget public administrează un capitol de venituri şi unul de cheltuieli. Teza clasică referitoare la echilibrul (egalitatea) dintre veniturile şi cheltuielile bugetare, promovată din secolul al XIX-lea până în prima parte a secolului al XX-lea, a pus în valoare principiile gestionării prudente a finanţelor private, potrivit cărora un agent economic nu trebuie să cheltuie, pe termen lung, decât ceea ce poate câştiga din activitatea economică proprie. Un asemenea comportament economic avea în vedere existenţa unui stat de tip nonintervenţionist, manifest în mediul economic doar în calitate de simplu consumator. Deficitul bugetar era considerat indezirabil, deoarece impunea emisia de monedă suplimentară, dezechilibrând, astfel, mecanismul macroeconomic, prin creşterea fără acoperire (în economia reală) a economiei nominale. Ca urmare, execuţia bugetară avea în vedere strict atingerea echilibrului financiar între venituri şi cheltuieli, un eventual deficit bugetar fiind acceptat doar în situaţii de forţă majoră (calamitate naturală, război etc.). Această orientare a durat cam până la asimilarea în conştiinţa publică a ideilor keynesiste. În partea a doua a secolului al XX-lea, odată cu creşterea interesului naţiunilor pentru dezvoltarea accelerată, au apărut idei şi convingeri noi în materie de politici bugetare. Potrivit noului curent de idei, echilibrul bugetar de tip clasic constituia, mai degrabă, o frână în calea dezvoltării şi creşterii economice. De aceea, în timp, o asemenea politică bugetară a ajuns mai degrabă o excepţie. În cazul României, de exemplu, Legea finanţelor publice (L. nr. 500/2002) enunţă necesitatea menţinerii unui echilibru financiar şi economic, în condiţiile recunoaşterii deschise a insuficienţei resurselor bugetare în raport cu cheltuielile proiectate. Această situaţie impune aprobarea ab initio, de către Parlament, a unui deficit bugetar, ce va permite, totuşi, realizarea programelor şi politicilor guvernamentale, prin crearea resurselor de dezvoltare, dar şi a disponibilităţilor de plată a datoriilor acumulate. Situaţii similare au fost înregistrate, pe termen lung, în toate ţările occidentale şi nu numai. Îndeosebi în ultimele decenii, proiectarea dezvoltării sociale prin asumarea sistematică a unor deficite publice a devenit o modalitate de dezvoltare larg acceptată în economiile lumii. Legitimarea ideilor de acest tip a avut la bază şi etichetarea drept „neproductivă” a activităţii statului, acesta fiind chemat, astfel, să-şi facă mai utilă prezenţa prin gestionarea unor investiţii menite să dinamizeze întreaga viaţă social-economică a naţiunii, prin politicile sale bugetare. În asemenea noi condiţii, echilibrul bugetar mai putea însemna doar întâmplător egalizarea fluxurilor de venituri şi cheltuieli. De regulă, însă, soldul previzionat rezulta dintr-un excedent al cheltuielilor asupra veniturilor. Astfel, prin integrarea 3 GUVERNARE ŞI BUGETE PUBLICE EUROPENE ÎN PERIOADA DE CRIZĂ 191 finanţelor publice în fluxul economic general, bugetul public a devenit un instrument indispensabil al politicilor de creştere economică. Odată însă cu creşterea frecvenţei şi a magnitudinii fenomenelor de criză, inflaţie şi şomaj s-a intensificat rolul bugetului public în echilibrarea şi relansarea economică. Prin aceasta, orice stat poate interveni în sensul măririi sau diminuării discreţionare a cererii de consum a populaţiei, sau în sensul creşterii investiţiilor, chiar dacă rezultatele economiei reale nu ar recomanda asemenea politici. Astfel, la nivel global, economia nominală a ajuns să piardă aproape complet contactul cu economia reală, ceea ce a făcut posibilă dezvoltarea unei economii speculative de tip bancar, ceea ce a dus la criza globală a anilor 2008–2012. CONVERGENŢA ACTIVITĂŢILOR DE GUVERNARE, ÎN STATELE UE Ţările membre ale UE, indiferent de forma lor statală, funcţionează sub egida respectării criteriilor de aderare la UE adoptate în anul 1993, la Copenhaga, în privinţa caracterului democratic al vieţii social-politice, a respectării drepturilor omului şi a dezvoltării social-economice pe principiul pieţei libere. În ţările UE, funcţia executivă sau administrativă ce revine guvernului este, de regulă, definită prin reglementări de nivel constituţional, fiind bine delimitată, în contextul mai larg al funcţiilor statului. În toate statele din UE, rolul intern al guvernului se exercită prin intermediul gestionării bugetului public, prin reglementarea unui spectru larg al activităţilor sociale, prin organizarea de servicii publice şi sociale, prin instituirea de beneficii sociale, prin redistribuirea unor venituri către categoriile sociale dezavantajate pe pieţele muncii, prin prevenirea unor evoluţii indezirabile din economie, instituind mecanisme de reglare, prin politicile fiscale. În acest fel, multe dintre activităţile politice ale guvernelor statelor din UE au specific comun, ce le distinge de alte guverne din afara UE. Acest specific decurge din natura particulară a Uniunii Europene care, fără a fi o confederaţie, funcţionează aproape similar unei confederaţii. La nivel parlamentar (Parlamentul European), dar şi la nivelul fiecărui guvern naţional, UE dispune de instituţii, reglementări şi instrumente de guvernare comune şi prin acestea aplică politici comune, ce pot fi complementare sau superpuse politicilor naţionale. Totuşi, cel puţin la nivel formal, instituţiile reprezentative ale UE nu controlează încă unele domenii, cum ar fi politicile externe ale statelor membre, politicile de apărare, unele politici sociale, politicile fiscale directe ş.a., chiar dacă şi în asemenea sfere de activitate există tendinţe de apropiere legislativă şi cooperare. În unele domenii, în relaţiile dintre UE şi guvernul fiecărei ţări, se aplică principiul subsidiarităţii, adică UE nu intervine prin iniţiative politice, exceptând domeniile ce ţin exclusiv de competenţa sa, dacă intervenţia sa nu este considerată oportună şi nu garantează o eficienţă mai înaltă decât acţiunile întreprinse la nivel naţional, regional sau local. 192 MARIANA STANCIU 4 Şi în privinţa politicilor sociale, ca şi în alte sectoare, acţionează principiul subsidiarităţii, deşi există şi altele unde tendinţele convergente sunt clare (în domeniul ocupării, de exemplu). Totuşi, părerile specialiştilor privind existenţa de facto a unui model social european sunt încă destul de diferite. Până în prezent, coordonarea deschisă a politicilor sociale ale statelor membre, instituită ca principiu în jurul anului 2000, a produs consecinţe sensibile, îndeosebi în domeniul ocupării, al incluziunii sociale şi asigurărilor sociale. „Nevoia edificării unei dimensiuni sociale a apărut pe măsura adâncirii cooperării între statele membre în cadrul Comunităţii Economice Europene (CEE, CE, iar din 1986, Uniunea Europeană). Şi, într-adevăr, atât anterior începerii constituirii dimensiunii sociale a UE, cât şi după, în ţările membre s-au adoptat măsuri de politică socială, care au condus la conturarea, şi apoi, la consolidarea unor state ale bunăstării sociale, ca forme de organizare socioeconomică. Aceste regimuri ale bunăstării, bunuri publice, în domeniul social, şi-au dovedit viabilitatea. Deşi nu sunt lipsite de dificultăţi, departe de a fi o frână în calea dezvoltării ţărilor, ele sunt parte componentă a procesului de dezvoltare economică şi socială în cadrul Comunităţii Europene” (Mărginean, 2003). Aplicarea subsidiarităţii este corelată cu principiile proporţionalităţii şi necesităţii, potrivit cărora acţiunile întreprinse de UE trebuie să se limiteze la nivelul presupus de realizarea obiectivelor Tratatului UE. Consiliul European din decembrie 1992 a definit principiile de bază ale conceptului de subsidiaritate şi a stabilit liniile orientative pentru interpretarea Articolului 5 din Tratatul UE, prin care principiul subsidiarităţii a fost inclus în Tratat. La Conferinţa Interguvernamentală din februarie 2000, Comitetul Regional al UE a solicitat modificarea şi completarea principiului subsidiarităţii, în sensul recunoaşterii rolului determinant al autorităţilor locale şi regionale din fiecare stat. Comisia Europeană prezintă anual Consiliului şi Parlamentului European un raport asupra progreselor înregistrate în procesul legislativ, vizând şi aplicarea principiului subsidiarităţii. Uniunea Europeană funcţionează, de asemenea, pe principiul democraţiei reprezentative, sub egida Parlamentului European constituit prin alegeri directe. Parlamentul European împreună cu Consiliul European – constituit din guvernele naţionale ale statelor componente ale UE – sunt principalele instrumente legislative ale UE, legile fiind propuse de Comisia Europeană. Existenţa Consiliului European conferă o natură puternic interguvernamentală Uniunii Europene. Sunt şi domenii unde UE nu deţine competenţă exclusivă, statelor membre revenindu-le toate atributele şi puterile ce nu revin în mod explicit UE. Consiliul European (numit informal Consiliul de Miniştri sau Consiliul) se întruneşte de patru ori pe an pentru a stabili agenda politicilor aplicate în UE, inclusiv politicile de creştere a gradului de integrare a statelor componente. Acesta are atribuţii legislative, dar şi unele puteri executive, fiind principalul corp de decizie din cadrul Uniunii Europene. Întrunirile Consiliului au loc în diferite forme, în funcţie de subiectele înscrise în agenda de lucru. De exemplu, dacă pe 5 GUVERNARE ŞI BUGETE PUBLICE EUROPENE ÎN PERIOADA DE CRIZĂ 193 agendă se află problemele legate de pieţele muncii, la şedinţă participă miniştrii muncii şi protecţiei sociale din fiecare ţară. Voturile sunt exprimate fie în majoritate, fie în unanimitate, numărul de voturi alocate fiecărui reprezentant fiind proporţional cu mărimea populaţiei reprezentate. Iată de ce mărimea populaţiei unei ţări poate fi determinantă în adoptarea deciziilor la nivel european. Din perspectivă legislativă, UE generează trei categorii de acte: reglementări, cu putere de aplicare directă, directive ce oferă un cadru sau anumiţi termeni de referinţă pentru formularea unor legi naţionale vizând atingerea unor obiective naţionale, şi decizii, ce se aplică în situaţii concrete (Europa, (web portal), 2011). Până în prezent, un număr de 27 de state au aderat la structurile Uniunii Europene. În interiorul UE există două arii cu statut special. Una este Zona Euro, ce cuprinde 17 state, iar alta este Spaţiul Schengen, care include 22 de state (Zona euro este inclusă în Spaţiul Schengen). În aceste arii se aplică politici social- economice exclusive în raport cu celelalte state ale UE, urmând ca statele încă necuprinse în ariile respective să se alăture pe parcurs. Sunt şi câteva state care deţin un statut aparte în relaţiile lor cu UE – statele EFTA (European Free Trade Association – Asociaţia Europeană a Liberului Schimb (AELS): Elveţia, Islanda, Liechtenstein, Norvegia). În anii crizei declanşate în 2008 a fost iniţiat un proces de accelerare a convergenţei şi coordonării politicilor guvernamentale ale statelor din UE. Acest proces activ deja prin lărgirea sensibilă a pieţei unice, prin extinderea la cote noi a uniunii vamale, prin libera circulaţie a persoanelor, bunurilor şi serviciilor, s-a accelerat prin semnarea, de către majoritatea statelor membre UE, în martie 2012, a Tratatului European de Stabilitate, Cooperare şi Guvernanţă. EFECTE ALE CRIZEI ASUPRA FINANŢĂRII SECTORULUI PUBLIC Criza a afectat toate statele europene şi a creat noi condiţii pentru creşterea rolului UE în viaţa politică şi social-economică a ţărilor membre. Cu acest prilej, s-a ridicat problema legitimităţii Comisiei Europene în privinţa recomandării de măsuri de austeritate unor ţări din Zona Euro care au primit mari ajutoare financiare pentru a-şi susţine serviciul datoriei externe. Asta deoarece executivul UE (Consiliul Europei) ar îngrădi, astfel, autonomia şi exercitarea atribuţiilor guvernelor aflate în situaţie critică, precum cele din Grecia, Irlanda, Spania, Portugalia şi nu numai. Dincolo de ajutorul acordat (sau nu) unor ţări aflate în dificultate financiară, din discuţiile ce au avut loc în instituţiile europene, de-a lungul ultimilor trei–patru ani, precum şi din conţinutul ideatic al Tratatului de Stabilitate, Cooperare şi Guvernanţă (TSCG) semnat de 25 de state ale UE, în ziua de 2 martie 2012, a devenit clară tendinţa de scădere a toleranţei generale faţă de ţările care au ales să se dezvolte economic şi social, depăşind un anumit prag al datoriei externe (3% din PIB). Chiar dacă unele cuvinte nu au fost rostite deschis în anumite contexte de dezbatere publică, ori poate nu au răzbătut în mass-media, ele au plutit, totuşi, în aer. 194 MARIANA STANCIU 6 Restrângerea autonomiei unor guverne, ca şi instituirea controlului Uniunii Europene asupra proiectelor de bugete publice anuale vorbeşte de la sine despre recunoaşterea tacită a riscului de incompetenţă a guvernelor europene, care, cel puţin în ultimul deceniu, nu au găsit altă modalitate de dezvoltare socială decât prin contractarea unor deficite publice majore. În anii 2011 şi 2012, în cadrul UE au avut loc multe discuţii cu privire la eventualele soluţii de scoatere din criză a Zonei Euro. Punerea în comun a datoriei ţărilor din Zona euro (prin lansarea pe piaţă a aşa-numitelor eurobonduri) a fost indicată de unii dintre liderii europeni ca o posibilă cale de ieşire din criză. Germania s-a opus însă deschis unei asemenea măsuri, invocând responsabilitatea fiecărui guvern pentru deciziile proprii şi necesitatea asumării consecinţelor economico-sociale de către naţiunile care au creat debitele respective. În Tabelul nr. 1 este prezentată dinamica datoriilor guvernamentale care au determinat acutizarea crizei financiare europene declanşate în anul 2008. La nivelul ţărilor din UE-27, cuantumul mediu al datoriilor a crescut abrupt între anii 2008– 2010, de la 62,5% din PIB la 80,2% din PIB. O evoluţie similară a avut loc şi la nivelul ţărilor din UE-17 (Zona euro), unde datoria guvernamentală medie a crescut de la 70,1% la 85,4% din PIB. Deficitul bugetar guvernamental a scăzut uşor în 2010, comparativ cu 2009 – de la 6,9% la 6,6% din PIB – în timp ce datoriile guvernamentale au crescut de la 74,7% la 80,2% din PIB-ul UE-27. Între ţările care au contribuit în mare măsură la crearea acestei situaţii se numără: Grecia, Irlanda, Spania şi Portugalia. Aceste state au înregistrat creşteri dintre cele mai mari ale ponderilor datoriilor în PIB, în intervalul 2008–2010. Desigur, ponderi destul de ridicate sau dinamici destul de înalte ale contractării unor noi datorii au înregistrat şi Italia, Germania sau Marea Britanie. Dar dacă în cazul Italiei, mersul general deficitar al economiei (care a pierdut capacitatea de frânare a tendinţelor de multiplicare a datoriei de stat prin creşterea economică) a fost de natură să descalifice total guvernul Berlusconi, Germania – prin economia sa performantă, şi Marea Britanie, prin avuţia şi rezervele bancare de care dispune – se bucură încă de credibilitate ridicată pe pieţele interbancare. În anul 2010, ratele de deficit au depăşit pragul de 3% din PIB în 22 de state membre. Ungaria, Grecia şi Portugalia au înregistrat rate de deficit de peste 3% pe întregul interval 2007–2010. În perioada respectivă, cele mai consistente rate de deficit s-au înregistrat în Irlanda (31,3%), Grecia (10,6%), Marea Britanie (10,3%), Portugalia (9,8%) şi Spania (9,3%). Au existat însă şi cinci state membre care au înregistrat deficite mai mari în 2010 decât în 2009: Germania, Irlanda, Luxemburg, Austria şi Polonia, iar pentru Irlanda deficitul a crescut cu 17,1 puncte procentuale între 2009 şi 2010. Dacă în anul 2009, 15 state au raportat rate ale datoriilor sub 60% din PIB, în anul 2010 numărul acestora a scăzut la 13 (datoriile Spaniei şi cele ale Ciprului au depăşit 60% din PIB). 7 GUVERNARE ŞI BUGETE PUBLICE EUROPENE ÎN PERIOADA DE CRIZĂ 195 Tabelul nr. 1 Bilanţuri publice şi datorii guvernamentale în ţările UE Bilanţul bugetului public (împrumuturi Datorii guvernamentale (datorii nete efectuate/ acordate de bugetul brute ale bugetului general Ţara general consolidat, % din PIB) consolidat, % din PIB) 2008 2009 2010 2008 2009 2010 UE-27 –2,4 –6,9 –6,6 62,5 74,7 80,2 UE-17 (Zona euro) –2,1 –6,4 –6,2 70,1 79,8 85,4 Belgia –1,3 –5,8 –4,1 89,3 95,9 96,2 Bulgaria 1,7 –4,3 –3,1 13,7 14,6 16,3 Republica Cehă –2,2 –5,8 –4,8 28,7 34,4 37,6 Danemarca 3,2 –2,7 –2,6 34,5 41,8 43,7 Germania –0,1 –3,2 –4,3 66,7 74,4 83,2 Estonia –2,9 –2,0 –0,2 4,5 7,2 6,7 Irlanda –7,3 –14,2 –31,3 44,3 65,2 94,9 Grecia –9,8 –15,8 –10,6 113,0 129,3 144,9 Spania –4,5 –11,2 –9,3 40,1 53,8 61,0 Franţa –3,3 –7,5 –7,1 68,2 79,0 82,3 Italia –2,7 –5,4 –4,6 105,8 115,5 118,4 Cipru 0,9 –6,1 –5,3 48,9 58,5 61,5 Letonia –4,2 –9,7 –8,3 19,8 36,7 44,7 Lituania –3,3 –9,5 –7,0 15,5 29,4 38,0 Luxemburg 3,0 –0,9 –1,1 13,7 14,8 19,1 Ungaria –3,7 –4,6 –4,2 72,9 79,7 81,3 Malta –4,5 –3,7 –3,6 62,2 67,8 69,0 Olanda 0,5 –5,6 –5,1 58,5 60,8 62,9 Austria –0,9 –4,1 –4,4 63,8 69,5 71,8 Polonia –3,7 –7,3 –7,8 47,1 50,9 54,9 Portugalia –3,6 –10,1 –9,8 71,6 83,0 93,3 România –5,7 –9,0 –6,9 13,4 23,6 31,0 Slovenia –1,9 –6,1 –5,8 21,9 35,3 38,9 Slovacia –2,1 –8,0 –7,7 27,8 35,5 41,0 Finlanda 4,3 –2,5 –2,5 33,9 43,3 48,3 Suedia 2,2 –0,7 0,2 38,8 42,7 39,7 Marea Britanie –5,0 –11,5 –10,3 54,8 69,6 79,9 Sursa: Government finance statistics, Eurostat, Octombrie 2011. Din Tabelul nr. 1 rezultă că statele europene dispun, de fapt, de o viziune comună asupra manierei celei mai la îndemână de dezvoltare, care a devenit, totuşi, extrem de problematică pentru statele în cauză şi pentru creditorii lor – creşterea riscului public şi social al ţărilor, prin angajarea acestora în datorii publice tot mai mari. Se observă că şi ţări dintre cele mai bine situate economic, precum Luxemburg sau Germania, Marea Britanie şi Franţa au contractat datorii dintre cele mai mari. La nivelul anilor 2009 şi 2010, toate statele europene, cu excepţia 196 MARIANA STANCIU 8 Suediei (şi numai pentru anul 2010), prezentau bugete mai mult sau mai puţin deficitare. Deoarece un asemenea comportament economic a devenit o problemă internaţională de prim ordin, s-ar justifica, poate, o studiere mai atentă, de către specialişti, a împrejurărilor concrete şi/sau mobilurilor reale ale politicienilor şi guvernanţilor statelor europene ale perioadei (post)moderne, pentru a identifica eventualele cauze ce i-ar determina pe aceştia să angajeze propriile ţări în situaţii riscante, prin asemenea decizii de guvernare. În actualele condiţii nu este exclus ca, prin aplicarea unor politici de control mai intruzive din partea UE asupra execuţiilor şi politicilor bugetare naţionale sau prin impunerea disciplinei fiscale la nivel supranaţional, să se genereze confuzii şi să se trezească nemulţumiri serioase în unele state-membre. Nu trebuie pierdut din vedere că unele propuneri mai radicale de ieşire din criză s-au referit chiar la eventualitatea suspendării drepturilor de vot pentru ţările care apelează, dincolo de anumite limite, la ajutor financiar de la UE. Asemenea propuneri tind să indice o direcţie de evoluţie nouă în cadrul raporturilor dintre statele-membre şi instituţiile coordonatoare ale UE, în sensul pierderii semnificative de suveranitate a unor state-membre (cel puţin a statelor masiv asistate financiar) în definirea politicilor bugetare, economice şi fiscale. Oricum, politicile economice şi bugetare ale guvernelor din Zona euro ar putea fi supuse unor controale periodice din partea UE. În plus, prin votul celorlalţi membri, statele cu dificultăţi mari în susţinerea serviciului datoriei externe ar putea fi chiar obligate să accepte ajutor financiar, deoarece, prin vulnerabilitatea lor economică, ar pune în pericol întreaga construcţie europeană. Ţările aflate sub supraveghere ar trebui să accepte realizarea unor teste de stres pentru sistemele bancare naţionale, după metodologia elaborată de Autoritatea Bancară Europeană. O ţară care refuză să respecte condiţiile cerute de Comisia Europeană ar putea suporta blocarea finanţării sale de la bugetul european. Procesul de supraveghere ar continua până când ţara respectivă ar rambursa 75% din ajutorul financiar primit de la alte guverne. Evident, asemenea propuneri duc lucrurile foarte aproape de punerea în discuţie a modificării Tratatului Uniunii Europene. Deşi unele state s-au arătat reticente faţă de perspectiva rămânerii într-o structură suprastatală ce tinde să devină tot mai rigidă şi mai puţin permisivă faţă de demersurile de creştere economică prin angajarea unor deficite bugetare nelimitate, totuşi, în martie 2012, 25 dintre cele 27 de state europene, printre care şi România, reunite în cadrul Consiliului European de primăvară, au semnat Tratatul privind Stabilitatea, Coordonarea şi Guvernanţa în cadrul Uniunii Economice şi Monetare. Documentul stabileşte ca limită a deficitului bugetar structural pragul de 0,5%. În cazul în care nivelul datoriei publice al unei ţări este semnificativ sub 60% din PIB şi nu există riscuri privind sustenabilitatea pe termen lung a finanţelor publice, deficitul structural poate fi negociat până la 1% din PIB, deficitul bugetar 9 GUVERNARE ŞI BUGETE PUBLICE EUROPENE ÎN PERIOADA DE CRIZĂ 197 maxim ciclic plus cel structural urmând a se încadra în limita de 3% din PIB. Potrivit TSCG, în cazul înregistrării unor abateri faţă de aceste niveluri, un mecanism de corecţie automat va penaliza statul respectiv cu un procent de până la 0,1 % din PIB. Evident, un asemenea gen de acţiune la nivel european ar stopa era guvernării iresponsabile şi aventuriste ce a caracterizat multe dintre statele europene după anul 1990 până în 2012 – TSCG urmând a fi pus în aplicare din ianuarie 2013 („Jurnalul Naţional”, 2012). Importanţa social-economică a sectorului public guvernamental, în cadrul unei economii, se poate evalua prin nivelul general al veniturilor şi cheltuielilor guvernamentale ca pondere în PIB-ul ţării respective. La nivelul UE-27, veniturile publice guvernamentale totale s-au ridicat la 44,1% din PIB, atât în anul 2009 cât şi în anul 2010, în timp de cheltuielile guvernamentale totale au fost mai mari – 50,6% din PIB, în 2010 şi 51,0% din PIB, în 2009 (Eurostat, 2011). O CARACTERISTICĂ EUROPEANĂ – STABILITATEA VENITURILOR GUVERNAMENTALE Politicile guvernamentale sunt finanţate prin bugetul public, ce se constituie la nivelul fiecărui guvern prin sistemul fiscal, prin contribuţii sociale şi prin alte pârghii de dirijare spre buget a unor resurse. Modalităţile prin care guvernele îşi finanţează propriile activităţi (taxe, impozite, împrumuturi ş.a.), mărimea, modelul şi funcţiile asumate de acestea prin efectuarea cheltuielilor guvernamentale pot influenţa decisiv viaţa socială din interiorul statelor respective, dar şi evenimentele de pe plan european şi global. În anul 2010, la nivelul UE, veniturile guvernamentale generale totale au fost de 5 402 miliarde de euro, reprezentând 44% din PIB-ul UE-27, fiind relativ stabile, comparativ cu 2009 (au crescut faţă de 2009 cu 0,02% din PIB). Sursa: Eurostat, 2011. Veniturile guvernamentale totale provin din taxe, impozite, contribuţii sociale, vânzări de bunuri şi imobile, venituri din proprietăţi şi transferuri curente de capital (împrumuturi). Taxele, impozitele şi contribuţiile sociale generează, de regulă, cam 90% din totalul veniturilor guvernamentale. În anul 2010, la nivel UE-27, taxele au generat 58,6%, iar contribuţiile sociale, 31,6% din veniturile guvernamentale. Taxele şi impozitele au generat peste 50% din veniturile guvernamentale în toate ţările din UE, exceptând R. Cehă, Slovacia şi Lituania, unde acestea au fost sub 50%. În Zona euro, veniturile guvernamentale aferente anului 2010 au avut o dinamică similară cu cea din UE-27. Acestea au reprezentat 45,5% din PIB-ul UE-17, fiind în scădere cu 0,1% faţă de anul 2009. 198 MARIANA STANCIU 10 Tabelul nr. 2 Veniturile guvernamentale în ţările UE (% în PIB), în intervalul 2008–2010 Ţara 2008 2009 2010 UE-27 44,7 44,1 44,1 UE-l7 45,0 44,8 44,7 Danemarca 55,2 55,6 55,5 Suedia 53,9 54,1 52,7 Finlanda 53,6 53,1 52,5 Franţa 49,9 49,2 49,5 Belgia 48,6 48,0 48,8 Austria 48,3 48,7 47,1 Olanda 46,7 46,0 46,2 Slovenia 42,4 43,2 44,3 Italia 45,9 46,3 45,8 Germania 44,0 44,9 43,6 Ungaria 45,5 46,9 45,2 Malta 39,4 39,6 39,3 Luxemburg 40,1 42,1 41,4 Cipru 43,1 40,1 41,0 Republica Cehă 38,9 39,1 39,3 Grecia 40,7 38,0 39,5 Portugalia 41,1 39,7 41,6 Spania 37,0 35,1 36,3 Polonia 39,5 37,2 37,5 Bulgaria 40,0 36,3 34,9 Letonia 34,9 34,6 36,1 Irlanda 35,5 34,7 35,5 Slovacia 32,8 33,5 32,3 Estonia 36,5 43,2 40,9 Lituania 33,9 34,3 33,8 România 33,6 32,1 34,0 Sursa: Eurostat, 2011. Între anii 2008 şi 2009, veniturile guvernamentale au fost relativ stabile, acestea scăzând doar cu 0,6 puncte procentuale (din PIB) în UE-27 şi cu 0,4 puncte procentuale în UE-17. Aceasta după ce, în intervalul 1995–2008, veniturile guvernamentale totale au crescut lent, dar sistematic, atât în Zona euro, cât şi în UE-27. Ca pondere în PIB UE-27, veniturile bugetare totale au crescut de la 45% în 1995 la 45,8% în 1999, dar au atins minimul istoric de 43,9%, în anul 2004. Ponderea veniturilor provenind din taxe a fost foarte ridicată în Danemarca (84,6% din veniturile bugetare totale) şi în Islanda (75,3%). Ca urmare, sistemul de securitate socială din Danemarca este finanţat doar în mică parte (cu 3,5% din veniturile guvernamentale totale) din contribuţiile sociale, restul banilor provenind din taxe şi impozite. 11 GUVERNARE ŞI BUGETE PUBLICE EUROPENE ÎN PERIOADA DE CRIZĂ 199 Contribuţiile sociale includ contribuţiile angajaţilor (inclusiv ale celor pe cont propriu), ale angajatorilor, ale persoanelor neangajate în muncă şi contravaloarea unor servicii sociale achitate direct de beneficiari. Per ansamblu, ponderea în PIB-ul fiecărei ţări europene a contribuţiilor sociale diferă mult între state, aceasta fiind cuprinsă, în anul 2010, între 1,9% din PIB, în Danemarca şi 18,6% din PIB, în Franţa. În România, acestea se situau (9,6%) sub media UE-27 (care era de 13,9% din PIB). Anul 2009 a fost an de vârf în domeniul contribuţiilor sociale, atât pe interval de un deceniu cât şi în perioada de criză. Într-adevăr, împotriva aşteptărilor, au existat ponderi uşor mai ridicate ale contribuţiilor sociale în 2009 decât în 2008 (chiar şi în România), situaţia relaxându-se în anul 2010, la nivel european (Tabelul nr. 3). Tabelul nr. 3 Contribuţii sociale în unele ţări din Uniunea Europeană, în intervalul 2000-010 (% din PIB) Ţara 2000 2005 2008 2009 2010 UE-27 14,0 13,7 13,7 14,1 13,9 Germania 18,6 17,9 16,5 17,3 16,9 Franţa 17,9 18,2 18,1 18,7 18,6 Republica Cehă 15,1 15,5 15,6 15,0 15,3 Ungaria 13,4 12,6 13,8 13,3 12,1 Spania 12,9 12,9 13,2 13,4 13,3 Polonia 12,9 12,3 11,3 11,3 11,1 România 11,4 10,3 10,1 10,2 9,6 Bulgaria 10,8 9,7 7,8 7,7 7,1 Irlanda 5,6 6,0 6,8 7,5 7,5 Danemarca 2,6 2,0 1,8 1,9 1,9 Sursa: General government fixed investments, Eurostat, 2011. Per ansamblu, veniturile bugetare au scăzut mai abrupt decât PIB-ul nominal (care a scăzut cu 5,6% în UE-27, respectiv cu 3,2% în UE-17). Acest fenomen nu s-a produs în urma schimbării reglementărilor fiscale, ci ca urmare a acţiunii mecanismelor de stabilizare economică (acestea operează automat scăderea mai rapidă a volumului taxelor şi impozitelor decât ritmul de scădere a economiei, pentru a încuraja creşterea mediului de afaceri). Veniturile medii guvernamentale/locuitor la nivelul UE-27, au ajuns, în anul 2010, la aproape 10 800 euro, la acest capitol persistând, totuşi, mari disparităţi între state. Venituri guvernamentale/locuitor dintre cele mai ridicate s-au înregistrat în Norvegia (36 129 euro), Luxemburg (32 463 euro), Danemarca (23 500 euro), Suedia (19 502 euro), unde veniturile guvernamentale au o pondere foarte mare în PIB. Toate ţările intrate în UE după anul 2004, au înregistrat venituri guvernamentale/locuitor sub media pe UE-27 (inclusiv Spania, Grecia şi Portugalia). 200 MARIANA STANCIU 12 Cele mai scăzute venituri guvernamentale/locuitor s-au înregistrat în Bulgaria (1 645 euro) şi România (1 954 euro). De altfel, aceste ţări fac parte din grupul ţărilor care au realizat venituri guvernamentale totale mai mici de 35% din PIB (Bulgaria, Irlanda, România, Slovacia, Lituania şi Elveţia) (Eurostat, 2011). TENDINŢA EUROPEANĂ – CHELTUIELI PUBLICE MAI MARI DECÂT VENITURILE În anii crizei, cheltuielile guvernamentale au prezentat tendinţe diferite, comparativ cu veniturile. Acestea au crescut semnificativ în anul 2009, comparativ cu 2008, de la 46,9 la 50,8 % din PIB, pe fondul diminuării PIB-ului într-un număr mare de ţări, atât la nivel UE-27 cât şi UE-17, diminuându-se puţin în 2010 (Tabelul nr. 4). Cele mai mici ponderi ale cheltuielilor guvernamentale generale în PIB s-au înregistrat în Bulgaria (37,7% din PIB) şi România (40,8% din PIB). Cheltuielile guvernamentale generale au fost de 6 182 miliarde de euro, reprezentând 50,3% din PIB-ul UE-27 şi de 4 642 miliarde de euro în UE-17, reprezentând 50,5% din PIB- ul UE-17, în anul 2010. Sursa: Eurostat, 2011. Între anii 2009 şi 2010, dinamica cheltuielilor guvernamentale a structurat ţările din UE-27 în două grupări, atestând, astfel, că impactul crizei financiare a afectat în etape decalate ţările europene. Ţările în care cheltuielile guvernamentale au scăzut, au fost cele mai multe, acestea fiind afectate de criză îndeosebi în anii 2008–2009 (Belgia, Bulgaria, R. Cehă, Danemarca, Germania, Estonia ş.a.), pe când cele ale căror cheltuieli guvernamentale au crescut în 2010 faţă de 2009, au fost mai puţine, acestea fiind afectate de criză îndeosebi în anii 2009–2010 (Irlanda, Cipru, Polonia, România). O caracteristică dominantă a veniturilor şi cheltuielilor guvernamentale generale, la nivelul UE-27, este relativa constanţă a masei financiare în circulaţie de la un an la altul. Criza recentă însă a întrerupt acest trend, cu deosebire între anii 2008 şi 2009. Creşterea cheltuielilor guvernamentale ca pondere în PIB între anii 2008 şi 2009 a reprezentat cea mai accentuată dinamică înregistrată între anii 1995–2010, în cadrul bugetelor guvernamentale din UE-27. Tendinţa cheltuielilor guvernamentale prezentă în cele mai multe ţări europene a fost suficient de consistentă financiar pentru a se resimţi intens şi la nivelul UE-27, cheltuielile guvernamentale generale înregistrând o uşoară scădere în 2010 faţă de 2009, de la 50,8 la 50,3% din PIB. Diferenţele de pattern dintre cheltuielile guvernamentale ale zonei UE-17 şi cele ale UE-27 s-au atenuat în ultimii ani – practic, din anul 2008, acestea s-au suprapus perfect, diferenţiindu-se din nou, uşor, din 2010, când ţările din UE-17 au avut cheltuieli mai mari decât cele din UE-27. 13 GUVERNARE ŞI BUGETE PUBLICE EUROPENE ÎN PERIOADA DE CRIZĂ 201 Tabelul nr. 4 Cheltuielile guvernamentale generale în ţările UE, în intervalul 2005–2010 Cheltuieli guvernamentale – % din PIB Mil. euro Ţara 2005 2008 2009 2010 2010 UE-27 46,8 46,9 50,8 50,3 6 181 643 UE-17 47,3 47,0 50,8 50,4 4 641 819 Belgia 52,2 50,1 54,1 53,1 187 041 Bulgaria 39,7 37,6 40,7 37,7 13 577 Republica Cehă 45,0 42,9 45,9 45,2 65 594 Danemarca 52,8 51,9 58,4 58,2 136 490 Germania 46,8 43,8 47,5 46,6 1 164 100 Estonia 33,6 39,9 45,2 40,0 5 794 Irlanda 34,0 42,8 48,2 67,0 103 196 Grecia 44,0 49,7 52,9 49,5 113 887 Spania 38,4 41,3 45,8 45,0 477 773 Franţa 53,6 52,9 56,2 56,2 1 094 489 Italia 48,2 48,8 51,8 50,3 782 470 Cipru 42,9 41,7 45,8 46,6 8 139 Letonia 35,6 38,8 44,2 42,9 7 702 Lituania 33,3 37,4 44,0 41,3 11 311 Luxemburg 41,5 36,9 42,2 41,2 17 156 Ungaria 50,2 48,8 50,5 48,9 48 091 Malta 44,6 43,5 43,2 42,3 2 642 Olanda 44,8 46,0 51,4 51,2 302 948 Austria 50,3 49,3 53,0 53,0 150 401 Polonia 43,4 43,2 44,5 45,7 161 935 Portugalia 45,8 44,7 49,8 50,7 87 493 România 33,6 38,3 40,6 40,8 49 727 Slovenia 45,3 44,1 49,0 49,0 17 663 Slovacia 38,0 35,0 41,5 41,0 27 021 Finlanda 50,2 49,3 56,3 55,1 99 339 Suedia 53,9 51,7 55,2 53,0 183 564 Marea Britanie 44,1 47,4 51,4 50,9 862 103 Sursa: Government revenue, expenditure and main aggregates, Eurostat, 2011. Cea mai mare parte a cheltuielilor guvernamentale au mers spre plata transferurilor sociale. În anul 2010, ca şi în 2009, acestea au reprezentat 43,2% din cheltuielile guvernamentale generale. Ţările unde s-au înregistrat cele mai mari ponderi la acest capitol au fost Germania şi Austria (cu 56,2% şi, respectiv, 48,2% din cheltuielile guvernamentale totale), iar cele mai mici ponderi s-au înregistrat în Irlanda (26,9%) şi Marea Britanie (29,8%). În anul 2010, Irlanda a trecut printr-o situaţie de excepţie în privinţa cheltuielilor guvernamentale, care au atins 67% din PIB, din cauza recapitalizării sectorului bancar irlandez. 202 MARIANA STANCIU 14 Compensaţiile financiare plătite angajaţilor care au părăsit unele sectoare economice restructurate din ţările UE-27 au avut o pondere medie de 21,9% din cheltuielile guvernamentale totale. La acest capitol, cele mai ridicate ponderi ale cheltuielilor guvernamentale au fost înregistrate în Danemarca, Cipru, Malta (30%), iar cele mai scăzute ponderi au fost înregistrate în Germania (15,6%), Irlanda (17,6%), R. Cehă (17,7%). Investiţiile fixe cuprind cheltuielile administraţiei centrale, ale administraţiei de stat, ale administraţiilor locale şi fondul de asigurări sociale. Tabelul nr. 5 Investiţii fixe guvernamentale, în unele ţări din Uniunea Europeană, în intervalul 2000–2010 (% din PIB) Ţara 2005 2008 2009 2010 UE-27 2,5 2,6 2,8 2,5 Bulgaria 3,4 5,6 4,9 4,8 Republica Cehă 4,3 4,6 5,1 4,4 Germania 1,4 1,6 1,7 1,6 Ungaria 4,7 2,9 3,1 3,4 Polonia 3,4 4,6 5,2 5,6 România 3,9 6,6 5,9 5,8 Sursa: General government fixed investments, Eurostat, 2011. În anul 2010, cele mai mari cheltuieli guvernamentale/locuitor în ţările UE şi EFTA au fost realizate de Luxemburg (33 865 euro), Norvegia, Danemarca, Suedia, Irlanda. Suedia şi Danemarca au, într-adevăr, un sector social foarte dezvoltat. Irlanda însă a constituit o excepţie la acest capitol, în anul 2010, din cauza finanţării sectorului bancar. Cele mai mici cheltuieli guvernamentale/locuitor s-au înregistrat în Bulgaria (1 799 euro) şi România (2 320 euro). Ca pondere în PIB, cele mai scăzute cheltuieli guvernamentale s-au înregistrat în Elveţia (33,7%), Bulgaria (37,7%) şi Estonia (40%). În Uniunea Europeană, funcţiile guvernamentale sunt clasificate în raport cu natura cheltuielilor guvernamentale, în vederea acoperirii anumitor trebuinţe sociale (COFOG). Principalele diviziuni ale COFOG (Graficul 1) sunt evaluate din perspectiva stabilităţii plăţilor executate de guverne, între diviziunile respective, protecţia socială fiind, de departe, cea mai consistentă (în jur de 40% din cheltuielile totale). În condiţiile în care, în anul 2009, la nivelul UE-27, cheltuielile guvernamentale totale au reprezentat 50,6% din PIB, protecţia socială a reprezentat 25,4% din PIB în Danemarca, 23,7% din PIB în Franţa, 23,6% din PIB în Finlanda şi 23,0% din PIB în Suedia, 10,9% din PIB în Cipru, 12,2% din PIB în Slovacia şi 11,3 % din PIB în Islanda, media cheltuielilor pentru protecţia socială fiind de 20,1% din PIB în UE-27. 15 GUVERNARE ŞI BUGETE PUBLICE EUROPENE ÎN PERIOADA DE CRIZĂ 203 Între celelalte funcţii guvernamentale, finanţarea sănătăţii publice a avut o pondere de 14,6% în cheltuielile totale ale UE-27, în anul 2009, serviciile publice – 13,1 %, educaţia – 11 %, afacerile economice – 8,7%. Graficul nr. 1 Cheltuielile guvernamentale generale, pe principalele funcţii ale bugetelor publice, în ţările UE-27, ca procente din PIB (media pentru anii 2005–2008 şi pentru anul 2009) 20,1 20 18,1 15 10 7,4 6,7 6,6 6,4 5,6 5,2 4,4 5 3,9 1,9 1,6 1,8 1,2 1,1 1,5 1,1 1,0 0,8 0,7 0 ServiciiApărare SiguranţăAfaceriProtecţiaLocuire şiSănătate Recreere,Educaţie Protecţie publiceşi ordineeconomicemediuluitrebuinţecultură şisocială generalepublicăcomunitarereligie media 2005-20082009 Sursa: Freysson L., Eurostat, 2011. În anii 2008 şi 2009, criza economică şi financiară a generat, în termeni relativi, diminuarea veniturilor şi creşterea cheltuielilor guvernamentale, ceea ce a dus la mărirea deficitelor în cele mai multe ţări. În anul 2010, veniturile şi cheltuielile bugetare au tins să se stabilizeze ca procente în PIB, înregistrându-se, totuşi, o uşoară accentuare a deficitelor. Veniturile din proprietăţi (dintre care cea mai mare parte provin din încasarea dobânzilor) au reprezentat, în medie, 5,4% din cheltuielile guvernamentale ale UE-27 (5,5% în Zona euro) (cu valori mai mari în Grecia şi Islanda – cf. autor). MĂRIREA DEFICITULUI FINANCIAR GUVERNAMENTAL – PREOCUPARE LA ORDINEA ZILEI Deficitul financiar guvernamental reprezintă diferenţa dintre veniturile şi cheltuielile guvernamentale generale. Pentru guvernele din Uniunea Europeană, în ultimul deceniu, cuvântul la ordinea zilei a fost deficit bugetar, chiar dacă au fost şi 204 MARIANA STANCIU 16 ţări care, în anumiţi ani, au încheiat bilanţul cu un surplus (Tabelul nr. 6). Cel puţin în anul 2009, dar şi în 2010 (cu excepţia Estoniei şi Suediei), toate ţările au încheiat execuţia bugetară în deficit. Tabelul nr. 6 Deficitul (–)/ surplusul resurselor financiare guvernamentale, în unele ţări din Uniunea Europeană, în intervalul 2000–2010 (% din PIB) Ţara 2000 2005 2008 2009 2010 UE-27 0,6 –2,4 –2,4 –6,9 –6,6 Belgia 0,0 –2,7 –1,3 –5,8 –4,1 Bulgaria –0,5 1,0 1,7 –4,3 –3,1 Republica Cehă –3,6 –3,2 –2,2 –5,8 –4,8 Danemarca 2,3 5,2 3,2 –2,7 –2,6 Germania 1,1 –3,3 –0,1 –3,2 –4,3 Estonia –0,2 1,6 –2,9 –2,0 0,2 Irlanda 4,7 1,7 –7,3 –14,2 –31,3 Grecia –3,7 –5,2 –9,8 –15,8 –10,6 Spania –0,9 1,3 –4,5 –11,2 –9,3 Franţa –1,5 –2,9 –3,3 –7,5 –7,1 Italia –0,8 –4,4 –2,7 –5,4 –4,6 Cipru –2,3 –2,4 0,9 –6,1 –5,3 Letonia –2,8 –0,4 –4,2 –9,7 –8,3 Lituania –3,2 –0,5 –3,3 –9,5 –7,0 Luxemburg 6,0 0,0 3,0 –0,9 –1,1 Malta –5,8 –2,9 –4,6 –3,7 –3,6 Olanda 2,0 –0,3 0,5 –5,6 –5,1 Austria –1,7 –1,7 –0,9 –4,1 –4,4 Portugalia –2,9 –5,9 –3,6 –10,1 –9,8 Slovenia –3,7 –1,5 –1,9 –6,1 –5,8 Slovacia –12,3 –2,8 –2,1 –8,0 –7,7 Finlanda 6,9 2,8 4,3 –2,5 –2,5 Suedia 3,6 2,2 2,2 –0,7 0,2 Marea Britanie 3,6 –3,4 –5,0 –11,5 –10,3 Ungaria –3,0 –7,9 –3,7 –4,6 –4,2 Polonia –3,0 –4,1 –3,7 –7,3 –7,8 România –4,7 –1,2 –5,7 –9,0 –6,9 Sursa: General government deficit/surplus, Eurostat, 2011. La nivel mediu UE-27, în anul 2010, deficitul a fost de 6,4%, această medie rezultând, totuşi, din existenţa unor diferenţe semnificative între ţări. Cel mai mare deficit bugetar a fost înregistrat în Irlanda (31,3% din PIB-ul Irlandei), aceasta fiind urmată de Grecia (10,6%) şi de Marea Britanie (10,3%). România, după ce a atins un deficit de vârf, de 9,0% în 2009 (în principal ca efect al creşterii şomajului), şi-a micşorat deficitul bugetar (prin diminuarea numărului şi cuantumului beneficiilor sociale acordate), în 2010, la 6,9% din PIB. 17 GUVERNARE ŞI BUGETE PUBLICE EUROPENE ÎN PERIOADA DE CRIZĂ 205 UE-27 s-a aflat în deficit bugetar pe toată perioada 1995–2010, înregistrând un mic surplus (de 0,2% din PIB) în anul 2000. Cel mai mare deficit însă, nu s-a înregistrat în anul 2009, aşa cum ar fi fost de aşteptat, ci în anul 1995, când acesta s-a ridicat la 7,5% din PIB în UE-17 şi la 7,2%, în UE-27. Acest lucru s-a întâmplat din cauza cheltuielilor mai mari prilejuite de evenimentul unificării celor două Germanii. O creştere destul de accentuată a deficitului a avut loc între anii 2008–2009, nu atât din cauza scăderii veniturilor, cât din cauza creşterii cheltuielilor. În anul 2008, cele mai ridicate deficite naţionale s-au înregistrat în Islanda (13,5%), Grecia (9,8%) şi Irlanda (7,3% din PIB), toate cele trei ţări fiind puternic afectate de criza financiară, în prima etapă a propagării ei în Europa. Dacă în anul 2008, opt ţări europene (două din EFTA) încheiau încă anul bugetar cu surplus, în 2009, toate ţările din UE-27 erau în deficit. Singurele ţări cu surplus în anul 2009 au fost: Norvegia (care are mari venituri din exploatarea petrolului) şi Elveţia. În anul 2009, cinci ţări din UE-27 aveau deficit de peste 10%, (Irlanda, Grecia, Spania, Portugalia şi Marea Britanie). În anul 2010, cel mai mare deficit l-a realizat Irlanda (32,4% din PIB), fiind urmată de Grecia (10,4%), Marea Britanie (10,2 %), Spania (9,3%) şi Portugaţia (9,2%). Norvegia înregistra, la momentul respectiv, un surplus de 10% din PIB. (Eurostat, 2011). CONCLUZII Ţările din UE parcurg o etapă de adaptare a economiei la rigorile impuse prin Tratatul european de Stabilitate, Cooperare şi Guvernanţă economică. Prin TSCG, statele semnatare şi-au asumat introducerea în legislaţia naţională a o serie de mecanisme de reducere a datoriilor publice, în vederea diminuării deficitelor bugetare. Asemenea măsuri au fost necesare deoarece creşterea economică aferentă anilor 2007–2008 a avut un caracter nesustenabil, producându-se pe baza exploziei activităţilor imobiliare prin investirea de resurse împrumutate. Aderarea la TSCG implică disciplinarea ţărilor semnatare în materie de politici macroeconomice, o implicare mai masivă a puterii şi controlului UE în activităţile de guvernare şi dezvoltare ale fiecărui stat semnatar şi, nu în ultimul rând, facilitatea mai intensă a accesului statelor semnatare la fondurile europene, pentru ieşirea din criză. În schimbul unor asemenea avantaje, este de aşteptat ca ţările respective să renunţe, într-o oarecare măsură, la suveranitatea lor economică, eventual prin cedarea prerogativelor de politică monetară, prin adaptarea unor prerogative ale guvernării naţionale la raţiunile de dezvoltare europeană, prin respectarea exigenţelor pieţei unice europene ş.a. Odată cu rigorile impuse prin TSCG, statele europene vor monitoriza şi o serie de alţi zece indicatori macroeconomici, meniţi să faciliteze mai buna înţelegere şi prevenire a eventualelor premise de revenire a crizei, în viitor. 206 MARIANA STANCIU 18 Implicaţiile asumării TSCG asupra calităţii vieţii pot fi diferite ca amploare de la ţară la ţară, dar principial, acestea impun un control mult mai riguros asupra tendinţelor de cheltuire a resurselor bugetare în scopuri populiste (mai ales în anii electorali), ori de relaxare a consumului, fără o performanţă economică proporţională, cel puţin pe termen scurt şi mediu. Aceasta poate echivala şi cu impunerea unor măsuri de austeritate pe termen scurt sau mediu, ori chiar cu suportarea unor penalizări din partea UE, în ţările care nu se încadrează în limitele deficitului bugetar anual total (ciclic şi structural) de 3% din PIB. În prezent, a devenit clar pentru toată lumea că, prin ajutoarele financiare bancare de circa 1 trilion de euro acordate diferitelor ţări membre de către Banca Centrală Europeană, Uniunea Europeană a reuşit doar să amâne rezolvarea problemei de fond (competitivitatea economică tot mai scăzută a ţărilor europene, în context global), dar numai pentru o vreme. Soluţiile reale pentru ieşirea din criză trebuie să vină însă de la schimbarea fundamentală a concepţiei guvernelor în privinţa angajării politicilor de dezvoltare, în sensul creşterii gradului de valorificare a resurselor atrase în economie, astfel încât nivelul de îndatorare să scadă progresiv, iar dezvoltarea să se bazeze şi pe factori de competitivitate economică, nu numai pe împrumuturi externe. În scopul ieşirii mai rapide din criză, mai mulţi lideri politici europeni (în special din Italia şi Franţa) au lansat ideea unificării economice mai avansate a continentului european, prin creşterea fondurilor mecanismelor de stabilizare europene şi prin emisia de eurobonduri, în vederea socializării mai largi a contribuţiei la lichidarea datoriilor. Germania – principalul motor economic al Europei – şi-a exprimat însă dezacordul în această privinţă, refuzând să devină principalul susţinător economic al dificultăţilor economice ale celorlalte state europene. În prezent, ţările din UE resimt tot mai clar efectele globalizării şi pe cele ale pierderii supremaţiei economice a Europei în raport cu alte puteri economice sau puteri în devenire ale lumii (SUA, Japonia, China, India, Brazilia, Rusia). În asemenea condiţii, singura şansă a ţărilor europene este de a se afirma în lume ca un corp economic unitar şi competitiv. Asemenea atribute par însă tot mai greu de dobândit, în condiţiile în care economiile europene şi guvernanţii europeni ating performanţe tot mai slabe în privinţa creării premiselor necesare unei creşteri bazate preponderent pe competitivitate economică şi nu pe consum. În plus, în Europa se vorbeşte destul de mult despre disoluţie – dacă nu a Uniunii Europene, cel puţin a Zonei euro – despre crearea unei Uniuni cu două viteze – în care, bineînţeles, ţările din Zona euro vor fi privilegiate – deşi, cel puţin momentan, cele mai mari probleme în materie de creştere economică le au tocmai aceste ţări. În ceea ce priveşte România, vrând-nevrând, aceasta a parcurs, în anii de criză, un nou gen de microtranziţie, de la o economie bazată pe creşterea consumului din resurse masiv împrumutate (anii 2007–2009), la o economie 19 GUVERNARE ŞI BUGETE PUBLICE EUROPENE ÎN PERIOADA DE CRIZĂ 207 bazată, pe de o parte, pe austeritate (creşterea şomajului, restrângerea protecţiei sociale, scăderea veniturilor populaţiei), iar pe de altă parte, pe creşterea sectoarelor cu producţii exportabile (anii 2010–2012). Aceasta s-a întâmplat chiar în condiţiile în care, prin exacerbarea crizei din ţările vest-europene (principalii parteneri economici ai României), exportul produselor româneşti a devenit o reală problemă. Astfel, cel puţin pe termen scurt, România s-a menţinut pe linia de plutire, evitând derapajele social-economice de tipul celor din Grecia sau Portugalia (care s-au dezvoltat prin acumulare de deficite timp de două–trei decenii şi nu 2–3 ani ca România). Totuşi, nu trebuie pierdut din vedere că, spre deosebire de Polonia, de exemplu, România a fost profund afectată de criză atât pe plan economic, cât şi social. Acest lucru este resimţit extrem de acut, inclusiv în mediul de afaceri, cel de care depinde, în fond, salvarea generală. Potrivit unui clasament realizat de Banca Mondială, faţă de anul 2011, în anul 2012 România a coborât şapte poziţii în privinţa facilităţilor create pentru a lansa afaceri pe plan intern. În acest domeniu, raportul Doing business 2012 (World Bank, 2012) atestă că ţara noastră a ajuns pe locul 72 de pe locul 65, din 183 de state analizate, aproape toate ţările vecine situându-se înaintea României (Slovacia – pe locul 48, Ungaria – pe locul 51, Bulgaria – pe locul 59, Polonia – pe locul 62, R. Cehă – pe locul 64). Tratatul Uniunii Europene, numit şi Tratatul de la Maastricht (semnat în anul 1992), a marcat cea mai amplă evoluţie a tratatelor de tip european, de la înfiinţarea Comunităţii Europene, prin acesta punându-se, de fapt, bazele Uniunii Europene. Îndeplinirea criteriilor de convergenţă, prevăzute de acest Tratat, permite statelor membre ale Uniunii Europene să parcurgă şi a treia etapă a integrării, prin aderarea la Uniunea Economică şi Monetară Europeană (UME), adoptând moneda euro. Cele două mari criterii enunţate în Articolul 121(1) din Tratat se referă la stabilitatea preţurilor (un stat membru trebuie să dovedească o stabilitate durabilă a nivelului preţurilor şi o rată medie a inflaţiei ce nu poate depăşi cu mai mult de 1,5% media aritmetică a ratelor inflaţiei aferente celor mai bune trei rezultate din domeniu, pe o durată de cel puţin un an înaintea aderării) şi la finanţele publice (deficit bugetar total – curent şi structural – de maximum 3% din PIB, datoria publică brută să nu depăşească 60% din PIB, respectarea marjelor normale de fluctuaţie prevăzute de mecanismul cursului de schimb al Sistemului Monetar European, iar rata nominală medie a dobânzii, pe termen lung, să nu o depăşească, cu mai mult de 2%, pe cea a primelor trei state membre cu cele mai bune rezultate în domeniu). După cum rezultă însă din datele prezentate în Tabelul nr. 6, deficitele publice ale multor ţări din Uniunea Europeană – inclusiv ale unor ţări deja incluse în Zona euro – în intervalul 2008–2010 –, au excedat cu mult prevederile Tratatului de la Maastricht. Prin urmare, dată fiind evidenţa unui nivel relativ constant al veniturilor la bugetele publice ale ţărilor vizate, necesitatea restructurării cheltuielilor bugetare este, de asemenea, evidentă. 208 MARIANA STANCIU 20 BIBLIOGRAFIE 1. Bossaert, D., Demmke, C., Nomden, K., Polet, R., Civil Services in the Europe of Fifteen: Trends and New Developments, European Institute of Public Administration, Maastricht, 2001. 2. Freysson, L., General Government expenditure trends 2005–2010: EU countries compared, în “Statistics in focus”, no. 42, Eurostat, 2011. 3. Mărginean, I., Coordonarea deschisă a politicilor sociale în Uniunea Europeană. Puncte de reper pentru România, în „Revista Calitatea Vieţii”, nr. 2, 2003. 4. Wahrig, L., Gancedo Vallina, I., The effect of the economic and financial crisis on government revenue and expenditure, în “Statistics in focus”, no. 45, Eurostat, 2011. 5. *** Community legal instruments, Europa (web portal), disponibil online la http://europa.eu/ scadplus/glossary/ community_legal_instruments_en.htm.), 2011. 6. *** Doing business in a more transparent world, World Bank, IFC, Washington DC, 2012. 7. *** General government deficit/surplus, Eurostat, disponibil online la http://epp,eurostat,ec, europa,eu/tgm/table,do?tab=table&init=1&language=en&pcode=tsieb080&plugin=1, 2011. 8. *** General government fixed investment, Eurostat, disponibil online la http://epp,eurostat, ec,europa,eu/tgm/table,do?tab=table&init=1&language=en&pcode=teina210&plugin=1, 2011. 9. *** Government revenue, expenditure and main aggregates, (online data code: gov_a_main), Eurostat, 2011. 10. *** Legea nr. 500/2002 privind finanţele publice. Legea finanţelor publice, disponibil online la http://www.dreptonline.ro/legislatie/legea_finantelor_publice.php. 11. *** Liderii statelor UE au semnat Tratatul pentru disciplină fiscală. Băsescu a trecut greşit data la semnarea documentului, „Jurnalul Naţional”, disponibil online la Jurnalul.ro–02.03.2012. 12. *** Social contributions, % of GDP, General government, Eurostat, disponibil online la http://epp,eurostat,ec,europa,eu/tgm/table,do?tab=table&init=1&language=en&pcode=tec00019&plu gin=1, 2011. 13. *** Government finance statistics, Eurostat, disponibil online la http://epp.eurostat.ec. europa.eu/statistics_explained /index. php/Government_finance_statistics, 2011. he article shows the increasing common trends regarding governing of the EU member states, and some important T evolutions în financing the public field in EU countries, during the crise started in 2008. In the context are also described many excepting situations regarding the Romanian budgetary policies. Keywords: government, European co-ordination, financial deficit. Primit: 19.03.2012 Acceptat: 28.05.2012 Redactor: Ioan Mărginean DETERMINANŢI AI CALITĂŢII VIEŢII PACIENŢILOR DE ETNIE ROMĂ, DIN PERSPECTIVA MEDIATORILOR 1 SANITARI GABRIEL ROMAN RODICA GRAMMA ANGELA-MARIANA ENACHE ANDRADA-VIORICA PÂRVU omii reprezintă o importantă minoritate etnică din România, care deseori se confruntă cu inegalităţi în privinţa accesului la R serviciile de îngrijire a sănătăţii. Politicile şi strategiile care au avut ca scop reducerea acestor inegalităţi şi o mai bună incluziune a romilor au necesitat crearea unei reţele de mediatori sanitari, care să îşi desfăşoară activitatea în comunităţile de romi, facilitând comunicarea dintre comunitate şi cadrele medicale, precum şi accesul membrilor comunităţii la serviciile de sănătate. Studiul de faţă îşi propune să stabilească determinanţii calităţii vieţii pacientului rom, pe baza a trei interviuri de grup cu mediatoare sanitare din judeţele Iaşi şi Cluj. Rezultatele indică faptul că în oferirea asistenţei medicale, medicii trebuie să cunoască şi să respecte background-ul cultural al comunităţii, precum şi valorile şi tradiţiile lor. O comunicare bazată pe respect, construirea unui parteneriat între medic şi pacient, evitarea stigmatizării etnice sunt principalele cerinţe ale romilor pentru ca demnitatea lor şi calitatea vieţii să nu fie alterată în condiţiile interacţiunii cu personalul medical. Activitatea mediatoarelor sanitare, cunoscătoare ale persoanelor din comunitate, ale obiceiurilor şi tradiţiilor locale, are un potenţial pozitiv în asigurarea calităţii vieţii. Cuvinte-cheie: comunitate romă, mediator sanitar, politici de sănătate, comunicare medic-pacient, excluziune INTRODUCERE „Problemele romilor” au devenit un subiect fierbinte al politicilor şi acţiunilor internaţionale, generând o creştere a interesului organizaţiilor non-guvernamentale pentru apărarea drepturilor acestora. Cercetările mai recente şi monitorizările legate de respectarea drepturilor omului au identificat, în repetate rânduri, un declin semnificativ Adresele de contact ale autorilor: Gabriel Roman, Rodica Gramma, Angela-Mariana Enache, Andrada-Viorica Pârvu, Universitatea de Medicină şi Farmacie „Gr. T. Popa” Iaşi, Centrul de Etică şi Politici de Sănătate, e-mail: garom78@yahoo.com. 1 Studiu elaborat în cadrul Proiectului POSDRU/89/1.5/S/61879, Studii postdoctorale în domeniul eticilor politicilor de sănătate. CALITATEA VIEŢII, XXIII, nr. 3, 2012, p. 209–238 210 G. ROMAN, R. GRAMMA, A.-M. ENACHE, A.-V. PÂRVU 2 al statutului socioeconomic al romilor din sud-estul Europei, marcat de excluziunea socială, sărăcie, condiţii precare de locuit, şomaj, nivel scăzut de educaţie, discriminare şi rasism, care conduc la inegalităţi majore între status-ul romilor şi cel al populaţiei majoritare (Ruzicka, 2012; Molnár şi alţii, 2010; European Roma Rights Centre, 2006; Ringold şi alţii, 2005; Surdu, 2002 şi 2005; Berevoescu, 2002; Revenga şi alţii, 2002; Hajioff şi McKee, 2000; Zamfir şi Zamfir, 1993). Situaţia a fost analizată în diferite documente ale Uniunii Europene, care urmăresc protecţia minorităţilor şi oferirea de oportunităţi pentru îmbunătăţirea situaţiei lor. Guvernele a nouă state din Europa Centrală şi de Sud-Est au căzut de acord cu derularea unui program intitulat Deceniul pentru incluziunea romilor (Declaration of the Decade of Roma Inclusion, 2005; Decade of Roma Inclusion, 2008), care urmăreşte accelerarea eforturilor de îmbunătăţire a situaţiei romilor, prin implicarea acestora în procesul de decizie şi evaluare, într-o manieră cuantificabilă. Domeniile de acţiune sunt: sănătatea, educaţia, locuirea şi ocuparea forţei de muncă. Iniţiat în 2003 de Banca Mondială şi Fundaţia pentru o Societate Deschisă, programul a fost lansat la Bucureşti în 2005, ca document strategic pentru perioada 2005–2015. Cu referire la primul domeniu de acţiune, unii cercetători, precum Zhang şi Verhoef (2002), au demonstrat faptul că un determinant principal al stării de sănătate a minoritarilor etnici este relaţia cu personalul medical. Diferenţele culturale dintre medici şi pacienţii de altă etnie pot crea dificultăţi în privinţa unei comunicări efective şi a complianţei la tratament, printr-o greşită interpretare a simptomelor pacienţilor şi a dificultăţilor transmiterii cunoştinţelor medicale către membrii comunităţii etnice tradiţionale. Noţiunea de competenţă culturală a fost intens discutată ca o strategie de îmbunătăţire a calităţii îngrijirii şi a eliminării diferenţelor etnice în sistemul medical. Acesta este şi motivul pentru care s-a instituit în România funcţia de mediator sanitar (vom folosi abrevierea ms pe tot parcursul studiului), astfel încât furnizorii de servicii de sănătate să poată asigura un tratamentul egal şi o atitudine non-discriminatorie în practica de zi cu zi, în lucrul cu pacienţii de etnie romă. Studiul de faţă îşi propune să investigheze factorii care determină calitatea serviciilor de îngrijire a sănătăţii din comunităţile de romi, plecând de la experienţele ms. Pentru decelarea acestor factori a fost folosită o metodă de tip calitativ, interviul de grup. METODOLOGIE Am optat pentru tehnica focus-grup (f.-g.), datorită naturii ei interactive, care creează oportunitatea unei exprimări mai uşoare şi a discuţiilor mai libere. De asemenea, aceasta oferă o atmosferă mai degajată pentru discutarea unor subiecte mai sensibile (Kitzinger, 1995). 3 DETERMINANŢI AI CALITĂŢII VIEŢII PACIENŢILOR DE ETNIE ROMĂ 211 Participanţi şi recrutare Au fost organizate trei focus-grupuri (f.-g.), la care au participat un număr total de 30 de mediatori sanitari (ms) din judeţele Iaşi şi Cluj, cercetarea desfăşurându-se în perioada ianuarie–martie 2012 (Rotaru, 2012). La Cluj-Napoca, datele de contact ale unor ms au fost obţinute de la Direcţia de Sănătate Publică, iar în Iaşi, participantele au fost invitate telefonic cu ajutorul consilierului prefectului judeţului Iaşi, care a pus la dispoziţia echipei de cercetare datele de contact ale ms. Ms au făcut eforturi să vină la sediul Prefecturilor din ambele oraşe, acolo unde s-au desfăşurat focus-grupurile. Altele şi-au exprimat regretul pentru imposibilitatea de a răspunde afirmativ solicitării. Comunităţile deservite de participantele la focus-grupuri au fost fie comunităţi tradiţionale, fie comunităţi de romi „românizaţi” (aşa s-au autodefinit persoanele intervievate), sau comunităţi mixte. Comunităţile tradiţionale investigate au fost comunităţi de romi lingurari, muzicanţi, ursari, rudari, căldărari şi de romi spoitori, păstrătoare ale tradiţiei etnice în ceea ce priveşte percepţia faţă de boală şi îngrijirea bolnavului. Ghidul pentru interviul de grup Pentru focus-grup s-a folosit un ghid semistructurat, cu scopul de a facilita discuţia despre factorii care determină calitatea vieţii pacientului cronic din comunitatea romă. Ghidul a acoperit următoarele subiecte: 1. boala şi atitudinea faţă de bolnavi (în comunitate şi în familie); 2. atitudinea romilor faţă de sistemul de sănătate şi faţă de sănătate (atitudini preventive, asigurări de sănătate etc.); 3. respectul faţă de pacient în administrarea actului medical; 4. binomul medic bun/ medic rău; 5. discriminarea faţă de pacientul rom; 6. greşeli de comportament sau atitudini ale romilor care solicită îngrijire medicală; 7. îngrijirea bolnavului în fază terminală, nevoile acestuia; 8. tradiţii şi cutume cu privire la moarte şi la înmormântare în comunitatea romă. Procedura La începutul focus-grupurilor, participantele au semnat consimţăminte informate şi au oferit, într-un tabel, datele demografice solicitate: nume, vârstă, nivelul studiilor şi neamul din care fac parte. Cu permisiunea lor, discuţiile au fost înregistrate audio, iar apoi transcrise. Li s-a garantat confidenţialitatea şi au fost asigurate că în cadrul studiilor ce se vor baza pe datele focus-grupurilor nu se va divulga identitatea respondentelor. Fiecare dintre focus-grupuri a durat între 60 şi 80 de minute. Strategia de analiză Analiza discuţiilor a fost făcută prin apelul la analiza fenomenologică interpretativă (interpretative phenomenology analysis) (cf. Smith, 1996), o metodă 212 G. ROMAN, R. GRAMMA, A.-M. ENACHE, A.-V. PÂRVU 4 prin care cercetătorul identifică temele şi generează o interpretare coerentă a acestor teme. Natura dilematică a calităţii vieţii a fost întrebuinţată ca un cadru conceptual de la care să se dezvolte analiza interpretativă. Transcrierile au fost analizate în funcţie de recurenţa temelor. Temele înrudite au fost grupate. Interpretarea temelor este ilustrată prin extrase din transcrieri. Analiza calitativă a dat la iveală experienţe ale etnicilor romi în căutarea serviciilor medicale. Mediatoarele sanitare ne-au relatat experienţe legate de contactul direct cu romii şi mediul lor de viaţă, de condiţiile de trai şi problemele pe care ele le trăiesc alături de romi. Răspunsurile mediatorilor au integrat experienţe personale, informaţii despre contextul social, fragmente de istorie locală etc. Cele trei focus-grupuri ne-au ajutat să avem o înţelegere mai aprofundată a modului în care se desfăşoară activitatea mediatorilor sanitari şi a dificultăţilor pe care le întâmpină. REZULTATE Politici în susţinerea incluziunii romilor: formarea mediatorilor sanitari În unele ţări, printre care şi România, au fost create reţele de ms (health mediators), recrutate dintre persoanele de etnie romă, pentru a facilita accesul romilor la sistemul sanitar (European Network Sastipen, 2007). Aceştia îşi desfăşoară activitatea în mijlocul populaţiei rome, mai exact în cadrul comunităţii în care trăiesc. Oricum, pentru ca această intenţie să fie sustenabilă, ms trebuie să fie încorporate în cadrul sistemului medical, cu o bază legislativă adecvată care să le reglementeze activitatea, mai curând decât să fie privite drept o extraopţiune (World Health Organisation, 2010; Decade Watch, 2010). Formarea ms şi recunoaşterea acestei meserii în România a fost rodul activităţii unui ONG din România, Romani CRISS, care în 2001 a semnat un acord cu Ministerul Sănătăţii şi OSCE (Organization for Security and Co-operation in Europe), în urma căruia a început instruirea a peste 200 de ms. Ordinul Guvernului cu nr. 619/14. 08. 2002 confirma funcţionarea mediatorilor sanitari şi normele tehnice privind organizarea, funcţionarea şi finanţarea activităţii acestora. Obiectivele activităţii lor erau următoarele: • facilitarea comunicării dintre comunitate şi cadrele medicale; • facilitarea accesului membrilor comunităţii la serviciile de sănătate; • furnizarea de informaţii membrilor comunităţii privind drepturile şi responsabilităţile statului faţă de cetăţeni. Activitatea ms era privită ca un fel de interfaţă între populaţie şi partenerii locali (medici de familie, primării etc.). Recunoaşterea lor, pe care au reuşit să o impună atât în comunităţile unde activează, cât şi în faţa medicilor de familie sau a angajaţilor primăriilor, se datorează, în mare parte, seriozităţii lor. În anul 2008, programele aprobate prin HG nr. 357/2008 conţineau ţinte trimestriale cu indicatori privind numărul persoanelor şi comunităţilor care 5 DETERMINANŢI AI CALITĂŢII VIEŢII PACIENŢILOR DE ETNIE ROMĂ 213 beneficiază de servicii, numărul de ms comunitari romi formaţi şi costurile de formare şi angajare. Planul strategic al Ministerului Sănătăţii pentru perioada 2 nu a mai putut 2008–2010, prin care se intenţiona creşterea numărului de ms romi fi aplicat din cauza lipsei de fonduri (ICCV, 2010: 22). Însă lipsa ms în multe dintre comunităţile de etnie romă rămâne o problemă stringentă, care limitează adresabilitatea pacienţilor romi la serviciile de îngrijire medicală: În ce priveşte rolul ms în comunitate, eu vreau să vă spun că nu sunt suficienţi, pentru câte comunităţi sunt la nivelul Moldovei, sunt aprox. 150. Şi ms la nivelul Moldovei sunt foarte puţini. Deci ar trebui de două ori pe atât, să poată face faţă, normal, la problemele care sunt în comunitate (f.-g. 1). Monitorizarea activităţii ms a fost asigurată, iniţial, de Direcţia de Sănătate Publică, o autoritate care îşi desfăşoară activitatea în reşedinţa judeţului, uneori la câteva zeci de kilometri de locul unde ms îşi exercită profesia. Ms care au participat la focus-grup estimează că relaţiile lor cu reprezentanţii DSP-urilor au fost unele dintre cele mai bune. Formarea iniţială s-a dovedit însă insuficientă, întrucât pe teren, în timpul desfăşurării activităţii, au apărut numeroase provocări. Ms care au urmat formarea, nu au posibilitatea de a se revedea, de a comunica şi a se ajuta mutual. Cunoştinţele medicale la care au avut acces prin formarea profesională au fost extrem de puţine, fără a acoperi într-un mod coerent subiectele principale de sănătate publică pe care ms ar trebui să le promoveze mai departe, în comunitate. La rândul ei, formarea continuă rămâne ocazională şi uneori stagiile nu răspund dificultăţilor pe care ei le întâmpină în activitatea practică. Sursa de informare de bază rămâne lectura proprie, eventual materialele informative. În acest context, este de apreciat dorinţa şi tenacitatea anumitor ms de a se instrui în probleme variate de sănătate, pe care le prezintă mai departe beneficiarilor din comunitate. Prin descentralizare, ms au trecut la autorităţile publice locale. Potrivit participantelor la studiu, acest fapt a avut repercusiuni negative, căci până şi menţinerea unor posturi a fost problematică. Ieşea din discuţie extinderea şi acoperirea reţelei la nivel naţional. Datorită limitării bugetului şi a lipsei de interes a unor primari pentru problemele romilor, menţinerea posturilor de ms a fost o problemă serioasă. De pildă, ni s-a adus la cunoştinţă cazul dintr-un oraş al judeţului Iaşi unde „a mai primit o mediatoare, dar după un timp a dat afară trei” (f.-g. 2). În momentul de faţă, postul de mediator continuă să existe numai pentru că retribuirea se face din bugetul Ministerului Sănătăţii: A fost o decizie ca ms să fie plătit de administraţia publică locală, de primărie. Acel primar foloseşte ms în alte scopuri decât cele din fişa postului, în plus, acum în prag de campanie vor baze de date, să-mi aduci romii la vot. Deci primarii se folosesc de lucrul ăsta, dar de fapt ei nu-i plătesc din bugetul local. Ministerul Sănătăţii trimite bani spre primării şi el nu face decât să ţină evidenţa a ceea ce face ms şi să-l plătească. A fost o pomană pentru ei (f.-g. 1). 2 Deşi Ministerul Sănătăţii a propus extinderea reţelei de ms romi, totuşi actele normative pentru derularea programelor naţionale de sănătate pe anii 2009 şi 2010 – HG nr. 367 şi 493/2009, HG nr. 261/2010 şi Ordinul Ministrului Sănătăţii nr. 264/2010 – nu conţin nicio referire la aceştia. 214 G. ROMAN, R. GRAMMA, A.-M. ENACHE, A.-V. PÂRVU 6 Obţinerea de către aceste femei a unei diplome şi a unei angajări a făcut ca viaţa lor de zi cu zi să fie influenţată decisiv de schimbarea statutului social şi profesional. Ms, în marea lor majoritate, s-au găsit pentru prima oară în postura de a fi încadrate ca şi salariate sau de a avea un „contract”. Acest contract este pe durată limitată, pe un an, cu posibilitatea de a fi reînnoit. Uneori, ele continuă să lucreze mai multe săptămâni fără certitudinea reînnoirii contractului. O ms a relatat propria-i situaţie, când a acceptat să muncească fără a fi remunerată, refuzând încetarea activităţii, dar luptându-se în acelaşi timp ca meseria ei să fie recunoscută de autorităţile locale. Noi am fost ameninţate, că să ne dea afară. Asta a fost anul trecut, în luna iulie. Se terminase pe 30 iunie contractul nostru de muncă, şi pe 31 eram date afară. Însă noi nu am lipsit. Noi am venit şi am stat acolo, pe bancă, în faţa primăriei, numai să nu ne dea afară (f.-g. 2). Mai multe ms au afirmat că trăiesc cu sentimentul unei ameninţări care planează deasupra lor, câtă vreme munca lor nu este bine văzută de liderii locali sau de primar, iar contractul de muncă lasă de dorit în privinţa transparenţei angajării. Obţinerea unui statut socioprofesional recunoscut şi stabil, precum şi angajarea pe perioadă nedeterminată ar aduce un grad semnificativ mai mare de certitudine şi siguranţă „a zilei de mâine”. Din păcate, nu există nici o alternativă pentru ele în cazul apariţiei unor probleme legate de contract, neavând nici sindicat, nici vreo asociaţie a ms. Acest fenomen introduce o relaţionare uneori agresivă între ms şi primării, în condiţiile în care ni s-ar părea firesc să existe o bună relaţionare cu primăria de care ţine comunitatea deservită. Din păcate însă, relaţiile dintre ms şi personalul primăriilor se caracterizează printr-un nivel scăzut al comunicării reale. În activitatea zilnică, ms trebuie să presteze, în folosul primăriilor, şi munci similare funcţionarilor publici. Acest lucru face ca munca de teren să fie neglijată, diminuând, indirect, calitatea unor servicii medicale de care o parte dintre membrii comunităţii rome ar putea beneficia: Ms să se ocupe numai de persoanele care sunt bolnave, nu să facă şi activitatea primăriei. Ori e ms, ori e funcţionar public (f.-g. 1). Sarcinile suplimentare cu care le împovărează primăriile fac ca programul de lucru să fie destul de încărcat, diminuând din timpul care ar trebui alocat îndeplinirii obligaţiilor de mediere sanitară: La mine e problema că am multă scriptologie. Am de făcut dosare de ajutor social, de alocaţie; nu e treaba mea. Şi după ce că fac treaba asta, îmi dau şi de la dânşii, din Primărie. Şi le-am spus: Dar câte mâini şi picioare am eu? Ş-apăi du-te şi pe teren... (f.-g. 2). Utilizarea timpului ms în alte scopuri decât cele prevăzute în fişa postului reprezintă o tendinţă generală a reprezentanţilor autorităţilor locale. De aceea, indignarea a făcut-o pe o ms să exclame: Ar trebui ca oamenii care sunt plătiţi şi care ştiu că au ceva de făcut cu sănătatea comunităţii respective, în primul rând de la primar, de la ms, că ştie că 7 DETERMINANŢI AI CALITĂŢII VIEŢII PACIENŢILOR DE ETNIE ROMĂ 215 este plătit! Să nu-i facă problemele lui [ale primarului], să facă problemele comunităţii (f.-g. 1). O astfel de remarcă poate fi interpretată şi în sensul nevoii unei evaluări corecte, a diferenţierii şi recompensării ms în funcţie de performanţele fiecăreia. În sens contrar, lipsa motivaţiei de dezvoltare profesională poate deveni o sursă de nemulţumire. Câtă vreme prestaţia ms este diferită din punct de vedere calitativ şi cantitativ, neaplicarea criteriilor de evaluare şi promovare poate crea frustrări, cu repercusiuni asupra calităţii muncii prestate. În plus, dotarea deficitară afectează buna derulare a activităţilor pe teren. În cele mai multe cazuri, contribuţia primăriilor este inconsistentă. Deşi nevoile sunt multiple, cel puţin priorităţilor ar trebui să se dea mai multă atenţie: Primarul, cum dă maşină la jandarmi, aşa să dea la ms. Nu să dăm maşină la jandarmi, la Poliţia comunitară, să amendeze oamenii care sunt la gunoi. Ms este o femeie. Trebuie ajutată, plătită bine (f.-g. 1). Acestor probleme de natură financiară se adaugă lipsa de monitorizare a activităţii mediatorilor sanitari de către organisme abilitate, precum Direcţia de Sănătate Publică. Însăşi problema raportărilor lunare pe care le fac ms este destul de delicată. Fie că destinatarii acestora este DSP-ul, fie consilierul prefectului pe problemele romilor, fie Romani Criss, conflicte de interese apar în mod curent, cu un impact negativ asupra ms: Eu, dacă am dat rapoarte către dl. consilier, Romani Criss m-a ameninţat: „Tu eşti a noastră, nu a lor”. Eu nu sunt a nimănui. Eu îmi fac treaba şi gata. Intervievator: – Deci, înţeleg că mai multe organizaţii vă dispută? MS: Eu nu sunt a nimănui. Eu îmi fac datoria, meseria, eu prezint rapoartele şi cu asta, gata. Eu nu ţin cont că e Romani Criss, Sastipen, dl consilier. Eu pe toţi îi iubesc (f.-g. 1). Alt mediator, recunoscând meritele Romani Criss cu privire la formarea mediatorilor, spune: Este adevărat că Romani Criss a avut o contribuţie de la început, dar nu are o structură în teritoriu şi să poată controla. Că este o organizaţie civică, nu are nimeni dreptul să nege ... Nu pot ei să vină de la Bucureşti să spună că la C. nu ştiu ce e şi nu ştiu cum e, că ei nu au informaţiile (f.-g. 1). Cele mai multe dintre ms se confruntă în activitatea curentă cu situaţii cărora cu greu reuşesc să le facă faţă, de aceea sentimentul ignorării de către organele abilitate a fost deseori exprimat în focus-grupuri. Unele au afirmat că sunt depăşite de numărul mare de probleme cărora singure trebuie să le facă faţă: Practic, DSP-ul nu s-a implicat. Doamna doctor M. vă poate confirma. A fost o epidemie de hepatită A. Mi-a spus: „Descurcă-te, rezolvă” (f.-g. 1). Uneori chiar directivele din partea instituţiilor decizionale sunt contradictorii. Una dintre ms ne-a relatat despre implicarea ei într-o acţiune fitosanitară şi despre ecourile acesteia la nivelul forurilor superioare: Eu aduc soluţii de pediculoză, de la DSP. Romani Criss mi-a interzis. Au interzis pentru că nu avem voie. Este o problemă, că eu îi dau femeii, mamei în 216 G. ROMAN, R. GRAMMA, A.-M. ENACHE, A.-V. PÂRVU 8 mână şi ea o pune nu ştiu pe unde şi o ia copilul. Deci eu mă duc, i-o prepar în nu ştiu câţi litri de apă, cum scrie acolo, şi i-o dau eu. Nu i-o dau ei, ca să uite soluţia pe undeva... Dar Romani Criss mi-a interzis. Pentru mine este o problemă. Eu ce fac? Pentru că oamenii îmi cer... (f.-g. 1). Acestor neajunsuri, legate de absenţa ajutorului concret pentru soluţionarea problemelor de sănătate din cadrul comunităţilor rome, li se alătură şi ameninţările pe care ms le primesc uneori: Şi dacă nu ţii cu doctoriţa, ai grijă că-ţi pierzi serviciul. Dincolo, Romani Criss, îţi pierzi serviciul că îi dai dlui D. rapoarte. Păi eu unde să mă duc şi ce să fac? (f.-g. 1). Frica de a-şi pierde postul induce tensiuni chiar şi între ms, unele dintre acestea abdicând de la datoria lor de a apăra interesele comunităţii rome: Sunt şi de ai noştri care nu-şi asumă identitatea: Vai că eu sunt româncă şi mă dau cu românii, ţin cu ei, că-mi pierd serviciul! Eu am mai spus-o şi o mai spun: Pot să-mi pierd serviciul, o să-mi găsesc în altă parte. Pot să mă dea afară, dar nici nu mă las la mâna nimănui (f.-g. 1). În consecinţă, cercetarea noastră a scos în evidenţă câteva dintre nevoile stringente ale ms: nevoia de formare, de dotare, de statut, de evaluare corectă, diferenţiere şi recompensare în funcţie de performanţele fiecăreia. Este lăudabilă formarea ms în vederea incluziunii romilor, dar nesatisfacerea nevoilor acestora conduce la îngreunarea activităţilor în cadrul comunităţilor rome şi, implicit, la diminuarea calităţii vieţii pacienţilor şi a aparţinătorilor. Specificităţi culturale ale comportamentului romilor, în căutarea îngrijirii sănătăţii Procesul de îngrijire a sănătăţii este corelat cu specificul cultural al populaţiei îngrijite (Ma şi Henderson, 1999). Fiecare comunitate are istoria, contextul socioeconomic specific, are propriile reguli de convieţuire şi coabitare, propriile mentalităţi culturale, dar dincolo de acestea, majoritatea romilor trăiesc într-un grad avansat de excluziune socială, economică şi civică (Zamfir şi Zamfir, 1993; Astărăstoae şi alţii, 2011; Duminică şi alţii, 2009). Majoritatea ms întâmpină pe teren situaţii critice, de aceea sentimentul de amărăciune şi de neputinţă a fost deseori exprimat în focus-grupuri. Unele au afirmat că sunt depăşite de numărul mare de probleme care se îmbină între ele: Problemele sunt altele în teren... Pe teren depăşim problemele nu numai pe parte medicală. Buletine, certificate, înregistrări tardive pentru copilul ăla dacă nu are certificat... Înregistrări tardive, mergi cu el, constatatorul din altă localitate (f.-g. 1). Dificultăţile însă nu le fac să renunţe la desfăşurarea, în continuare, a activităţii. De la început, s-au simţit responsabile faţă de comunitatea unde activează şi au început să facă recensământul femeilor gravide, al copiilor care trebuie trimişi la 9 DETERMINANŢI AI CALITĂŢII VIEŢII PACIENŢILOR DE ETNIE ROMĂ 217 vaccin, al persoanelor cu handicap sau în vârstă. Principala problemă întâlnită la începutul activităţii lor – lipsa actelor de identitate fără de care nici înscrierea la medicul de familie nu era posibilă – a fost rezolvată aproape în totalitate. Au urmat însă alte provocări, cu un impact direct asupra calităţii vieţii pacienţilor de etnie romă. Valorile culturale şi cele familiale (structura familiei, reţelele de solidaritate socială) ale acestor persoane sunt factori importanţi, de care trebuie să ţină cont. Condiţia femeii în comunitatea de romi În timpul discuţiilor, s-au evidenţiat aspecte legate de inegalitatea accentuată între femeile şi bărbaţii romi: Vă dau câteva exemple: în comunităţile tradiţionale, femeia, în general, este obişnuită să nască, la „roata căruţei”. Nu ştia ea să meargă la medic. Era pudică la controlul medical… Femeia nu poate să meargă înaintea bărbatului niciodată, stă în urma lui. Deci sunt nişte reguli care mai persistă în comunităţile tradiţionale, Dar şi în celelalte comunităţi de nevorbitori de limbă – de lingurari, lăutari, ursari, tot există o oarecare reţinere în relaţia dintre membrii familiei. Că este ginere, că este copil, noră, băiat sau fată, poartă un respect faţă de cei mai în vârstă şi duce până la acolo că există o reţinere în a fi liber, de exemplu, nora cu soacra să-i spună ce are şi ce nu are… Datorită acestei mentalităţi, noi trebuie să luptăm şi cu autorităţile şi cu mentalităţile. Deci, am avut tot timpul probleme (f.-g. 1). Respectarea unei ierarhii stricte în familia romă, în care femeia ocupă întotdeauna poziţia secundă, a mai fost subliniată, în literatura cu privire la romi, de către M. Ionescu şi S. Cace (2006), precum şi de I. Hasdeu (2008, 2009). Într-o astfel de comunitate patriarhală, rolul ms se dovedeşte însă unul deosebit de benefic în explicarea avantajelor pe care le oferă medicina modernă. Făcând parte din acelaşi mediu cultural, cunoscându-le tradiţiile şi obiceiurile, aceştia au capacitatea de a influenţa chiar mentalităţile şi cutumele bine înrădăcinate, astfel încât şi din partea celor mai conservatori romi să existe deschidere spre o relaţionare mai directă cu personalul medical: Înainte de a se înfiinţa posturile astea de mediere sanitară, era normal să fie rău, pentru că femeile rome nu ascultau de sfatul medicului, nu respecta data de vaccin, el când hotăra să se mobilizeze şi să vină cu vaccinurile, care sunt cele mai importante, nu respectau. Şi auzeam vorbă că „Doctorul vorbeşte cu noi urât”. Acum, de când s-au înfiinţat posturile astea de mediere sanitară, şi noi, care suntem zilnic acolo, în sânul comunităţii şi suntem puntea de legătură dintre comunitate şi medic de familie, nu mai sunt marginalizaţi romii. Femeile rome merg cu copiii la vaccin, când sunt însărcinate merg la doctor să le ia în evidenţă, pe când înainte nu era aşa. Femeia romă năştea acasă, acum nu, s-a remediat totul (f.-g. 2). Astfel de schimbări ale comportamentului romilor tradiţionali faţă de medic şi sistemul de sănătate, în general, ar fi dificil de admis fără intervenţia promptă a 218 G. ROMAN, R. GRAMMA, A.-M. ENACHE, A.-V. PÂRVU 10 ms, sau fără abilitatea sa persuasivă. Calitatea vieţii pacientului rom este direct determinată, aşadar, de prezenţa unui ms în comunitatea sa tradiţională, închisă şi, în general, refractară la orice schimbare ori la influenţele lumii exterioare. Dificultăţi în descrierea şi înţelegerea simptomelor medicale Procesul de comunicare dintre medic şi pacientul rom este uneori unul sinuos, întrucât romii au dificultăţi în înţelegerea limbajului medicului: Unii nu ştiu să vorbească când merg la medicul de familie. Dacă vorbesc tot timpul ţigăneşte, ei nu mai înţeleg (f.-g. 1). În afara factorului lingvistic, există şi alte diferenţe între cultura romă şi cultura română în descrierea şi înţelegerea simptomelor medicale. Intervenţiile ms în cadrul discuţiilor au evidenţiat acest aspect: Ms: Ei nici nu discută direct. Noi, când mergem, discutăm altfel cu medicul. Ms: Majoritatea sunt neşcolarizaţi. Medicul îi spune una, el înţelege alta. Moderator: – Şi trebuie să mergeţi cu ei? Ms: Mai merg, eu cel puţin, cum sunt acolo singură, la P., am multe de tras cu ei (f.-g. 2). Aşadar, în unele cazuri, în cabinetul medicului de familie, ms facilitează comunicarea dintre medic şi pacienţi: Dar dna. doctor îi consultă, le dă tot ce trebuie, dar îmi spune mie să le comunic (f.-g. 1). Lipsa şcolarizării atrage după sine nu doar dificultatea relaţionării romilor cu medicul, dar se repercutează şi asupra accesării unor servicii de care ar putea beneficia. Romii întâmpină dificultăţi chiar în completarea dosarelor pentru asistenţă socială: Mulţi nu ştiu să scrie. Mulţi nu ştiu să completeze formulare. A fost o familie care a renunţat. A completat deja patru formulare şi le-a completat greşit. Le-a trântit pe masa de pe holul biroului de asistenţă, şi a plecat: „Nu îmi mai trebuie, nu mai ştiu! (f.-g. 1). Cazul nu reprezintă o excepţie. El face parte din şirul nesfârşit de situaţii în care integrarea romilor este îngreunată de lipsa şcolarizării: Mă uit la mine, la Primărie. Vin mulţi care nu ştiu să scrie. Şi numai aud: „Duceţi-vă la a voastră, acolo, că vă scrie!” (f.-g. 2). Lipsa educaţiei creează pentru pacientul rom un complex de inferioritate. Acest fapt îl face să refuze relaţionarea cu cei din grupul majoritarilor, mai cu seamă cu medicul, al cărui statut social şi profesional îl recunoaşte. Însă lipsa transparenţei dintre solicitantul serviciilor de îngrijire a sănătăţii şi medic poate duce la automedicaţie, ceea ce contravine flagrant conduitei corecte. Aceasta cu atât mai mult cu cât beneficiarii automedicaţiei sunt copiii, cărora le este administrat tratament neadecvat, situaţie care le poate deprecia semnificativ starea de sănătate: 11 DETERMINANŢI AI CALITĂŢII VIEŢII PACIENŢILOR DE ETNIE ROMĂ 219 Când sunt bariere între medic şi pacientul rom, mamele apelează la automedicaţie. Gradul mare de toxicitate prezintă un risc. Problema asta am identificat-o eu. Preferau să evite un conflict între medic, că vai, rămân fără medic! Mergeau la farmacie, luau Augmentin pentru copil nou născut. Mergând zilnic pe teren, am încercat să micşorez procentul (f.-g. 1). Uneori medicul nu oferă diagnosticul după o analiză amănunţită a cazului: Îl tratează după ureche. Vă spun cazul meu, copilul care este răcit. Mă întreabă: Ce medicamente să-i dau? Păi spuneţi dvs, că sunteţi medic. Îi spun la telefon: „Copilul este bolnav”. Şi îi dă medicamente fără să îl consulte (f.-g. 2). Atitudinile ofensatoare ale medicilor pot duce, uneori, la inhibarea pacientului şi la refuzul unui parteneriat între cei doi, bazat pe încredere şi respect: Dacă vorbeşte răstit, nu-ţi mai vine să îi spui ce te doare. Îi ceri o reţetă şi pleci (f.-g. 2). Calitatea îngrijirii pacientului rom este strâns legată de abilitatea medicului de a crea o relaţie cu el. Succesul sau eşecul tratamentului depind, în mare măsură, de atitudinea medicului: Depinde şi de comportament, şi de cum discută cu pacientul, de exemplu, unii îmi explicau. Chiar eu, înainte de fi mediator, îmi explica: „Uite, aşa doare cutare, nu doare aşa”, îmi explica, până la urmă de înţelegeam şi eu. Am întâlnit şi care mai puţin discută cu pacientul (f.-g. 2). Lipsa abilităţii de a lucra cu persoanele din acest grup etnic ar putea fi caracterizată drept un malpraxis cultural (Hall, 1997), de aceea medicul nu poate ignora astfel de probleme delicate. Deci, dincolo de ms, politicile de incluziune în domeniul sănătăţii ar trebui să impună şi formarea medicilor în sensul comunicării cu pacienţii din categoriile defavorizate, printre care romii. Ideea unei ancorări mai profunde a medicilor şi asistentelor medicale în mijlocul comunităţii rome, împreună cu deplasarea în aceste comunităţi, care, de cele mai multe ori, se află la distanţe considerabile de cabinet şi fără mijloace de transport, e o idee care a fost avansată de mai mulţi ms. Medicul „tre’ să fie acel om care să meargă în comunitate, întâlnim cazuri de boli cronice, care depăşesc ms şi care ar avea nevoie de asistenţă medicală calificată: virusuri, boli, pericol social pentru celelalte persoane, boli care se pot răspândi, pericol social pentru cei din jurul lui” (f.-g. 1). Comoditatea medicului nu mai este o problemă care ţine de carenţele educaţiei romilor, de aceea ea a fost condamnată în termeni duri de către participantele la cercetare: Sigur că e mult mai uşor să stai la birou şi să aştepţi să-ţi vină cazurile. Dacă nu radiezi din start o problemă de sănătate gravă, dacă n-o tai de la rădăcină, asta se dezvoltă şi o să fie prea târziu. Deci, eu cred că trebuie să fie o relaţie foarte strânsă cu ms care ştie foarte bine problemele comunităţii, din casă în casă, le aduce la cunoştinţă medicului, şi medicul trebuie să ia în considerare toate cazurile care sunt (f.-g. 1). 220 G. ROMAN, R. GRAMMA, A.-M. ENACHE, A.-V. PÂRVU 12 Ms au un rol deosebit de important ca intermediari între romi şi medicul de familie. Ele sunt preferate de comunitate pentru că aparţin aceleiaşi etnii ca şi pacienţii şi le cunosc cultura, ceea ce sporeşte respectul comunităţii faţă de dânsele. De altfel, avem de-a face cu o problemă mai generală, de subasistenţă a grupurilor dezavantajate, ceea ce reclamă cu atât mai mult o îmbunătăţire a politicilor în domeniul sănătăţii. Ruşinea de a fi bolnav În comunităţile tradiţionale de romi e un lucru primordial menţinerea unei stări de sănătate cât mai bune. Persoanele considerate „diferite” îşi atrag asupra lor oprobriul public, fiind foarte prezentă stigma asociată cu disfuncţionalităţile fizice. De aceea, bolnavii preferă să ascundă acest fapt de comunitate: Le e ruşine. De exemplu, la noi în sat, dacă are cancer, spune că e molipsitor. Şi atunci ăştialalţi râd de el. Şi tocmai de asta nu vrea să zică. Dar ca mediator sanitar îl iau pe altă parte, comunic mai mult. Şi atunci merg la medic şi îi comunic problema care este (f.-g. 1). În comunităţile închise, diferenţele dintre oameni, pe criterii de sănătate, sunt puternic conştientizate. Sunt evitaţi sau luaţi în derâdere cei cu dizabilităţi fizice, boli infecţioase sau cancer. Comunitatea îi separă de viaţa socială, întrucât există o frică nejustificată de transmisibilitate. Discreditarea bolnavului ca membru al comunităţii îi alterează percepţia asupra propriei persoane (Pădurariu şi alţii, 2011). Cred că e o problemă de la caz la caz. Unora le e ruşine, unora le e frică, că dacă află vecinii o să mă trateze cu indiferenţă şi o să mă îndepărteze de tot (f.-g. 2). Când se autostigmatizează, bolnavul este şi ţinta, dar şi acuzatorul, el însuşi considerându-se inacceptabil în comunitate. Chiar el acceptă prejudecăţile legate de bolnavii cronici. El se raportează la persoanele din jur, considerate drept „normale” în cultura rromă. Îşi organizează, mai departe, sistemul personal de valori, plecând tocmai de la aceste referinţe preexistente. Bolnavul preia aceste discriminări şi le întoarce împotriva propriei persoane, procesul de autostigmatizare fiind, practic, o rezultantă a „internalizării” stigmatelor sociale. Sunt şi care se feresc, şi care nu. Dar nu îi înţeleg. Lor le e frică să nu râdă de dânşii. Aşa am ajuns eu, la părerea asta (f.-g. 3). În acest mod, bolnavul îşi restricţionează interacţiunile sociale şi îşi restrânge cercul activităţilor. Devine inhibat şi retras, cu dificultăţi în atingerea unui potenţial normal de adaptare în societate, prezentând, astfel, deficienţe şi în ceea ce priveşte calitatea vieţii. Evidenţiem faptul că pentru un bolnav rom este foarte importantă păstrarea confidenţialităţii informaţiei despre starea sa de sănătate. La noi în comunitate, chiar se feresc. Sunt rugată să păstrez discreţia, şi sunt persoane care întreabă: dar ce are? Dar ce a păţit? Şi de asta (f.-g. 2). Ms îşi asumă această obligaţie a confidenţialităţii, pe care şi deontologia medicală o recomandă: 13 DETERMINANŢI AI CALITĂŢII VIEŢII PACIENŢILOR DE ETNIE ROMĂ 221 Doar nu ieşim de la o casă şi povestim la următoarea ce am făcut la casa respectivă. Doamne fereşte, nu se poate aşa ceva! (f.-g. 2). O participantă la studiu ne-a relatat despre o situaţie în care a evitat un posibil conflict care ar fi putut-o victimiza doar pentru faptul că ştia un diagnostic: Am păţit-o, cu o fetiţă de 3 ani. Mama ei fusese la un medic din Iaşi şi i-a dat rezultatul. La care doamna doctor l-a trimis prin mine. Şi eu l-am dat la doamna doctor de la cabinet, din localitate. Şi eu ştiam de la doamna doctor: „Vezi că fetiţa e cu inima”. Şi mama ei probabil a aflat că eu am ştiut. Şi a vrut să se certe un pic cu mine. Şi i-am explicat situaţia şi a înţeles. Îi era frică să nu afle cineva prin mine (f.-g. 2). Dezvăluirea informaţiei despre boala de care suferă ar putea avea repercusiuni grave asupra statutului său în societate, cu efect de stigmatizare şi discriminare chiar în interiorul comunităţii sale, cu lezarea demnităţii omului bolnav. Însă nu toate comunităţile sunt caracterizate de aceleaşi atitudini faţă de boală sau de afirmarea stării de boală: Eu nu am întâlnit cazuri în comunitatea mea să se ascundă de boală. Deci se ştie, că are diabet, are..., că este în ultima fază de cancer. Şi nu s-a ascuns (f.-g. 2). Cunoscând comunitatea şi înţelegându-i cutumele pe care le filtrează prin propria conştiinţă, ms este persoana cea mai în măsură să prevină pe medic asupra specificităţilor culturale ale comunităţii rome, ca în acest fel provocările etice să fie evitate. Refuzul comunicării diagnosticului grav Grija familiei de a-l proteja pe bolnav se manifestă prin ascunderea faţă de acesta a diagnosticului unei boli grave. Un diagnostic de cancer este privit ca o sentinţă la moarte, întrucât boala este însoţită de durere şi de pierderea independenţei funcţionale. O barieră în comunicarea adevărului către pacient este frica reală sau imaginară de a nu dăuna celui bolnav, pentru că adevărul l-ar putea decepţiona ireversibil, determinându-l să renunţe la lupta împotriva bolii, sau chiar să comită gesturi disperate. De aceea, romii vor pur şi simplu ca muribundul să moară în pace: Persoana e pe moarte. Are o boală cu care o mai duce o lună de zile, cum am avut o persoană în comunitatea noastră. S-a tratat cu morfină. El nu suporta aşa ceva. El nici nu a ştiut că lua tratament de morfină. Şi a luat familia decizia, împreună cu dna doctor de familie (f.-g. 2). Ms nu le sunt străine procedurile din Occident, unde luarea deciziilor pentru momentele finale ale vieţii se poate lua prin semnarea unei directive în avans (living will), un fel de procură prin care bolnavul deleagă sau numeşte pe altă persoană să ia decizii de îngrijire a sănătăţii, dacă el devine incompetent (Trif, 1999). 222 G. ROMAN, R. GRAMMA, A.-M. ENACHE, A.-V. PÂRVU 14 Ştiu că în străinătate sunt nişte formulare-tip care pune să semneze atât pacientul, cât şi familia. Îşi dă acordul unu’ din ei, când apare boala cronică, să fie informat cel care doreşte (f.-g. 3). Este dificil pentru medicul de familie să ia o atitudine corectă din punct de vedere etic, câtă vreme îi sunt străine obiceiurile comunităţii rome pe care o deserveşte. De aceea, o persoană din sânul comunităţii, cu minim de cunoştinţe medicale, îi poate fi de un real folos, evitând, în acest fel, situaţii în care neconformarea la tradiţia comunităţii poate să ducă la o prejudiciere gravă a demnităţii bolnavului sau a aparţinătorilor. Într-o comunitate, nu există păreri la unison. Dacă ţine legătura cu mediatorul sanitar, o să ştie tradiţiile romilor, cultura lor, tot ce ţine de etnia romă, o să ştie şi cum să facă să mulţumească pe toată lumea (f.-g. 1). Una dintre ms a relatat cazurile a două paciente, diagnosticate cu cancer la sân, faţă de care ea a trebuit să aibă atitudini diferite în ce priveşte comunicarea diagnosticului. În prima situaţie, pacienta era mama a trei copii mici. I-am spus: „Nu sta acasă!”. Şi avea şi o fetiţă mică, de un an şi jumătate. Şi i-am zis: „Nu ai cale de întoarcere. Dacă te tratezi, mai mergi înainte, măcar mai trăieşti un pic, mai cresc copiii”. Măcar o încurajam, mai făcea tratamente. A făcut tratament până când a decedat. A avut bunăvoinţă. Pe când, dacă aveam să îi spun bărbatului ei că în curând..., el nu putea să accepte asta. După ce a murit ea, el a înnebunit (f.-g. 2). În a doua situaţie, cunoscând capacitatea pacientei de adaptare la aflarea diagnosticului malign, ms a fost nevoită să folosească o altă strategie de comunicare. Şi la astalaltă, care avea un băiat mare şi a fost căsătorit, şi avea nepoţei, am discutat cu băiatul. Dar cu ea, nu am putut discuta, că ea, mari nădejdi trăgea că o să se facă bine. Pe când, şi bărbat-su tot la fel. Cu el am încercat, tot aşa, să-l iau mai uşor: „Dar, să vezi, că dacă nu-i reuşită operaţia ...” „Nici nu se discută!”, el a spus. Apoi dacă am văzut că el este atât de încrezător că ea va fi bine, am zis nu, am zis să discut cu băietul. Băiatul a zis: „Ştiu că din asta nu scapă”, că a avut cancer la sân. Şi după ce a decedat, nu a mai avut încotro (f.-g. 2). Bioeticienii contemporani susţin că muribundul merită o comunicare onestă şi că cel mai bun lucru este să i se prezinte starea sa reală de sănătate, mai curând decât a urma calea duplicităţii. Pe de altă parte, a cere să fie informat un pacient terminal despre diagnosticul sau prognosticul bolii sale ar putea să nu fie etic dacă cultura pacientului nu încurajează discuţiile deschise despre starea de sănătate sau moarte. Aşa după cum au dovedit-o focus-grupurile, cultura romă nu susţine ideea dezvăluirii dignosticului faţă de cel bolnav, în situaţia bolii incurabile sau a decesului iminent. Preferinţa pentru îngrijirea bolnavului la domiciliu În Occident, definiţia unei „morţi bune” respectă principiul autonomiei, care încurajează o alegere individuală sau un parteneriat în luarea deciziilor, la finalul 15 DETERMINANŢI AI CALITĂŢII VIEŢII PACIENŢILOR DE ETNIE ROMĂ 223 vieţii. În cultura romă, acest aspect nu este atât de important, cât mai ales dorinţa de a muri pe „propria pernă”, după o expresie a unei participante la cercetarea noastră. Pentru ca moartea să fie un fenomen acceptabil din punct de vedere psihologic, ea trebuie să se petreacă la propriul domiciliu, în casa în care muribundul a vieţuit cea mai mare parte din viaţă, în intimitatea mediului casnic, înconjurat de membrii propriei familii. Spitalul nu este o opţiune uşoară ca loc al decesului, întrucât romii îl percep ca un loc impregnat de energiile bolilor îndelungate sau ale morţii. De aceea, orice spitalizare sporeşte temerile pacientului, care percepe mai acut devierea de la statusul său normal: Starea de spirit, pentru că sunt acasă, nu sunt la spital. Crează în mintea pacienţilor o tensiune, un stres, pentru că nu sunt acasă. Sunt în mijlocul suferinzilor. Dar acasă, spune: Sunt în casa mea, e mai bine (f.-g. 1). În evaluarea calităţii vieţii în stadiul final al acesteia, romii consideră că muribundul trebuie să îşi petreacă ultimele clipe în anturajul casnic, împreună cu familia, unde se realizează ritualuri şi tradiţii religioase foarte importante în cultura romă. În mod tradiţional, când un rom se apropie de sfârşitul vieţii, familia aprinde o lumânare în mâna muribundului. Semnificaţia creştină a acestui gest alternează cu credinţa că în lumea de dincolo domneşte întunericul, de aceea mortul are nevoie de lumină spre a-i fi luminată calea: Mai este o vorbă la romi: decât în spital, mai bine cu lumânare, acasă (f.-g. 1). Transferul de îngrijire din mediul spitalicesc către cel de acasă este unul comun pentru ultimele zile ale unui pacient muribund. Îngrijirea la propriul domiciliu de care acesta beneficiază la finalul vieţii implică întreaga lui familie şi ea constituie un factor decisiv în asigurarea calităţii vieţii bolnavului. Îngrijirea o oferă rudele cele mai apropiate: Moderator: – Cine ar trebui să-l îngrijească? Ms: Cei apropiaţi. Ms: Familia, soţ, soţie (f.-g. 3). Din păcate, familia nu poate face faţă complexităţii medicale, de aceea ea întâmpină dificultăţi majore când vine vorba de îngrijire. În cele mai multe cazuri, pacientul devine o „povară” pentru îngrijitor (Sales, 2003; Nijober şi alţii, 2000). Impactul personal, social sau cel asupra sănătăţii îngrijitorului au fost deseori evidenţiate. Stresul îngrijitorului variază în funcţie de caracteristicile bolii pacientului, de dizabilităţile cognitive sau comunicative ale bolnavului, de prognosticul bolii, precum şi de posibilităţile de a influenţa cursul bolii (Kriegsman şi alţii, 1994). În plus, îngrijitorii şi familiile lor resimt din plin dificultăţile financiare (Emanuel şi alţii, 2000): Sunt persoane care au cancer şi care se gândesc că pentru tratarea unui cancer au nevoie de foarte mulţi bani şi atunci preferă să nu se mai ducă la medic. În al doilea rând, discriminarea pe care o ştie. Dacă eu mă duc la doctor să îi solicit acel sprijin medicamentos, măcar să menţin boala, n-o să primesc acel sprijin. Şi atunci renunţă. Depinde şi de comunitate (f.-g. 1). 224 G. ROMAN, R. GRAMMA, A.-M. ENACHE, A.-V. PÂRVU 16 Aparţinătorii nu sunt întotdeauna pregătiţi să facă faţă solicitărilor celor bolnavi. Indiferent de traiectoria bolii, familia are nevoie de informare/comunicare din partea personalului medical cu privire la prognosticul bolii. Îngrijitorii ar avea nevoie de informaţii accesibile, într-un limbaj adaptat capacităţii lor de înţelegere, despre evoluţia bolii, despre modul optim de îngrijire al bolnavului, despre tratamentul pe care îl urmează. Indispensabil este suportul emoţional, ca de altfel şi o serie de servicii care ar ajuta familia să satisfacă nevoile fizice şi psihosociale ale celui îngrijit, mai cu seamă la finalul vieţii. Dar de cele mai multe ori, astfel de nevoi sunt ignorate de către sistemul de îngrijire din România. Ms sunt intermediari care pot oferi suport emoţional, pentru că aparţin comunităţii rome, îl cunosc pe bolnav şi familia acestuia. Ele sunt partenere active ale echipei medicale de îngrijire a sănătăţii din comunitatea pe care o deservesc (Wong şi alţii, 2002). Pot îmbunătăţi starea de spirit a pacienţilor, pot reduce anxietatea îngrijitorilor/aparţinătorilor, identificând mai bine nevoile pacientului îngrijit acasă, creionând planuri de îngrijire adaptate situaţiei fiecărui pacient, consiliind pe membrii familiei cu privire la o mai bună îngrijire a pacientului. Intervenţiile lor ajută pe aparţinători să îmbunătăţească confortul şi satisfacţia pacientului, chiar în cazul unor boli cu prognostic limitat. Ele ajută bolnavii şi pe membrii familiei (Given şi alţii, 2001) să înţeleagă diagnosticul, le oferă instrucţiuni cu privire la medicamente, dar, totuşi, simt că în multe situaţii le lipsesc competenţele spre a fi utile pacienţilor romi sau familiilor acestora atât cât şi-ar dori. Lipsa unei formări continue sau a unor perfecţionări ulterioare stagiilor pe care le-au urmat pentru a deveni ms este o carenţă resimţită din plin. Din păcate, abordarea durerii sau managementul simptomelor nu sunt învăţate sau discutate în cadrul vreunor stagii de formare. Aparţinând aceleiaşi comunităţi, familiile discută într-un mod mai direct cu ms şi capătă informaţii suplimentare despre prognosticul pacientului şi despre sfârşitul vieţii. Ms prezintă informaţii în termeni pe care familia îi înţelege, procesând informaţia pentru a nu fi prea şocantă pentru membrii familiei. Fără a se substitui medicilor, ms răspund mai bine nevoilor psihologice şi emoţionale ale pacientului sau familiei. Mediatorii sanitari se dovedesc a fi o punte deosebit de utilă între pacienţi sau familiile acestora şi sistemul de sănătate. Se impune, deci, extinderea numărului de ms, pentru optimizarea calităţii vieţii etnicilor romi. Lipsa igienei corporale Una dintre carenţele unui segment al populaţiei de romi care apelează la serviciile medicale, identificate de participantele la focus-grupuri, a fost igiena corporală: Sunt oameni care merg la medic nespălaţi, miros. Sunt murdari din cale- afară (f.-g. 1). 17 DETERMINANŢI AI CALITĂŢII VIEŢII PACIENŢILOR DE ETNIE ROMĂ 225 Plus că educaţia igienei corporale este foarte slabă (f.-g. 1). În relaţia cu medicul, vina pacientului a fost recunoscută la unison, atunci „când nu are un comportament adecvat, la care medicul se aşteaptă, şi care ar fi potrivit” (f.-g. 1). Ştim că sunt săraci, sunt alţii în pragul sărăciei, dar la noi, în mediul rural, apa nu se cumpără. Femeile rome să fie spălate! Nu poţi să mergi în faţa unui medic, nu poţi să te prezinţi în condiţii de igienă care lasă de dorit (f.-g. 2). Ms sunt de părere că trebuie lucrat la mentalitatea fiecărui rom în parte, pentru ca atunci când merge la medic să fie curat, spălat, igenizat, din respect faţă de doamna doctor (f.-g. 1). Participantele la studiu ne-au făcut să intuim strădania lor de a lupta pentru debarasarea de unele obiceiuri care sunt prea înrădăcinate în comportamentul comunităţilor. Ele duc o adevărată muncă de convingere pentru schimbarea mentalităţilor, lucrând cu mult tact pentru a nu jigni şi a nu intra în conflict cu membrii colectivităţii rome: E greu să-i spui unei femeie: Spală-te! Trebuie să fii atât de diplomat... Romani Criss m-a învăţat aşa: Faceţi întâlniri cu femeile. Îmi iau două, trei femei. Celelalte se uită urât la mine. Săptămâna viitoare mă duc la dna Violeta. Ele îşi fac curat până vin eu. Nu-i chiar aşa de uşor, că sunt murdari şi gata (f.-g. 1). O ms dintr-o comunitate în care mulţi romi au aderat la cultul penticostal afirmă că în comunitatea neoprotestantă este aceeaşi strădanie pentru promovarea igienei corporale: La pocăiţi, femeile au întâlniri separate, doar la femei, unde ele îşi spun părerile, păsurile, ştiţi, trebuie să ne spălăm, suntem femei! Mai ales că reprezentăm comunitatea ca şi creştini. Tre’ să facem cinste lui Dumnezeu, că suntem îngrijite. Şi de multe ori, acolo se discută problema curăţeniei. N-avem dero, facem chetă, se procură dero, săpun (f.-g. 1). Ms recunosc că lipsa igienei corporale este un factor determinant al refuzului unor medici de a oferi o asistenţă medicală de calitate: La noi este discriminare, dar datorită faptului că pacientul, când este murdar, când medicul vede că miroase, că este murdar, nu prea pune mâna pe el să-l consulte (f.-g. 2). Chiar ms încearcă să identifice motivele pentru care unii medici se feresc a intra în contact direct cu pacienţii romi: Probabil că au copii mici acasă, nu ştiu exact, şi se feresc să pună mâna pe ei, dacă asta-i cauza. Probabil nu vor să ducă virusul sau microbul. Dar nu este corect (f.-g. 2). După cum am constatat în urma discuţiilor cu ms, eficienţa politicilor de sănătate este puternic influenţată de implicarea romilor (Fésüs şi alţii, 2012; Fésüs, 2012; Council of the European Union, 2011). În cadrul focus-grupurilor, ms au sugerat că romii, în cea mai mare parte, se implică puţin în implementarea iniţiativelor care îi privesc în mod direct. O provocare pentru ms este modul în care 226 G. ROMAN, R. GRAMMA, A.-M. ENACHE, A.-V. PÂRVU 18 i-ar putea determina pe femeile şi bărbaţii romi să se implice efectiv în probleme care ţin de propria sănătate, ceea ce le-ar putea aduce beneficii importante. O participare mai concretă ar putea să ducă la o mai bună calitate a vieţii, articulată pe nevoile lor. Solidarizarea familiei în jurul bolnavului Romii sunt caracterizaţi de sentimentul apartenenţei, al solidarităţii. Când un membru al familiei se îmbolnăveşte şi spitalizarea se impune cu stringenţă, ceilalţi îl însoţesc la spital, ceea ce face ca boala să angajeze întregul grup: Am o fată de douăzeci şi ceva de ani care a fost operată de cancer pe colon şi vă spun că au fost la spatele ei, la capul ei, toţi, la spital (f.-g. 2). O boală gravă reprezintă şi o criză socială, care îi adună pe romi în vecinătatea suferindului. Această manifestare a grijii faţă de bolnav reprezintă una dintre cele mai puternice valori din cultura romă. Îndeplinirea obligaţiilor familiale este foarte importantă şi ea primează faţă de interesele individuale. Unele dintre ms participante la focus-grup recunosc că obiceiul romilor tradiţionali de a merge în număr mare la spital îi diferenţiază prea mult de populaţia generală, provocând incomodităţi şi nemulţumiri celor din jur. Ele au menţionat drept factor negativ numărul mare al celor ce însoţesc pacientul rom, dezordinea provocată şi neconformarea la regulile spitalului: Ms: Sunt unele comunităţi, de ex. căldărarii, merg la spital mulţi, merg câte 7, 8, 10. Ms: Şi peste 10. Intervievator: Asta e un lucru care deranjează? Ms: Sigur că da, deranjează, cum să nu? Intervievator: Şi de ce merg aşa? Ms: Aşa-s ei, uniţi. Când păţeşte unul ceva, toţi se duc. Ms: A fost la spitalul „Sf. Maria”, tot aşa, o comunitate de romi din Suceva. A stat două săptămâni câte zece, au stat în curtea spitalului şi dormeau acolo (f.-g. 2). Ms sunt convinse că astfel de etnici romi, fideli valorilor şi tradiţiilor specifice de a-l însoţi în număr mare pe bolnav la spital, creează stereotipuri negative despre populaţia romă. Chiar ele îşi exprimă indignarea faţă de comportamentul unora din acelaşi grup etnic, care face să se generalizeze atitudinile negative faţă de romi. Printre astfel de comportamente neadecvate se numără şi lipsa respectului şi a consideraţiei faţă de personalul medical: Este discriminat pentru că nu vorbeşte întotdeauna frumos. Că dacă vorbeşti frumos, ţi se deschid uşile în toate părţile (f.-g. 2). În căutarea îngrijirii medicale, unii romi se consideră îndreptăţiţi să pretindă anumite tratamente, sau să beneficieze de drepturile care le revin în calitate de cetăţeni. Insistenţa cu care solicită aceste servicii îi face deseori să intre în conflict cu medicii. Nu se pot motiva aceste situaţii conflictuale prin diferenţa etnică dintre echipa medicală şi pacient, cât mai ales prin atitudinea insolentă a celui din urmă. 19 DETERMINANŢI AI CALITĂŢII VIEŢII PACIENŢILOR DE ETNIE ROMĂ 227 Întrebate dacă ar fi utilă existenţa unui medic de familie exclusiv pentru membrii comunităţi rome, o ms a afirmat: Ar fi mai multe probleme. Ar veni cu mai mult tupeu. Ar spune: „Hai, tu, Vasilica, dă-mi şi mie un sirop!”. Ar fi mai multe probleme şi ar veni cu mai mult tupeu, cu curaj (f.-g. 1). Experienţa personală le-a făcut pe ms să întărească acest adevăr. Totuşi, situaţiile în care pacienţii romi sunt respectuoşi faţă de personalul medical şi complianţi la tratamentul recomandat indică posibilitatea unui parteneriat eficient între medic şi pacientul rom: Înainte să fiu ms... Dacă ştiu să mă comport cu medicul respectiv, ştiu să vorbesc respectuos în primul rând, să accept ideea că ceea ce îmi spune el îmi este bine... Moderator: – V-aţi simţit vreodată discriminată? Ms: – Nu, şi am şi copii, şi soţ. Mai vin câteva persoane şi îmi spun: „Medicul ăla, aşa şi aşa...” „Păi tu, ce ai făcut? Ce i-ai spus?” „Păi, să îmi dea tratamentul cutare!”. „Ei, ascultă-l pe el mai întâi, să îţi spună ce ai, să îţi consulte copilul, nu îi dai tu indicaţii, nu ai tu mintea doctorului să îi dai tu indicaţii” (f.-g. 2). În activitatea prestată, medicul e dator să facă uz de autoritatea pe care i-o conferă însăşi funcţia şi statutul pe care îl are în cadrul comunităţii: Să înveţe să se facă respectat, chiar şi printr-un pic de autoritate. Asta nu înseamnă că trebuie să plece capul în faţa oricui. Şi partea proastă este că nu are timp de consiliere. Aici ar interveni rolul ms, prin discuţii, consiliere acasă, în comunitate (f.-g. 1). Ms se dovedesc bune cunoscătoare ale realităţilor de pe teren, ştiu să aprecieze în mod just o situaţie, şi atunci când medicul este responsabil de nemulţumirea comunităţii rome pentru că nu acordă suficientă atenţie actului medical, consultându-şi cu superficialitate pacienţii sau recomandându-le tratamente fără a-i consulta, dar şi atunci când pacienţii sunt de vină prin atitudinea lor insistentă, irascibilă, neobedientă, care indispune pe medic şi îl determină la gesturi nepotrivite. Prin faptul că sunt cunoscătoare şi ale mediului cultural al romilor, dar şi ale populaţiei majoritare, ms sunt ajutoare utile în activitatea medicului, putând media o situaţie tensionată, îndrumând şi consiliind pe pacienţii romi spre a se conforma regulilor pe care ar trebui să le respecte atunci când solicită ajutor medical. Excluderea formală din sistemul de sănătate. Asigurarea medicală Sistemul de sănătate din România a fost una dintre temele de bază ale focus- grupurilor. În condiţii de subfinanţare severă, accesul la serviciile medicale publice este limitat pentru categorii sociale defavorizate economic, printre care se numără şi o bună parte a populaţiei de romi. Aceste dificultăţi economice se datorează lipsei locurilor de muncă, a şcolarizării, uneori a refuzului de a munci (Duminică şi 228 G. ROMAN, R. GRAMMA, A.-M. ENACHE, A.-V. PÂRVU 20 Preda, 2003). Pe acest fond de lipsuri şi greutăţi generale, mulţi etnici romi se găsesc în dificultate când este vorba de a-şi plăti asigurările de sănătate, ceea ce le restricţionează accesul la serviciile medicale. Excluderea formală se referă la persoanele care nu îndeplinesc condiţiile prevăzute de lege pentru a beneficia de asistenţă medicală gratuită: neasiguraţii şi excluşii din sistemul asigurărilor de sănătate – cei fără acte de identitate, familii fără cel puţin un angajat sau cei care nu au fost luaţi în evidenţă. Excluziunea formală este caracteristică, în egală măsură, atât romilor, cât şi populaţiei majoritare aflate în situaţie de sărăcie extremă. Pe măsură ce condiţiile de viaţă se deteriorează în întreaga societate, cu atât ele vor afecta mai ales comunităţile de romi care, mai mult decât alte categorii sociale, sunt cel mai lovite de aceste transformări. Romii sunt confruntaţi cu dificultăţi în exercitarea unei profesii lucrative. Lipsa unei diplome de şcolarizare îi împiedică să obţină slujbe decente sau bine plătite. În acest fel, sărăcia se extinde pe o scară largă în cadrul etniei, atrăgând după sine şi un statut specific faţă de sistemul de sănătate (Pfaller, 2006), cauzat de imposibilitatea de a-şi face accesibile cele mai bune tratamente medicale. Deşi în cadrul focus-grupurilor s-a evidenţiat lipsa locurilor de muncă pentru populaţia romă, câteva ms au insistat asupra faptului că: Sunt şi alţii care nu vor să lucreze. Au fost nişte cursuri: instalatori, dulgheri, tâmplari. I-am înscris. Au venit prima zi, a doua zi, câteva ore. „Băi, le-am spus, la sfârşitul cursurilor o să primiţi o diplomă şi zece milioane”. Le asigura şi transport. Ei numai la început şi la sfârşit. Vor doar diploma şi banii. Dar să facă ceva în schimb, să înveţe, nu! Îs obişnuiţi numai să primească (f.-g. 2). În aceste condiţii, este firească întrebarea pe care o adresează una dintre participantele la studiu: Ce poate face mediatorul sanitar? Să meargă să-i plătească lui salariul, asigurarea? (f.-g. 1). În unele situaţii, instituţiile statului se simt depăşite de complexitatea problemelor din comunităţile de romi. Există situaţii în care, cu toată disponibilitatea de care dau dovadă funcţionarii primăriilor, problemele nu pot fi rezolvate, datorită lipsei de prevederi legale, sau chiar datorită necesităţii de a le încălca. O problemă pusă în discuţie este cea a situaţiei terenului agricol pe care au fost construite ilegal locuinţe ale romilor, câtă vreme de aceasta depinde eliberarea adeverinţei pentru acordarea ajutorului social: Majoritatea caselor la noi sunt construite ilegal. De exemplu: Nu ai actul care-ţi trebuie! Dacă nu îmi aduci rolul pe casă, nu-ţi dau. Dacă nu ai rol pe casă, nu pot să îţi fac ajutor social. Dar pe ce să îţi dea rol, dacă nu figurează zona respectivă? Bine ca ms, lucrând în Primărie acolo, mergi cu omul şi obligi primarul să îi facă ajutor social, să fie asigurat medical. Ms: Sunt tineri căsătoriţi, care stau la un loc cu părinţii. Ăştia merită să ia ajutor social, pentru că sunt săraci lipiţi. Pentru că nu are locuinţa lui, nu îi dă ajutor social, nu are asigurare (f.-g. 2). 21 DETERMINANŢI AI CALITĂŢII VIEŢII PACIENŢILOR DE ETNIE ROMĂ 229 În cadrul focus-grupurilor, ms au descris situaţia privării multor etnici romi de accesul la îngrijire, din cauza lipsei asigurărilor de sănătate: Deci, măcar să fii asigurat sau ajutorul ăsta social, articolul 416, dacă-l ai, te primeşte. Dacă nu ai o asigurare medicală, nimeni nu te primeşte (f.-g. 2). Prestarea unei activităţi în folosul colectivităţii, pentru obţinerea unui ajutor social şi, implicit, a unei asigurări de sănătate, nu este motivantă, câtă vreme timpul alocat acestei activităţi ar putea fi folosit cu mai multă eficienţă. Într-o comunitate, bunăoară, „din 400 de familii, 100 de familii întrunesc formele legale de a fi asigurat, în legea 416. Celelalte familii nu au posibilitatea, fie pentru că au un venit în casă ... care ar depăşi plafonul. Sau nu fac orele de muncă în folosul comunităţii, pentru că se duc în altă parte la muncă pentru a câştiga o bucată de pâine. Că, cu cât îi dă, 80 de lei pe săptămână, nu îi convine. „Nu voi munci cinci zile pentru ajutor social!” Şi în cazul ăsta dispare şi asigurarea medicală” (f.-g. 1). Există şi situaţii când etnici romi cu posibilităţi materiale se sustrag voluntar de la plata asigurărilor de sănătate. Discuţiile purtate în cadrul focus-grupului au dus la răspunsuri surprinzătoare: – Dar romii căldărari... sunt oameni cu bani mai mulţi... Ms: – Nu sunt interesaţi, probabil. Ms: – Nu că nu sunt interesaţi. Ei strâng banii. La dânşii, dacă au băieţi, au copii de parte bărbătească, trebuie să cumpere femeie la copilul cutare, la copilul cutare... Ms: – Acuma este un spital aicea, Arcadia, unde preferă să meargă şi să dea acolo bani mulţi, fără să se asigure medical. Ms: – Ei poate nici nu ştiu ce înseamnă o asigurare. Ms: Ei nici nu merg la medic. Mai rar. Sunt mai căliţi, mănâncă mâncare sănătoasă... (f.-g. 2). Aceste răspunsuri sugerează că până şi romii cu resurse financiare preferă să se sustragă de la îndeplinirea obligaţiilor civice, prin participarea la plata asigurărilor de sănătate. Deşi doresc să beneficieze de serviciile medicale puse la dispoziţie, practica eschivării de la plata asigurărilor este una aproape comună, atât pentru romii aflaţi în dificultăţi materiale, cât şi pentru cei cu posibilităţi financiare. Excluderea informală a romilor Aceasta ţine de funcţionarea deficitară a întregului sistem de sănătate, de contexte specifice locale, prejudecăţi etnice, sociale sau culturale, fiind determinată, în principal, de două categorii de factori: a) organizarea şi funcţionarea sistemului de asistenţă sanitară din România şi b) factori specifici, care ţin de discriminare. Factorii generali care ţin de modul de organizare şi funcţionare a sistemului de asistenţă sanitară din România sunt cele descrise în continuare. 230 G. ROMAN, R. GRAMMA, A.-M. ENACHE, A.-V. PÂRVU 22 Costurile asistenţei medicale Pentru cei mai mulţi dintre solicitanţii de etnie romă ai serviciilor publice, costurile asistenţei medicale sunt prohibitive. Ms sunt de părere că este nevoie, în primul rând, de bani pentru a achita „onorariul” medicului, lipsa acestuia putând condiţiona, uneori, calitatea serviciului medical: Şi dacă mai este un om sărac şi nu are acea hârtiuţă de cinci lei, nu-i dă. Sunt romi care au bani şi dau, că vreau să îmi fac investigaţia aia, fac şi ... nu mai fac discriminare atunci (f.-g. 1). Pe medici noi i-am învăţat cu bani, că dacă n-ar da nimeni... nu e vina lor (f.-g. 1). Ca unele care lucrează mult timp alături de medicii de familie, ms ajung să cunoască până şi dificultăţile materiale cu care se confruntă aceştia. Din acest motiv, unele participante la studiu au avut tendinţa de a justifica practica oferirii de atenţii sau stimulente medicului: Ar mai trebui stimulat acel medic, bine plătit, să nu aibă nevoie de mită (f.-g. 1). E o cutumă, prezentă cel puţin în România, de a se oferi medicului un mic dar, ca dovadă de recunoştinţă pentru serviciul pe care îl face pacientului. Acest lucru însă ar trebui să responsabilizeze şi mai mult personalul medical, făcându-l mai preocupat de calitatea vieţii pacientului ce i se adresează, indiferent de etnia pe care o are: Şi tot se duce cu o plasă de ceva, cu o punguţă la doctor. Să se comporte frumos cu orice om, cu orice persoană, să aibă grijă de ceea ce face (f.-g. 1). Reflectarea la îndatoririle medicului, prin prisma profesiei pe care a îmbrăţişat-o, i-a făcut pe unele ms să enunţe adevărate principii etice, nu departe de prevederile din jurământul lui Hippocrate. Potrivit uneia, medicii „ar trebui să considere că meseria de medic nu este o afacere. Totul e pornit din suflet pentru a ajuta pe ceilalţi. Po’ să considere că tre’ să meargă până la capăt pentru a ajuta. Trebuie să fie în consens cu umanitatea, să fie uman. Înainte, doar ca să ajungă un medic bun, făcea acte de caritate, trata bolnavul gratuit, din suflet, pentru a ajuta pe ceilalţi. Sunt şi acum cazuri în care ar trebui să-i trateze gratuit, pentru că nu au” (f.-g. 1). Din nefericire, în cazul internării într–un spital, cheltuielile pot atinge cifre uneori prohibitive, deoarece există un întreg aparat de personal care, dacă nu-şi primeşte stimulentul economic, nu funcţionează. Distribuţia disproporţionată a unităţilor ce oferă servicii medicale Multe dintre ms au scos în evidenţă ponderea ridicată a populaţiei de romi în mediul rural şi au reclamat lipsa serviciilor de sănătate din localitate. Depărtarea unor comunităţi de unităţile ce oferă servicii medicale specializate duce la o limitare a accesului populaţiei la aceste servicii. Vreau să fie o instituţie mai aproape, să poţi să apelezi, să poată să intervină mai repede. Noi suntem la distanţă mai mare, apare mai greu (f.-g. 1). 23 DETERMINANŢI AI CALITĂŢII VIEŢII PACIENŢILOR DE ETNIE ROMĂ 231 De la noi în sat şi până la comună sunt 7 km. Sunt 400 şi ceva de familii şi 2 000 de copii. Cea mai mare bucurie în comunitate la noi ar fi dacă s-ar face un dispensar. Oamenii la noi sunt foarte necăjiţi” (f.-g. 1). Din cauza restructurării sistemului naţional de asistenţă medicală publică, distribuţia disproporţionată a unităţilor medicale a produs numeroase efecte negative cu privire la accesul fizic al populaţiei rome la serviciile medicale. Stigmatul etnic. Excluderea şi discriminarea pe criterii etnice Ca cetăţeni ai statului român, romii au aceleaşi drepturi şi îndatoriri ca toţi cetăţenii. În anul 1998 însă, 28,1% dintre respondenţii de etnie romă apreciau că ei sunt trataţi mai prost atunci când merg la medic, comparativ cu alte etnii (Zamfir şi Preda, 2002). Cunoscătoare ale realităţii, şi ms participante la focus-grupuri au mărturisit că, deseori, au asistat la situaţii de marginalizare, iar atitudinea lor a fost una de compătimire şi empatie faţă de pacienţii romi pe care boala i-a obligat să apeleze la servicii medicale într-o unitate de îngrijire. Ele i-au însoţit chiar pe pacienţi la spital şi au fost de mare folos pentru stabilirea unei legături de parteneriat între pacienţii romi şi echipa medicală: Şi am întâlnit, cu copii mici. S-au făcut marginalizări şi nu erau primiţi în spital. Am întâlnit multe. Că ei [romii] când au văzut că nu îi primeşte, ei repede mă sună (f.-g. 2). Unele ms sunt chiar de părere că romii sunt consideraţi nişte intruşi, care trezesc neîncredere, teamă şi respingere. Marginalizarea lor nu este o problemă vizibilă doar în sistemul de sănătate, ci este o trăsătură întâlnită la nivelul societăţii româneşti în general: Fenomenul cel mai greu de învins este discriminarea. Şi una este să fie o discriminare făcută de comunitate şi alta este cea instituţională, care-i cea mai greu de suportat… Păi dacă te duci la primărie şi nu te primeşte, la medic şi nu te primeşte, te duci la prefectură şi-ţi închide uşa, unde să te mai duci? Că eşti negru şi nu eşti la fel cu el la culoare, poate la suflet eşti la fel ca el. Poate eşti mai neîmbrăcat, că nu-ţi dă sistemul posibilitatea să te porţi la fel din punctul ăsta de vedere. Eşti mai negru pentru că aşa te-ai născut şi pentru asta trebuie să suferi (f.-g. 1). Desfăşurându-şi activitatea şi în primăria de care aparţine comunitatea deservită, ms au constatat că această atitudine nu este specifică doar mediului sanitar, ci oricărei instituţii publice: Deja sunt foarte mulţi primari, care: „Du-te, băi, la Partidul vostru, să vă dea!”. Şi nu-i rezolvă o problemă de administraţie publică unde are dreptul ca cetăţean. Să aibă adeverinţă, să-i dea o informaţie, că are acces, ca cetăţean (f.-g. 1). În cadrul comunităţilor rome este prezentă stigma asociată cu apartenenţa etnică. Discreditarea minoritarilor etnici ca membri al comunităţii rome le alterează chiar şi lor percepţia asupra propriei persoane: 232 G. ROMAN, R. GRAMMA, A.-M. ENACHE, A.-V. PÂRVU 24 Romii, po’ să fie şi spoiţi cu aur, că îi discriminează, orişiunde. Când ştie că eşti rom, te priveşte cu altă privire. Bine, te serveşte, dar altfel (f.-g. 2). Ms care activează în comunităţi mixte au avut prilejuri de a se convinge că există o prejudecată în rândul medicilor cu privire la romi, dar aceasta nu îi culpabilizează în mod direct. Ei nu au făcut decât să preia o stigmatizare întâlnită pretutindeni: Acel medic care nu face diferenţă între culoarea pielii, între credinţa şi cultura pacientului. Să fie pacient, pentru el, oricare persoană ajunge la dânsul. Dar nu sunt vinovaţi medicii. Nu sunt vinovaţi primarii sau oamenii care lucrează în instituţii publice. Aceasta este o mentalitate pe care noi, în 20 de ani, nu am reuşit să o schimbăm... vreau să vă spun, este o mentalitate pe care au moştenit-o (f.-g. 1). Atitudinea generală de respingere a pacienţilor romi în mediul spitalicesc a fost, de asemenea, raportată. Ms au evidenţiat utilizarea clişeelor rasiste, care încurajează atitudinile şi comportamentele de respingere: Dă-i năibii de ţigani! Dă-le cloramină şi gata! (f.-g. 1). Apelativele etnice care duc la o imagine deformată a romilor trebuie evitate. Unii termenii utilizaţi în limbajul comun, precum şi metaforele care se referă la aceşti etnici sunt de-a dreptul rasiste. În acest fel, riscul producerii unei excluderi de pe scena socială este foarte prezent. Discriminarea este practicată chiar de către o parte a personalului medical. Actele de respingere a pacienţilor romi, mai mult sau mai puţin violente, nu sunt rarităţi în mediul spitalicesc. Potrivit unor ms, se practică pe alocuri un veritabil etnocid administrativ, prin aplicarea unor analize eronate şi a unor acţiuni necorespunzătoare: Am avut o femeie gravidă anul trecut, era în luna a treia şi avea iminenţă de avort şi nu o primea nici unul. Deci i-a scris pe bilet, că are iminenţă de avort şi a dat să plece cu salvarea de la spital. Şi ea de la spital a venit la mine. Şi mi-a zis: „Uite, mi-a dat să mă duc acasă. Şi mi-a dat pastile de stomac”. Şi când mă uit colo, iminenţă de avort. Şi când îi sun, „Nu, nu a fost la noi. Noi nu am dat-o afară”. Şi până la urmă au înţeles. Eu le-am spus: „Eu nu am nimic cu nimeni, dar dacă ea păţeşte ceva, e obligaţia mea să fac raport şi fac”. Până la urmă, toţi suntem oameni (f.-g. 2). O altă ms a prezentat o situaţie similară de conflict sau de violenţă, insistând asupra stării de agresivitate dirijată împotriva unei femei rome internate cu fata în spital: Era internată o femeie din B. şi avea fetiţa bolnavă. Nu punea nimeni mâna pe ea. Au dat-o afară celelalte femei, că plângea copilul. Şi ea tot patrula pe holul spitalului. Şi una din asistente, i-a zis: „Fă, ţigancă borâtă, intră înăuntru şi stai ţeapănă acolo!”. Ea a zis: „Dă-mi ceva să dau la fată, că mă alungă lumea din spital”. Ea a luat-o şi a dat-o cu capul de un geam, s-a spart geamul, a ieşit un tămbălău, ferească Dumnezeu. Şi m-a sunat pe mine” (f.-g. 2). 25 DETERMINANŢI AI CALITĂŢII VIEŢII PACIENŢILOR DE ETNIE ROMĂ 233 Intervenţia ms s-a dovedit a fi promptă şi operativă. Ea a reuşit să detensioneze situaţia şi să înduplece personalul medical să acorde copilului asistenţa medicală necesară: Eu am spus: „Dumneata spui că copilul nu este bolnav”. Dar de când am ajuns acolo, copilul tuşea încontinuu, încontinuu. „Nu-i bolnav, ea vine aicea ca la hotel. Îi place aicea, că e căldură”. Şi femeia spune: „Ei îmi spun că nu are nimic, că să plec acasă. Şi dacă plec acasă şi moare, eu ce fac?” Atunci am spus: „Dacă nu luaţi măsuri, eu sun direct la Ministerul Sănătăţii. Dacă credeţi că copilul ăsta trebuie să moară, că nu vrea nimenea să pună mâna pe el, dacă-i negru, îl lăsăm să moare? Salvează-l, dacă Dumnezeu i-a dat zile!” Şi pe urmă a venit dna dr. V. şi l-a luat, l-a consultat (f.-g. 2). Afirmaţiile ms converg în denunţarea condiţiilor dificile în care trăiesc familiile de romi. Pasaje din relatarea ms citată anterior – „Păi cum că prea des vine!”. „Dar dacă nu are condiţii acasă, şi răceşte copilul, păi cum, să-l ţină să moară?” – ne conving de dificultăţile materiale aflate la limita suportabilităţii, pe care unii minoritari romi nu le pot evita şi care se răsfrâng, în mod nefericit, asupra relaţionării lor cu sistemul de sănătate din România. DISCUŢII ŞI CONCLUZII În urma analizei datelor oferite de interviurile de grup cu ms din judeţele Iaşi şi Cluj, putem afirma că există multipli determinanţi ai calităţii vieţii pacienţilor romi care se confruntă cu boli grave. Rezultatele datelor indică tendinţe similare în cele două regiuni ale României şi constatări comune cu privire la rolul ms ca determinanţi ai calităţii vieţii pacienţilor din comunităţile rome. Ţinând cont că datele pe care se fundamentează studiul nostru sunt oferite de persoane care relaţionează aproape zilnic cu astfel de pacienţi şi aparţin aceleiaşi etnii cu aceştia, analiza ne îndreptăţeşte să considerăm că principalele probleme ale acestui segment al populaţiei României sunt: confruntarea cu probleme economice, stigma asociată apartenenţei la etnia romă şi menţinerea background-ului cultural. Populaţia de romi păstrează încă trăsăturile unei populaţii tradiţionale în ceea ce priveşte relaţiile în cadrul familiei şi al comunităţii, precum şi îngrijirea bolnavilor. Specificităţile culturale care pun în lumină inferioritatea femeii faţă de bărbat, ruşinea de a discuta despre boală sau diagnosticul grav, insuficienţa igienei corporale, relaţii uneori tensionate cu personalul medical, necomplianţa la tratament etc. determină în mod direct calitatea vieţii pacientului sau a familiei acestuia. Din intenţia de a găsi punţi de legătură între etnie, cultură şi sănătate, în acest studiu am examinat, pe baza mărturiilor ms participante la focus-grupuri, aspecte ale îngrijirii sănătăţii în comunităţile de romi din nord-estul şi nord-vestul ţării. Aceste discuţii ne-au oferit o înţelegere a modului în care cultura şi etnia influenţează relaţiile dintre pacienţii romi şi furnizorii de servicii medicale. 234 G. ROMAN, R. GRAMMA, A.-M. ENACHE, A.-V. PÂRVU 26 Dahlgren şi Whitehead (1991) au afirmat că sănătatea este determinată de o varietate de factori, printre care şi cei socioeconomici, culturali şi de mediu. Focus- grupul, instrumentul pe care l-am folosit în realizarea cercetării, a reuşit să evidenţieze aspecte din experienţa ms, ceea ce ne-a permis şi nouă, autorilor studiului, accesul la o realitate care altfel ar fi rămas ascunsă. De altfel, comunitatea romă pune o serie de probleme metodologice, fiind una de tip închis, cu un grad ridicat de discriminare experimentată şi de ostilitate socială. Totodată, comunitatea posedă şi numeroase trăsături pozitive, precum puternicele legături în cadrul familiei şi susţinere reciprocă, ca şi strădania de a obţine prestigiul în cadrul comunităţii. Experienţele romilor din România sunt asemănătoare cu ale altor minorităţi de romi din Europa (Voko şi alţii, 2009; Parry şi alţii, 2007). Multe dintre dimensiunile asociate cu dezavantajul social prevalează în aceste comunităţile etnice (Preda, 1999), situaţie ce influenţează şi relaţia cu sistemul de sănătate. Krieger (2003) arată că este important să distingem între probleme asociate cu etnia şi identitatea culturală, pe de o parte, şi cu dezavantajele economice şi materiale pe de altă parte. Încrederea este primordială în construirea relaţiei dintre etnicii romi şi furnizorii de servicii medicale. Abordarea aceasta este piatra de temelie a unor politici publice efective în domeniul sănătăţii. Confirmând alte studii care examinează experienţele minorităţilor etnice legate de sănătate (ICF-JSI, 2006; Wang, 2007, Leduc şi Proulx, 2004; Zhang şi Verhoef, 2002), dificultatea construirii unei relaţii de parteneriat cu personalul medical a fost adesea afirmată de ms. Tocmai aici intervin mediatorii sanitari, care asigură punţi de legătură, facilitând comunicarea dintre ambele părţi, consiliind pacienţii romi asupra unei conduite preventive, precum şi a modului adecvat de comportament atunci când solicită ajutorul medicului. Fără această mediere, procesul de îngrijire a sănătăţii romilor ar fi mult mai anevoios. Mai dureroasă în acest studiu este constatarea marginalizării sociale, evidenţiată în relatările despre discriminare, nivel redus de încredere în personalul medical şi proporţia ridicată a celor îngrijoraţi de comportamentul inadecvat al unor medici. Aceste experienţe ale discriminării etnice, destul de comune printre romi, influenţează negativ starea lor de sănătate (Krieger şi alţii, 2005). Sumarizând, studiul de faţă pune în lumină factorii care limitează calitatea vieţii şi îngrijirea sănătăţii pacienţilor de etnie romă: – eficienţa redusă a politicilor de integrare a romilor; – insuficienţa unor politici de sănătate sustenabile pentru populaţia de romi; – resursele financiare insuficiente; – eficienţa limitată a mecanismelor de asistenţă socială; – sensibilizarea insuficientă faţă de contextele locale specifice; – monitorizarea şi evaluarea slabă a stării de sănătate a romilor; – participare/implicare limitată a romilor în măsurile de promovare a sănătăţii lor; 27 DETERMINANŢI AI CALITĂŢII VIEŢII PACIENŢILOR DE ETNIE ROMĂ 235 – insuficienta consideraţie, din partea medicilor, faţă de valorile culturale şi comportamentale ale romilor; – lipsa de formare a cadrelor medicale în comunicarea cu grupurile dezavantajate, precum şi practica larg răspândită de a nu face muncă de teren, ceea ce agravează lipsa serviciilor medicale. În conceperea politicilor care promovează integrarea romilor şi accesul lor la serviciile de sănătate din România, ar trebui luaţi în calcul factorii enumeraţi anterior. Angajamentele politice sustenabile sunt esenţiale, alături de măsuri care să combată discriminarea şi prejudecăţile la adresa romilor. Implicarea romilor în implementarea politicilor de sănătate este, în aceeaşi măsură, un factor-cheie pentru succesul acestor demersuri, dar şi mobilizarea actorilor publici, privaţi sau non- guvernamentali. Greşeala frecventă a politicilor de sănătate este aceea că se pleacă de la înscrierea romilor doar în spaţiul social general şi nu şi în cel etnic şi cultural, pentru că şi acesta din urmă trebuie luat în consideraţie. Deseori, prin politica de integrare, înţeleasă ca integrare autoritară a romilor în colectivitatea dominantă, scopul urmărit a fost de a-i face invizibili pe romi. În plus, măsurile aplicate nu au apărut, în ochii autorilor lor şi din perspectiva legislaţiei, ca fiind acte discriminatorii. Analiza datelor ne-a făcut să identificăm principii, enunţate de ms, care par de neconciliat: pentru români, romii vor trăi altfel atunci când vor căuta de lucru, vor avea asigurare medicală şi acces la îngrijiri de sănătate. Romii cred, dimpotrivă, că violenţa în limbaj şi uneori în gesturi reprezintă consecinţe ale lipsei de îndreptăţire. Ei nu cer compasiune, ci dreptul de a fi egali cu ceilalţi cetăţeni, precum şi eliminarea atitudinilor discriminatorii. Atunci când deplâng absenţa curăţeniei corporale, a disciplinei şi a conformării la regulile de vizită din spital şi, în general, a lucrului bine făcut, românii au în vedere perspectiva dezirabilă a fi urmată de către toţi. Romii justifică propriul model cultural, punându-l în legătură cu insuficienta integrare socială, traductibilă în termenii accesului diferenţiat la resurse. Pe rând, românii sau romii cred că ceilalţi ar trebui să facă ceva (Cristea şi Lăţea, 1997). BIBLIOGRAFIE 1. Astărăstoae, V., Gavrilovici, C., Vicol, M. C., Gergely, D., Ion, S., Etica şi non-discriminarea grupurilor vulnerabile în sistemul de sănătate, Iaşi, Editura Universităţii „Gr. T. Popa”, 2011. 2. Berevoescu, I., Cace, S., Costin Sima, D., Zamfir, C., Preda, M. (coord.), Romii în România, Bucureşti, Editura Expert, 2002. 3. Cristea, O., Lăţea, P., Chelcea, L., Stigmatul etnic la o comunitate de rromi, în „Rromathan”, nr. 1(1), 1997, pp. 61–68. 4. Dahlgren, G., Whitehead, M., Policies and strategies to promote social equity in health. Background document to WHO: strategy paper for Europe, Institute for Futures Studies, Stockholm, 236 G. ROMAN, R. GRAMMA, A.-M. ENACHE, A.-V. PÂRVU 28 1991, disponibil online la http://www.framtidsstudier.se/wp-content/uploads/2011/01/20080109110739 filmZ8UVQv2wQFShMRF6cuT.pdf. 5. Duminică, G., Lupu, S., Rughiniş, C., Persoanele de etnie roma în situaţii de risc, în Preda M. (ed.). Riscuri şi inechităţi sociale în România, Iaşi, Editura Polirom, 2009, pp. 226–233. 6. Duminică, G., Preda, M., Accesul romilor pe piaţa muncii, Bucureşti, ECA – Editura Cărţii de Agribusiness, 2003, disponibil online la http://www.agentiaimpreuna.ro/files/publicatii/Accesul_ romilor_pe_piata_muncii.pdf. 7. Emanuel, E. J., Fairclough, D. L., Slutsman, J., Alpert, H., Baldwin, D., Emanuel, L. L., Understanding economic and other burdens of terminal illness: the experience of patients and their caregivers, în “American Journal of Internal Medicine”, no. 132, 2000, pp. 451–459. 8. Fésüs, G., Effectiveness of Policies to Improve the Health and Social Situation of Roma Populations in the European Region, PhD thesis, supervisor: prof. R. Adany, Univeristy of Debrecen, Doctoral School of Health Sciences, Debrecen, 2012, disponibil online la http://ganymedes.lib. unideb.hu:8080/dea/bitstream/2437/124366/10/Fesus_Gabriella_ertekezes.pdf. 9. Fésüs, G., Östlin, P., McKee, M., Ádány, R., Policies to improve the health and well-being of Roma people: The European experience, în “Health Policy”, no. 105(1), 2012, pp. 25–32. 10. Given, B. A., Given, C. W., Kozachik, S., Family support in advanced cancer, în “CA: A Cancer Journal for Clinicians”, no. 51, 2001, pp. 213–231. 11. Hajioff, S., McKee, M., The health of the Roma people: a review of the published literature, în “Journal of Epidemiological Community Health”, no. 54, 2000, pp. 864–869, disponibil online la http://jech.bmj.com/content/54/11/864.long. 12. Hall, C. C. I., Cultural malpractice: The growing obsolescence of psychology with the changing U.S. Population, în “American Psychologist”, no. 52, 1997, pp. 642–651. 13. Hasdeu, I., Bori et r(R)omni. Réflexions sur les rapports sociaux de sexe chez les Roms căldărari de Roumanie, în «Etudes Tsiganes», no. 31–32, 2008, pp. 116–143. 14. Hasdeu, I., Corps et vêtements des femmes Rom en Roumanie. Un regard anthropologique, în «Etudes Tsiganes», 33–34, 2009, pp. 60–77. 15. Ionescu, M., Cace, S., Politici de ocupare pentru romi, Bucharest, Expert Publishing, 2006. 16. Ionescu, M., Cace, S., Politici publice pentru romi. Evoluţii şi perspective, Bucureşti, Expert Publishing, 2006. 17. Kitzinger, C. J., Qualitative research: Introducing focus groups, în «British Medical Journal», no. 311, 1995, pp. 299–302. 18. Krieger, N., Does racism harm health? Did child abuse exist before 1962? On explicit questions, critical science and current controversies: an ecological perspective, în “American Journal of Public Health”, no. 93(2), 2003, pp. 194–199. 19. Krieger, N., Smith, K., Naishadham, D., Hartman, C., Barbeau, E. M., Experiences of discrimination: validity and reliability of a self-report measure for population health research on racism and health, în “Social Science and Medicine”, no. 61(7), 2005, pp. 1576–1596. 20. Kriegsman, D. M., Penninx, B. W., van Eijk, J. T., Chronic disease in the elderly and its impact on the family, în “Family Systems Medicine”, no. 12(3), 1994, pp. 249–267. 21. Leduc, N., Proulx, M., Patterns of health services utilization by recent immigrants, în “Journal of Immigrant Health”, no. 6(1), 2004, pp. 15–27. 22. Ma, G. X., Henderson, G., Rethinking ethnicity and health care: A sociocultural perspective, Springfield, Charles C. Thormas, 1999. 23. Molnár, Á., Ádány, R., Ádám, B., Gulis, G., Kása, K., Health impact assessment and evaluation of a Roma housing project in Hungary, în “Health and Place”, no. 16, 2010, pp. 1240–1247. 24. Morgan, D. L., Focus groups as qualitative research, London, Sage, 1997. 25. Nijober, C., Triemstra, M., Tempelaar, R., van der Bos, G. A., Patterns of caregiver experiences among partners of cancer patients, în “Gerontologist”, no. 40, 2000, pp. 738–746. 26. Parry, G., Van Cleemput, P., Peters, J., Walters, S., Thomas, K., Cooper, C., Health status of Gypsies and Travellers in England, în “Journal of Epidemiology and Community Health”, no. 61, 2007, pp. 198–204. 29 DETERMINANŢI AI CALITĂŢII VIEŢII PACIENŢILOR DE ETNIE ROMĂ 237 27. Pădurariu, M., Ciobîcă, A., Persson, C., Ştefănescu, C., Autostigmatizarea în psihiatrie: perspective etice şi biopsihosociale, în „Revista Română de Bioetică”, no. 9 (1), 2011, pp. 16–23. 28. Pfaller, A., How to design a good health-care system for South Eastern Europe, în „Revista Calitatea Vieţii”, nr. 17 (3–4), 2006, pp. 375–379. 29. Preda, M., Grupuri sociale excluse/ignorate de politicile sociale în România, în Zamfir, C. (coord.), Politici sociale în România ’90–’98, Bucureşti, Editura Expert, 1999. 30. Revenga, A., Ringold, D., Tracy, W. M., Poverty and Ethnicity: A Cross-Country Study of Roma Poverty in Central Europe, The World Bank Technical paper, no. 531, Washington DC, The World Bank, 2002, disponibil online la http://www-wds.worldbank.org/external/default/WDSContentServer/ WDSP/IB/2003/01/07/. 31. Ringold D., Orenstein M. A., Wilkens E., Roma Expanding Europe: Breaking the Poverty Cycle, Washington DC, The World Bank, 2005, disponibil online la http://siteresources.worldbank.org/ EXTROMA/Resources/roma_in_expanding_europe.pdf. 32. Rotaru, V., UMF Iaşi derulează un proiect pentru rromii din judeţ, în „Bună Ziua Iaşi”, 02.02.2012, disponibil online la http://www.bzi.ro/umf-iasi-deruleaza-un-proiect-pentru-rromii-din- judet-267200. 33. Ruzicka, M., Continuity or rupture? Roma/Gypsy communities in rural and urban environments under postsocialism, în “Journal of Rural Studies”, no. 28(2), 2012, pp. 81–88. 34. Sales, E., Family burden and quality of life, în “Quality of Life Resources”, no. 12, 2003, pp. 33–41. 35. Smith, J. A., Beyond the divide between cognition and discourse: Using interpretative phenomenological analysis in health psychology, în “Psychology and Health”, no. 11, 1996, pp. 261–271. 36. Surdu, M., Educaţia şcolară a populaţiei de romi, în vol. Indicatori privind comunităţile de romi din România, Bucureşti, Editura Expert, 2002. 37. Surdu, M., Surdu, L., Căsătoria şi sarcina timpurie în comunităţile de romi, Bucureşti, Editura Ro Media, 2005. 38. Trif, A. B., Living wills, în “Clinica”, no 4(4), 1999, pp. 45–50. 39. Voko, Z., Csepe, P., Nemeth, R., Kosa, K., Kosa, Z., Szeles, G., Adany, R., Does socio- economic status fully mediate the effect of ethnicity on the health of Roma people in Hungary?, în “Journal of Epidemiology and Community Health”, no. 63, 2009, pp. 455–460. 40. Wang, L., Immigration, ethnicity, and accessibility to culturally diverse family physicians, în “Health and Place”, no. 13(3), 2007, pp. 656–671, disponibil online la http://www.mendeley.com/ research/immigration-ethnicity-accessibility-culturally-diverse-family-physicians/#page-1. 41. Wong, R. K., Franssen, E., Szumacher, E., What do patients living with advanced cancer and their carers want to know? A needs assessment, în “Support Care Cancer”, no. 10, 2002, pp. 408–415. 42. Zamfir, C., Zamfir, E. (coord.), Ţiganii între ignorare şi îngrijorare, Bucureşti, Editura Alternative, 1993. 43. Zamfir, C., Preda, M. (coord.), Romii din România, Bucureşti, Editura Expert, 2002. 44. Zhang, J., Verhoef, M. J., Illness Management Strategies Among Chinese Immigrants Living with Arthritis, în “Social Science and Medicine”, no. 55, 2002, pp. 1795–1802. 45. *** Ambulance Not on the Way: The Disgrace of Health Care for Roma in Europe, European Roma Rights Centre, ERRC, Budapest, 2006, disponibil online la http://www.soros.org/ initiatives/health/focus/roma/articles_publications/publications/ambulance_20061004/ambulance_200 61004.pdf. 46. *** Cercetare-evaluare a programului mediatorilor sanitari în comunităţile de rromi în România. Raport, ICF JSI (Institutul de cercetare şi formare JSI România, Centrul pentru Politici şi Servicii de Sănătate), 2006, disponibil online la http://www.anr.gov.ro/docs/Politici/Evaluarea_PMSR_ raport_final.pdf. 47. *** Decade of Roma Inclusion. Minutes and Summary of the XII. International Steering Committee Meeting, 2008. Disponibil online la http://demo.itent.hu/roma/portal/downloads/ Decade%20Documents/12th%20ISC%20Meeting%20Minutes%20February%2025-26%202008.pdf. 238 G. ROMAN, R. GRAMMA, A.-M. ENACHE, A.-V. PÂRVU 30 48. *** Decade Watch. Results of the 2009 survey, Budapest, 2010, disponibil online la http://www.romadecade.org/files/downloads/Decade%20Watch%202010/Decade%20Watch%20- %20Results%20of%20the%202009%20Survey%20-%20Revised.pdf. 49. *** Declaration of the Decade of Roma Inclusion, 2005, disponibil online la http://www. romadecade.org/index.php?content=77. 50. *** Employment, Social Policy, Health and Consumer Affairs Council Meeting, Conclusions on Inclusion of the Roma, Council of the European Union, Brussels, 2011, disponibil online la http:// www.consilium.europa.eu/ueDocs/cms_Data/docs/pressData/en/lsa/122116.pdf. 51. *** European Network Sastipen. Annual Report 2005–2006, Madrid, Fundación Secretariado Gitano, 2007, disponibil online la http://ec.europa.eu/health/ph_projects/2004/action3/docs/2004_3_ 01_inter_en.pdf. 52. *** Legal şi ilegal pe piaţa muncii pentru comunităţile de romi. Diagnoza factorilor care influenţează nivelul de ocupare la populaţia de romi din România,ICCV (Institutul de Cercetare a Calităţii Vieţii), Bucharest, Expert Publishing, 2010. 53. *** Poverty and social exclusion in the WHO European region: health systems respond, World Health Organisation, Copenhagen, WHO Regional Office for Europe, 2010, disponibil online la http://www.euro.who.int/_data/assets/pdf_file/0006/115485/E94018.pdf. he Roma represent an important ethnic minority in Romania, who often face inequalities in their access to health care. The T policies and the strategies that focused on reducing this inequalities and a better inclusion of the Roma have lead to the establishment of a sanitary mediators network, that is currently operating in Roma communities, thus facilitating a better communication between this particular minority and the health care professionals, as well as an improved access to healthcare services. Our study – Determinants of the quality of life of the Roma patients, from the perspective of the health mediators – focuses on identifying the determinants of the quality of life of Roma patients, and it is based on three group interviews with sanitary mediators, in the counties of Iasi and Cluj. The results indicate that, when it comes to health care services, doctors should be familiar with and aware of the cultural background of the community, their values and traditions. Communication based on respect, the development of a partnership between doctors and patients, avoiding racial labeling and prejudices are the most important requirements of the Roma, because their dignity and quality of life should not be affected under the conditions of the interaction with healthcare professionals. The activity of health mediators, persons who are familiar with members of the community, with their customs and traditions, has a positive potential in assuring the quality of life. Keywords: Roma community, health mediator, health policy, physician- patient communication, exclusion, healthcare. Primit: 14.05.2012 Acceptat: 20.06.2012 Redactori: Ioan Mărginean, Manuela Sofia Stănculescu POLITICI SOCIALE BENEFICIILE DE ASISTENŢĂ SOCIALĂ GESTIONATE DE MINISTERUL MUNCII, 1 SOCIALE FAMILIEI ŞI PROTECŢIEI SIMONA MARIA STĂNESCU ADINA DRAGOTOIU ALINA IOANA MARINOIU rticolul analizează evoluţia sistemului de asistenţă socială din perspectiva ansamblului de beneficii de asistenţă A socială. Întrebarea de la care a pornit articolul a fost: în ce direcţie a evoluat sistemul de asistenţă socială în România ţinând cont de moştenirea comunistă şi de impactul adoptării diverselor opţiuni de configurare a politicii sociale în perioada post-decembristă? Prima parte a articolului este dedicată delimitărilor conceptuale cu accent asupra raportului dintre sistemul contributiv şi non-contributiv, prezentării principalelor elemente ale contextului european şi a cadrului legal privind asistenţa socială în perioada comunistă şi în cea post- decembristă. A doua parte a articolului detaliază evoluţia ansamblului de beneficii de asistenţă socială din România din perspectiva construcţiei instituţionale şi a cadrului legislativ. Analiza evoluţiei ansamblului beneficiilor de asistenţă socială din România reliefează un caracter mai degrabă reactiv faţă de problemele sociale decât cristalizarea unei viziuni strategice capabile să permită anticiparea şi planificarea. Asumarea unei astfel de viziuni strategice privind dezvoltarea sistemului de asistenţă socială în România depinde de evaluarea şi monitorizarea ansamblului beneficiilor de asistenţă socială inclusiv impactul acordării fiecărui beneficiu de asistenţă socială în parte. Cuvinte-cheie: prestaţii sociale, beneficii de asistenţă socială, asistenţă socială, sistem non-contributoriu. Adresele de contact ale autorilor: Simona Maria Stănescu, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: simona_vonica@yahoo.com; Adina Dragotoiu, Alina Ioana Marinoiu, SC Global Commercium Development SRL, Str. Emanoil Porumbaru, nr. 79, sector 1, Bucuresti, România, e-mail: adinadragotoiu@gmail.com; alina.marinoiu@gmail.com. 1 O parte a cercetării a fost realizată în cadrul proiectului Phare 2004/016–772.04.02 Întărirea capacităţii Ministerului Muncii, Solidarităţii Sociale şi Familiei în domeniul asistenţei sociale şi a proiectul Phare 2005/017–553.04.02 Continuarea proiectului de înfiinţare a Agenţiei Naţionale de Prestaţii Sociale. CALITATEA VIEŢII, XXIII, nr. 3, 2012, p. 239–266 240 S. M. STĂNESCU, A. DRAGOTOIU, A. I. MARINOIU 2 PREAMBUL Articolul analizează evoluţia reglementărilor privind sistemul de beneficii de 2 din România, care face parte din sistemul naţional de asistenţă asistenţă socială socială, aşa cum este el definit de legislaţia din România. Prima parte include elemente conceptuale, cu accent asupra sistemului contributoriu versus sistemul noncontributoriu. A doua parte include analiza cadrului legal privind asistenţa socială în perioada comunistă şi postdecembristă şi prezentarea construcţiei instituţionale actuale. Ultima parte este dedicată imaginii de ansamblu privind beneficiile sociale gestionate de Ministerul Muncii, Familiei şi Protecţiei Sociale (MMFPS). Beneficiile sociale acordate de alţi reprezentanţi ai administraţiei publice centrale nu fac obiectul prezentului articol, dar sunt menţionate succint. CADRUL CONCEPTUAL Articolul a pornit de la întrebarea: în ce direcţie a evoluat sistemul de asistenţă socială în România, ţinând cont de moştenirea comunistă şi de impactul adoptării diverselor opţiuni de configurare a politicii sociale în perioada post- decembristă? Aceasta din urmă poate fi caracterizată prin trei etape: „etapa reparatorie (...), etapa construirii de urgenţă a unui nou cadru legal şi instituţional de politică socială, vital tranziţiei la economia de piaţă (...), etapa efectivă a tranziţiei cu o politică socială mai degrabă reactivă, cu puternice tendinţe minimaliste” (Zamfir, 1999: 41). Articolul analizează informaţii din toate cele trei etape, punând accentul pe situaţia actuală. În contextul retragerii asigurării bunăstării din funcţiile clasice ale statului, al promovării responsabilităţii individuale pentru asigurarea propriei bunăstări (inclusiv prin mijloace inovatoare de inserţie pe piaţa muncii, precum economia socială) şi al tendinţei de a reduce cheltuielile sociale, una dintre problemele majore de configurare a sistemului de protecţie socială este opţiunea orientării sistemului de asistenţă socială faţă de oportunităţile de integrare pe piaţa muncii. Una dintre întrebările şi controversele legate de orientarea politicilor sociale este: în ce măsură sărăcia poate fi redusă printr-o orientare universalistă, sau una strict către cei mai săraci? În urma analizei eficienţei mai multor tipuri de programe de politică socială în reducerea inegalităţilor, Korpi şi Palme au formulat „paradoxul redistribuirii: cu cât orientăm mai mult beneficiile doar către săraci şi cu cât suntem mai preocupaţi de crearea egalităţii via transferuri publice către toţi, cu atât mai puţin reducem sărăcia şi inegalitatea” (Korpi şi Palme, 1999: 681–682). În acelaşi spectru de idei, dezbaterea legată de beneficiile sociale universaliste faţă 2 Articolul utilizează prioritar sintagma de „beneficii de asistenţă socială”, conform Legii 292/2011 a asistenţei sociale. În anumite contexte, autorii au preferat utilizarea sintagmei „prestaţii sociale”. Subliniem faptul că la momentul elaborării articolului, site-ul MMFPS includea referiri la prestaţii sociale 3 BENEFICIILE DE ASISTENŢĂ SOCIALĂ GESTIONATE DE MMFPS 241 de cele înalt focalizate, ca reducere a sărăciei în România, depinde de evitarea concentării doar către cei aflaţi în sărăcie extremă, „neglijându-se persoanele relativ sărace sau aflate în diferite situaţii de dificultate” (Zamfir, 1999: 144). Asumarea responsabilităţii postdecembriste în domeniul social a presupus căutarea unor soluţii la o serie de dileme, printre care: îmbunătăţirea nivelului de trai şi a calităţii vieţii, în condiţiile liberalizării preţurilor şi privatizării (Mărginean, 2004: 82–92), sau „statutul economiei de piaţă orientată social” (idem: 96). Similar altor ţări, politica socială din România se confruntă cu dilemele perioadei tranziţiei: extraprotecţie versus evitarea excesului de protecţie socială, solidaritate versus individualism şi reparaţii postcomuniste versus ştergerea acestora, cu concentrare spre viitor (Zamfir, 2000: 16). Oscilaţiile în identificarea unor răspunsuri la aceste întrebări, în contextul neasumării unei viziuni strategice de ansamblu, au avut efecte ireversibile în rândul anumitor segmente ale populaţiei expuse riscului de excluziune socială. SISTEMUL CONTRIBUTORIU VERSUS SISTEMUL NONCONTRIBUTORIU Analiza raportului dintre ele şi a complementarităţii sistemului contributoriu faţă de cel noncontributoriu reprezintă elemente centrale ale configuraţiei sistemului de protecţie socială şi un aspect deloc de neglijat, din perspectiva costurilor implicate. Fără a face obiectul cercetării prezentului articol, prezentăm succint elementele definitorii ale sistemului contributoriu. Scopul acestui demers este acela de a poziţiona sistemul noncontributoriu şi, implicit, ansamblul prestaţiilor sociale în tabloul general al protecţiei sociale. Beneficiile sociale financiare, în sensul de „transferurile în bani sau în bunuri către persoanele care prezintă un important deficit de resurse financiare” pot fi clasificate în beneficii sociale contributorii (asigurări sociale) şi noncontributorii (asistenţă socială) (Zamfir, 1999: 233–234). În ceea ce priveşte sistemul contributoriu, asigurările sociale au fost definite ca „transferurile băneşti de natură contributivă la care participă statul, patronii şi populaţia ocupată, destinate să realizeze întreţinerea venitului beneficiarilor în condiţiile în care aceştia nu mai au de lucru sau nu mai pot lucra” (Mărginean, 1999: 181). Transferurile financiare contributorii (asigurările sociale) au fost considerate un angajament al societăţii faţă de variatele riscuri sociale pe care individul le poate întâlni de-a lungul vieţii şi includ asigurările de pensii, asigurările de şomaj şi serviciile de îngrijire a sănătăţii, împreună cu asigurările de sănătate (Cace, 2004: 29–44). Asigurările contributorii se clasifică în: „asigurări de tip bismarchian (...), în care accentul se pune pe fondul de asigurări sociale (diferit de bugetul de stat), iar beneficiile sunt condiţionate de contribuţie şi de mărimea acesteia (...) şi [n. a.] asigurări de tip beveridgean care acoperă întreaga populaţie care a contribuit la bugetul de stat, beneficiile (au un nivel cantitativ şi calitativ constant scăzut) sunt suportate din acest buget” (idem: 30–31). 242 S. M. STĂNESCU, A. DRAGOTOIU, A. I. MARINOIU 4 În rândul măsurilor contributorii, cele dedicate persoanelor care nu mai au un loc de muncă s-au dezvoltat în ţara noastră „într-un cadru legal şi instituţional, ajustat în timp, la un nivel comparabil cu sistemele ţărilor cu mai vechi tradiţii în ceea ce priveşte asigurarea împotriva riscului de şomaj” (Stroie, 1999: 445). S-a constatat o dezvoltare relativ târzie a măsurilor active în raport cu cele pasive de stimulare a ocupării. Evoluţia sistemului de asigurări sociale din România a fost marcată de lipsa adoptării unei viziuni strategice şi de implementare a unor decizii contradictorii. „Menţinerea prestaţiilor de asigurări sociale la un nivel relativ scăzut are consecinţe negative pe termene scurt, mediu şi lung, legate de deteriorarea nivelului de trai, a stării de sănătate şi de educaţie a populaţiei” (Mărginean, 1999: 198). Sistemul non-contributoriu este cunoscut în literatura de specialitate drept sistemul asistenţei sociale. Principiul de bază este sprijinirea temporară (Zamfir, 1993a: 46) a celor aflaţi în nevoie. Spre deosebire de sistemul contributoriu, bugetul nu provine din contribuţiile personale anterioare, se bazează pe solidaritate socială şi nu se acordă automat, ci pe baza testării mijloacelor financiare (Zamfir, 1993b: 466, Pop, 1999a: 74). Există mai multe moduri de a cuantifica elementele sistemului de asistenţă socială. În funcţie de activităţile principale, asistenţa socială include „ajutor în bani sau în natură, (...) finanţarea unor instituţii (...) furnizarea de servicii specializate celor în nevoie” (Zamfir, 1999f: 21). Analiza cadrului legislativ privind reglementarea domeniului asistenţei sociale include două elemente definitorii ale sistemului de asistenţa socială: prestaţiile şi serviciile sociale. Odată cu adoptarea legii 292/2011 a sistemului de asistenţă socială, terminologia „prestaţii sociale” a fost înlocuită cu „beneficii sociale”. Comparativ, principalele elemente comune ale sistemelor noncontributoriu şi contributoriu sunt: angajamentul instituţiilor statului pentru funcţionarea celor două sisteme în parametrii asumaţi prin politica socială şi protecţia celor vizaţi în faţa riscurilor pe care le pot întâlni de-a lungul vieţii. Principalele diferenţe dintre cele două sisteme constau în setul de criterii de eligibilitate pentru cei care se beneficiază de transferurile contributorii, respectiv noncontributorii; în setul de criterii care reglementează perioadele de acordare a sprijinului şi, nu în ultimul rând, în construcţia bugetului aferent fiecăruia. Acest ultim element reprezintă principalul motiv pentru care, în contextul economic şi demografic actual, dezbaterile publice subliniază atât evoluţiile în timp şi proporţia celor care contribuie, în raport cu cei care beneficiază cât şi modalităţile de reducere a plasei de siguranţă reprezentată de asistenţa socială. CONTEXT EUROPEAN În iunie 2010, guvernele statelor-membre ale Uniunii Europene (UE) şi-au asumat, prin Strategia Europa 2020, ca până în anul 2020 numărul persoanelor 5 BENEFICIILE DE ASISTENŢĂ SOCIALĂ GESTIONATE DE MMFPS 243 aflate în sărăcie să se reducă cu 20 de milioane (Comisia Europeană, 2010). Pentru măsurarea acestui deziderat-ţintă, a fost stabilit un nou indicator care ţine cont de multiplele faţete ale sărăciei, şi anume rata riscului sărăciei şi de excluziune socială. Conform Eurostat, acest indicator este, în fapt, o combinaţie a trei indicatori anteriori: numărul de persoane considerate a fi în risc de sărăcie, numărul de persoane aflate în deprivare materială severă şi numărul de persoane cu vârsta sub 60 de ani care trăiesc în gospodării cu un nivel scăzut al intensităţii muncii. Analize recente realizate au reiterat faptul că „deprivarea materială severă rămâne cea mai provocatoare formă a sărăciei şi excluziunii sociale în Bulgaria şi România, unde 75%, respectiv 90% din populaţia aflată în risc de sărăcie şi excluziune socială este afectată de deprivare materială severă” (European Commission, 2011: 119). PIB-ul pe locuitor este încă mic: 5 500 euro faţă de 23 500 euro media la nivelul celor 27 de state membre ale UE (anul 2009), în ciuda creşterii înregistrate în ultimii ani. „Prestaţiile de protecţie socială, în special a celor care sunt eligibili pentru prestaţii bazate pe testarea veniturilor, reprezintă o mică parte din PIB, şi impactul redistribuţiei este mai mic decât în restul Europei” (Comisia Europeană, 2011: 119). În Programul Naţional de Reformă, prezentat de România Comisiei Europene în aprilie 2011, la secţiunea 6.5. „Incluziunea socială/ Reducerea sărăciei” se face precizarea că „În perioada 2005–2010, în România sistemul de prestaţii sociale, ce include 14 tipuri de prestaţii, s-a extins fără a avea la bază o strategie coerentă”. Se menţionează că ponderea în PIB a cheltuielilor cu prestaţiile sociale a crescut de la 1,4% în 2005, la 2,86% în 2010, dar fără a avea un impact pozitiv asupra indicatorului privind măsurarea calităţii vieţii (Guvernul României, 2011: 114). Din acest motiv, pentru 2011–2013 se are în vedere o revoluţionare a sistemului ce va contribui, printre altele, la „realizarea unei economii fiscale de aproximativ 0,78% din PIB la nivelul anului 2013” şi „creşterea ponderii cheltuielilor cu prestaţiile sociale pentru primele două decile” (Guvernul României, 2011: 115). Oare se va adeveri? Oare nu este în contradicţie cu ceea ce Comisia Europeană a menţionat? Poate că un studiu de impact privind rolul prestaţiilor sociale şi calitatea vieţii cetăţenilor României ar fi susţinut şi credibilizat o reformă în domeniu. Analiza indicatorilor naţionali privind sărăcia, şi anume, rata sărăciei înainte şi după transferurile sociale, ne conduce la concluzia că rata sărăciei creşte foarte mult dacă sunt excluse transferurile sociale şi mai ales pensiile. Astfel, în anul 2010, pe baza datelor calculate de Institutul Naţional de Statistică, rata sărăciei calculată pe baza veniturilor disponibile minus transferurile sociale, inclusiv pensiile, a fost de 51,1% (cu 33,9 pp mai mare decât rata sărăciei înregistrată la nivel naţional). Dacă excludem pensiile, atunci rata sărăciei după transferurile sociale se reduce şi devine 28,1% (doar cu 10,9 pp mai mare decât rata sărăciei înregistrată la nivel naţional). Ca urmare, pensia are cel mai mare impact asupra reducerii sărăciei monetare. 244 S. M. STĂNESCU, A. DRAGOTOIU, A. I. MARINOIU 6 CADRUL LEGAL PRIVIND ASISTENŢA SOCIALĂ, ÎN PERIOADA COMUNISTĂ În domeniul asistenţei sociale au fost identificate o serie de teorii: „teorii despre ceea ce este asistenţa socială (...), teorii despre cum se face asistenţă 3 (Payne, 2011: 27). Încadrăm socială, (...) teorii privind lumea clientului” prezentul articol în prima familie de teorii, şi anume cele dedicate temei „ce este asistenţa socială”. Demersul următor reprezintă o trecere în revistă a teoriilor „formale” (idem) despre ceea ce se înţelege a fi asistenţa socială în ţara noastră. Din punct de vedere metodologic, am optat pentru analiza documentelor oficiale de politică publică, reprezentate de actele normative asumate de reprezentanţii autorităţilor publice, în calitate de principali furnizori ai bunăstării. Scopul acestui demers este acela de a surprinde evoluţia concepţiei şi viziunii oficiale privind sistemul noncontributoriu din România cetăţenilor, atât în perioada comunistă cât şi în perioada postdecembristă. Abordarea domeniului politicii sociale în perioada comunistă a fost puternic influenţată ideologic (Mărginean, 2004: 138). „Obiectivul fundamental al proiectului socialist a fost realizarea unei societăţi înalt prospere cu un grad ridicat de omogenitate. Nu neapărat egalitară, dar cu inegalităţi moderate. Sărăcia, şi cu atât mai puţin marginalizarea şi excluziunea socială, se presupunea a nu avea loc în noua societate” (Zamfir şi Zamfir, 1999: 21). Implicit, viziunea asupra asistenţei sociale a fost marcată de ideea participării la muncă. Actele normative cu privire la sistemul de protecţie socială adoptate în perioada comunistă au pus accentul pe sistemul contributiv: pensiile de asigurări sociale de stat. În contextul valorizării ideologice a muncii, asistenţa socială a fost menţionată tangenţial în Legea 27/1966 (r2) privind pensiile de asigurări sociale de stat şi pensia suplimentară. Conform art. 3, „pensionarii, precum şi membrii lor de familie, au drept la asistenţă medicală, medicamente, materiale sanitare, asistenţă socială, ajutoare în caz de deces şi alte drepturi, în conformitate cu normele legale în vigoare”. Aşadar, sensul utilizat cu referire la asistenţa socială nu este cel noncontributiv, recunoscut în literatura de specialitate. Un pas înainte în procesul de reflectare a sistemului noncontributiv în ansamblul politicii sociale l-a reprezentat adoptarea Legi 3/1977 privind pensiile de asigurări sociale de stat şi asistenţa socială. În preambulul actului normativ se reafirmă rolul sistemului contributoriu la asigurarea bunăstării: „munca constituie un drept fundamental şi o îndatorire de onoare a tuturor membrilor societăţii. Toţi cei apţi de muncă sunt datori să presteze o activitate utilă, în raport de pregătirea şi aptitudinile lor, de cerinţele economiei naţionale”. Spre deosebire de actul normativ anterior, Legea 3/1977 menţionează în premieră beneficiarii asistenţei sociale: „persoanelor incapabile de muncă şi lipsite de mijloace de existenţă, statul le acordă sprijin material în cadrul asistenţei sociale”. Conform art. 76, 3 Pe baza analizei termenilor consacraţi în domeniu, Payne (2011) utilizează sintagma „client” ca liant internaţional comun pentru echivalentul beneficiarilor de asistenţă socială. 7 BENEFICIILE DE ASISTENŢĂ SOCIALĂ GESTIONATE DE MMFPS 245 „Persoanele incapabile de muncă, datorită vârstei sau a bolilor cronice, invalizii, deficienţii de toate categoriile, lipsiţi de mijloace proprii de existenţă şi care nu au susţinători legali, beneficiază în condiţiile prevăzute de lege de ajutor social sau de îngrijire în instituţiile de ocrotire şi asistenţă socială, precum şi de alte forme de asistenţă socială”. Spre deosebire de actul normativ anterior, prezentarea asistenţei sociale în înţelesul său noncontributoriu reprezintă un câştig din punct de vedere conceptual şi o aliniere la tendinţele internaţionale de dezvoltare a politicii sociale. Totuşi, referirile la cheltuielile de întreţinere în instituţiile de ocrotire şi asistenţă socială oglindesc o viziune contributivă, cu excepţia minorilor cu deficienţe fizice sau intelectuale (art. 78). Întreţinerea „copiilor care au fost încredinţaţi unor instituţii de ocrotire” erau suportate din pensia de urmaş (art. 58 (2)). Conform art. 77 (1), pentru „pensionarii şi alte persoane în vârstă sau bolnave care au posibilităţi materiale, dar au nevoie de îngrijire din partea altor persoane” cheltuielile erau acoperite „din pensie sau din contribuţia soţului/soţiei, copiilor sau părinţilor” (art. 77 (2)). Analiza cadrului legal privind domeniul asistenţei sociale în România, în perioada comunistă a evidenţiat o puternică influenţă ideologică şi o înţelegere a sistemului noncontributoriu mai degrabă ca un apendix al celui contributoriu. CADRUL LEGAL PRIVIND ASISTENŢA SOCIALĂ ÎN PERIOADA POSTCOMUNISTĂ Reglementarea domeniului asistenţei sociale s-a realizat în România după mai bine de un deceniu de la căderea regimului comunist. În oglindă, deceniul care a urmat a înregistrat adoptarea la intervale egale de timp a trei acte normative: Legea 705/2001 privind sistemul naţional de asistenţă socială, Legea 47/2006 privind sistemul naţional de asistenţă socială şi Legea 292/2011 a asistenţei sociale. În conformitate cu primul articol al fiecăreia dintre cele trei acte normative, acestea reglementează organizarea, funcţionarea şi finanţarea sistemului naţional de asistenţă socială. Prezentăm în continuare evoluţia reflectării domeniul asistenţei sociale în legislaţie, a principiilor generale, a elementelor constitutive, cu accent pe ansamblul beneficiilor de asistenţă socială. Viziunea asupra domeniului asistenţei sociale este similară în legile care au vizat domeniul asistenţei sociale în România: „ansamblul de instituţii şi măsuri prin care statul, autorităţile publice ale administraţiei locale şi societatea civilă asigură prevenirea, limitarea sau înlăturarea efectelor temporare sau permanente ale unor situaţii care pot genera marginalizarea sau excluderea socială” (Legea 705/2001, art. 2, Legea 47/2006, art. 2). Definiţia inclusă în Legea 292/2011 păstrează aceste elemente, dar nuanţează reprezentarea statului „de autorităţile administraţiei publice centrale şi locale, precum şi societatea civilă” (Legea 292/2011, art. 2, alin. 1). 246 S. M. STĂNESCU, A. DRAGOTOIU, A. I. MARINOIU 8 Dacă Legea 705 prevedea „marginalizarea sau excluziunea socială a unor persoane” (art. 2), următoarele două au detaliat „a persoanei, familiei, grupurilor ori comunităţilor” (Legea 47/2006, art. 2, alin. 1, Legea 292/2011, art. 2, alin. 1). Referinţele la sistemul naţional de asistenţă socială incluse în cele trei acte normative surprind o cristalizare a viziunii strategice privind locul şi rolul acestuia în ansamblul măsurilor de protecţie socială. Dacă primele două legi se rezumă la a menţiona doar apartenenţa la sistemul de protecţie socială (Legea 47/2001, art. 2; Legea 47/2006 art. 2 alin. 2), Legea 292/2001 nu include această referinţă, dar punctează, „sistemul naţional de asistenţă socială intervine subsidiar sau, după caz, complementar sistemelor de asigurări sociale şi se compune din sistemul de beneficii de asistenţă socială şi sistemul de servicii sociale” (art. 2, alin. 2). Tabelul nr. 1 Categorii de prestaţii/beneficii de asistenţă socială Categorii Legea 705/2001 Legea 47/2006 Legea 292/2011 Alocaţii familiale x x Alocaţii x Ajutoare sociale şi speciale x Ajutoare sociale x x x Ajutoare sociale comunitare x Ajutoare de urgenţă x 4 Indemnizaţii şi facilităţi x x Indemnizaţii x Facilităţi x Sursa: Legea 705/2001 (art. 13), Legea 47/2006 (art. 17 (1), Legea 292/2011 art. 11–13. Referinţele la principiile generale ale sistemului de asistenţă socială oglindesc, de asemenea, o maturizare progresivă a viziunii strategice. Legea 705/2001 includea: „respectarea demnităţii umane (...), universalitatea (...), solidaritatea socială (....), parteneriatul (...), subsidiaritatea” (art. 6). Toate aceste principii au fost preluate şi reorganizate în Legea 47/2006, adăugându-se „participarea beneficiarilor (...), transparenţa (... ), nediscriminarea” (art. 4). Toate principiile generale au fost integral preluate, reorganizate şi completate inclusiv cu o serie de valori: „abordarea individuală (...), eficacitatea (...), eficienţa (...), respectarea dreptului la autodeterminare (...), activizarea (...), caracterul unic al dreptului la beneficiile de asistenţă socială (...), proximitatea (...), complementaritatea şi competitivitatea (...), egalitatea de şanse (...), confidenţialitatea (...), echitatea (...), focalizarea şi dreptul la libera alegere a furnizorului de servicii” (Legea 292/2011, art. 5). 4 Legea 292/2011 diferenţiază între indemnizaţii pentru creşterea copiilor şi facilităţi, în condiţiile legii, acordate în cadrul Beneficiilor pentru susţinerea copilului şi a familiei (art. 12 c şi d) şi indemnizaţii de îngrijire şi facilităţi, în condiţiile legii, acordate în cadrul Beneficiilor de asistenţă socială pentru sprijinirea persoanelor cu nevoi speciale (art. 13 (2) b şi c). 9 BENEFICIILE DE ASISTENŢĂ SOCIALĂ GESTIONATE DE MMFPS 247 Tabelul nr. 2 Categorii de beneficii de asistenţă socială Categorii Caracteristici Categorii principale Ajutoare sociale Ajutoare sociale comunitare Ajutoare de urgenţă pentru situaţii de calamitate naturală, incendii, accidente etc. Burse sociale şi ajutoare financiare pentru facilitarea accesului la educaţie Ajutoare în natură, alimentare şi materiale, inclusiv cele Pentru prevenirea şi – acordate pe perioade determinate acordate în cadrul programelor combaterea sărăciei şi sau pentru situaţii punctuale de sprijin educaţional pentru riscului de excluziune – din bugetul de stat şi/sau din copii şi tinerii proveniţi din socială bugetele locale familii defavorizate Ajutorul acordat refugiaţilor, precum şi persoanelor care au obţinut protecţie subsidiară în România Facilităţi privind utilizarea mijloacelor de transport în comun, accesul la comunicare şi informare, precum şi alte facilităţi prevăzute de lege Alocaţii pentru copii Alocaţii pentru copiii lipsiţi, temporar sau permanent, de Pentru susţinerea – au în vedere naşterea, educaţia şi ocrotirea părinţilor copilului şi familiei întreţinerea copiilor Indemnizaţii pentru creşterea copiilor Facilităţi, în condiţiile legii Pentru sprijinirea – pentru asigurarea nevoilor de bază Alocaţii pentru persoanele cu persoanelor cu nevoi ale vieţii, cât şi în scopul dizabilităţi speciale promovării şi garantării exercitării Indemnizaţii de îngrijire de către acestea a drepturilor şi libertăţilor fundamentale şi Facilităţi, în condiţiile legii participării depline la viaţa socială Sursa: Legea 292/2011 a asistenţei sociale, art. 11–13. Cele trei acte normative post-decembriste definesc similar structura sistemului naţional de asistenţă socială: „drepturile acordate prin prestaţii în bani sau în natură, precum şi serviciile sociale” (Legea 705/2001, art. 5, alin. 2), „serviciile sociale şi prestaţiile sociale acordate în vederea dezvoltării capacităţilor individuale sau colective pentru asigurarea nevoilor sociale, creşterea calităţii vieţii şi promovarea principiilor de coeziune şi incluziune socială” (Legea 47/2006, art. 2, alin. 2) şi 248 S. M. STĂNESCU, A. DRAGOTOIU, A. I. MARINOIU 10 „beneficii de asistenţă socială şi sistemul de servicii sociale” (Legea 292/2011, art. 2, alin. 2). Aşadar, există o viziune comună asupra celor două elemente constitutive ale sistemului de asistenţă socială: prestaţiile sociale (înlocuite în legea 292/2011 cu sintagma de beneficii de asistenţă socială) şi serviciile sociale (cap III din Legea 705/2001, art. 2 (2) din Legea 47/2006 şi art. 2 (5) din Legea 292/2011). Începând cu anul 2012, a intrat în vigoare Legea 292/2011 a asistenţei sociale. Cu această ocazie se înlocuieşte expresia de „prestaţii sociale” cu cea de „beneficii de asistenţă socială”, folosită în plan internaţional, dar nu se aduc modificări semnificative legate de sistemul de asistenţă socială versus securitate socială sau de funcţionarea şi organizarea sa. Actualul act normativ menţionează că „sistemul naţional de asistenţă socială intervine subsidiar sau, după caz, complementar sistemelor de asigurări sociale şi se compune din sistemul de beneficii de asistenţă socială şi sistemul de servicii sociale” (art. 2, alin. 2). Definiţiile beneficiilor de asistenţă socială dată de legiuitor sunt: „măsuri de redistribuire financiară/materială destinate persoanelor sau familiilor care întrunesc condiţiile de eligibilitate prevăzute de lege” (art. 6, lit. c) şi „o formă de suplimentare sau de substituire a veniturilor individuale/familiale obţinute din muncă, în vederea asigurării unui nivel de trai minimal, precum şi o formă de sprijin în scopul promovării incluziunii sociale şi creşterii calităţii vieţii anumitor categorii de persoane ale căror drepturi sociale sunt prevăzute expres de lege” (art. 7). Legea asistenţei naţionale aduce o serie de clasificări ale beneficiilor de asistenţă socială, care însă nu diferă semnificativ faţă de organizările anterioare din Legea 705/2001, respectiv Legea 46/2006. CONSTRUCŢIE INSTITUŢIONALĂ Prestaţiile sociale în România sunt acordate de mai multe ministere, principalul dintre acestea fiind Ministerul Muncii, Familiei şi Protecţiei Sociale (MMFPS). De-a lungul timpului, alte ministere cu responsabilităţi în domeniu au fost: Ministerul Educaţiei, Cercetării şi Tineretului, Ministerul Apărării Naţionale şi Ministerul Sănătăţii. Analiza instituţională detaliată în continuare este orientată prioritar asupra MMFPS şi structurilor sale din teritoriu. Crearea Agenţiei Naţionale pentru Prestaţii Sociale (ANPS) a urmat un proces progresiv de consolidare, având la bază Memorandumul Ministerului Muncii, Solidarităţii Sociale şi Familiei (MMSSF) privind reforma instituţională în domeniul asistenţei sociale (2005). Argumentul principal în favoarea acestei decizii l-a reprezentat nivelul scăzut de eficienţă în administrarea şi gestionarea prestaţiilor sociale „având în vedere că plata acestora se realizează de o multitudine de instituţii” (MMSSF, 2005: 3). Printre principalele avantaje ale înfiinţării ANPS menţionăm: „sistem integrat pentru plata tuturor prestaţiilor, acordarea prestaţiilor într-un sistem integrat o singură dată pe lună, realizarea dosarului familiei, care va 11 BENEFICIILE DE ASISTENŢĂ SOCIALĂ GESTIONATE DE MMFPS 249 asigura o mai bună cunoaştere a situaţiei transferurilor financiare pentru familie şi membrii acesteia, cost redus, rezultat din centralizarea tuturor etapelor procesului de plată, gestionarea eficientă a fondurilor alocate pentru plata prestaţiilor sociale, asigurarea exportabilităţii prestaţiilor sociale” (idem: 6–7). Legea nr. 47/2006 privind sistemul naţional de asistenţă socială, art. 30 (1) a înfiinţat ANPS, lansând totodată premisele unui alt proiect ambiţios necesar gestionării prestaţiilor sociale: sistemul managerial informaţional privind prestaţiile sociale. Deşi data de 1 ianuarie 2008 a reprezentat data limită pentru înfiinţarea ANPS (art. 49, alin. 1 din Legea 47/2006), abia de la 1 noiembrie 2008 ANPS a început să funcţioneze efectiv (art. IV, alin. 1, OUG 108/2008 pentru modificarea unor acte normative din domeniul social). Din perspectiva eficientizării raportului cost –beneficiu, în sistemul de asistenţă socială au existat propuneri de reorganizare instituţională, fie prin desfiinţarea tuturor organismelor „care-şi arogă drepturi şi responsabilităţi în asistenţa socială (...) şi înfiinţarea în cadrul Ministerului Muncii (...) a unui singur Departament de Asistenţă Socială, care să coordoneze toate programele şi activităţile în domeniu (...)”, fie prin „proiectul unui Minister al Afacerilor Sociale în structura Guvernului, prin divizarea actualului MMFES [n. a. MMFPS], care să preia întregul domeniu al protecţiei sociale” (Buzducea, 2009: 132). Conform Legii 292/2011, MMFPS „susţine financiar şi tehnic programele sociale şi exercită controlul asupra acordării beneficiilor de asistenţă socială şi a serviciilor sociale” (art. 104, alin. 2) iar printre atribuţiile principale se numără şi „finanţarea beneficiilor de asistenţă socială acordate din bugetul propriu” (art. 106, lit. f). Conform OUG 113/2011 privind organizarea şi funcţionarea Agenţiei Naţionale pentru Plăţi şi Inspecţie Socială, începând cu 1 ianuarie 2012, Inspecţia Socială a fost transferată către Agenţia Naţională pentru Prestaţii Sociale, înfiinţându-se astfel Agenţia Naţională pentru Plăţi şi Inspecţie Socială. Conform art. 2 (1), „Agenţia are ca scop administrarea şi gestionarea într-un sistem unitar de plată a beneficiilor de asistenţă socială şi a altor programe privind serviciile sociale susţinute de bugetul de stat, prin bugetul Ministerului Muncii, Familiei şi Protecţiei Sociale, realizarea de activităţi de evaluare şi monitorizare a serviciilor sociale, precum şi controlul măsurilor de asistenţă socială privind prevenirea, limitarea sau înlăturarea efectelor temporare ori permanente ale unor situaţii care pot genera marginalizarea sau excluziunea socială”. Acest fapt generează un conflict de interese, având în vedere rolul Inspecţiei Sociale de a controla, evalua şi monitoriza actorii implicaţi în acordarea prestaţiilor şi serviciilor sociale. Nu apare oare un conflict de interese, având în vedere faptul că Agenţiile de Plăţi Sociale ar trebui să fie chiar unii din operatorii ce trebuie controlaţi? Pe de altă parte, în contextul reorganizării şi desfiinţării ulterioare a fostelor structuri ale MMSSF în teritoriu, reprezentate de Direcţiile de Muncă şi Solidaritate Socială, şi realocării resurselor pentru înfiinţarea Agenţiilor Judeţene pentru Plăţi şi Inspecţie Socială, considerăm această reorganizare instituţională un regres. În contextul blocării procesului de 250 S. M. STĂNESCU, A. DRAGOTOIU, A. I. MARINOIU 12 recrutare a resurselor umane în sistemul public, această regrupare ar putea avea efect negativ pe termen scurt asupra serviciilor sociale, iar pe termen lung, asupra beneficiilor de asistenţă socială. Dar, prin Legea 292/2011 a asistenţei sociale se stipulează: „Ministerul Muncii, Familiei şi Protecţiei Sociale, pentru activitatea de stabilire şi plată a beneficiilor de asistenţă socială asigurate din bugetul de stat alocat acestui minister, precum şi pentru activitatea de inspecţie, organizează instituţii de specialitate, cu sau fără personalitate juridică, în scopul realizării unui sistem unitar de administrare a beneficiilor de asistenţă socială şi de evaluare, monitorizare şi control în domeniul asistenţei sociale. (art. 107, alin. (1)). Organizarea şi funcţionarea instituţiilor ce vor avea rolul menţionat se vor stabili prin lege (art. 107, alin. (3)). Deci, nu se mai menţionează explicit Agenţia Naţională pentru Prestaţii Sociale şi Inspecţie Socială, cu toate că la art. 108, un articol ce se referă la personal, inclusiv inspectori sociali, la alin. (5) se precizează că modul de funcţionare şi atribuţiile Inspecţiei Sociale se vor stabili prin hotărâre de guvern. Să fie oare o neconcordanţă în legea recent adoptată? Actul normativ promovat în 2011 reia ideea din Legea 47/2006 privind înfiinţarea Observatorului Social ca instrument instituţional care are rolul: „de a colecta şi analiza la nivel naţional datele privind politicile publice în domeniul protecţiei sociale, ocupării forţei de muncă, locuirii, educaţiei, sănătăţii, informării – comunicării, mobilităţii, securităţii, justiţiei şi culturii ca parte integrantă din procesul de incluziune socială, de a elabora rapoartele naţionale în domeniu, precum şi de a formula recomandări şi propuneri în vederea eficientizării procesului de luare a deciziilor în domeniile menţionate” (art. 109, alin. (2)). Ne întrebăm dacă şi de data aceasta va rămâne doar o dorinţă ce nu va avea susţinerea guvernamentală şi politică reală pentru a fi înfiinţat. IMAGINE DETALITĂ A BENEFICIILOR DE ASISTENŢĂ SOCIALĂ DIN ROMÂNIA Prezentăm în continuare ansamblul beneficiilor de asistenţă socială, conform cadrului legislativ în vigoare. Scopul acestui demers este surprinderea evoluţiei şi inventarierea a ceea ce există în sistem în acest moment. Ordinea prezentării beneficiilor de asistenţă socială are la bază, în principal, criteriul cronologic al adoptării actelor juridice de constituire. Alocaţia de stat pentru copii În perioada comunistă, acordarea unor beneficii era strâns legată de participarea în câmpul muncii. În acest sens, prestaţia era acordată capului de familie, de regulă tatăl, numai dacă avea un contract de muncă pe durată nedeterminată. Un exemplu în acest sens este alocaţia de stat pentru copii (una dintre cele mai longevive prestaţii sociale), acordată doar părinţilor care lucrau (Zamfir şi Zamfir, 1999: 21). Pe lângă transferurile sociale condiţionate de muncă, mai erau acordate transferuri necondiţionate pentru cei în nevoie, pe baza testării 13 BENEFICIILE DE ASISTENŢĂ SOCIALĂ GESTIONATE DE MMFPS 251 veniturilor. „Alocaţiile pentru copii nu erau universale, nu numai pentru că ele nu erau acordate celor care nu lucrau în sistemul de stat, dar şi pentru că se acordau doar familiilor care aveau un venit sub un anumit prag” (Idem: 22). Valoarea alocaţiilor de copii reprezenta echivalentul a 10% din salariul mediu (Zamfir şi alţii, 1999: 289). Alocaţia pentru copii a fost universalizată în etapa de construire de urgenţă a unui cadru instituţional şi legislativ necesar elaborării strategiei de tranziţie a politicii sociale, după 1989 (Zamfir, 1999: 41, 62). Tabelul nr. 3 Evoluţia cuantumurilor alocaţiei de stat pentru copii 2005 2006 2007 2008 2009 2010 2011 2012 Cuantumul alocaţiei de stat pentru copiii în vârstă de până la 2 ani, respectiv 24 24 200 200 200 200 200 200 3 ani în cazul copilului care are un handicap (lei/lună/copil) Cuantumul alocaţiei de 32 lei (01.01– stat pentru copiii cu 24 24 25 29.02); 40 lei 42 42 42 42 vârsta cuprinsă între (01.03–31.12) 3 şi 18 ani (lei/lună/copil) Cuantumul alocaţiei de stat pentru copiii cu 64 lei (01.01– vârsta cuprinsă între 48 48 50 29.02); 80 lei 84 84 84 84 3 şi 18 ani şi care au (01.03–31.12) un handicap (lei/lună/copil) Sursa: MMFPS, Raportul statistic privind activitatea MMFPS în domeniul incluziunii sociale în anul 2010, 2010. Alocaţia de stat pentru copii este singura prestaţie socială cu caracter universal ce se acordă pentru „copii încadraţi în gradul I sau II de invaliditate, precum şi copii cu handicap (...) până la împlinirea vârstei de 18 ani” şi pentru „tinerii în vârstă de peste 18 ani, (...) până la terminarea cursurilor învăţământului liceal sau profesional, organizate în condiţiile legii” (art. 1, alin. 1 şi 2 din legea 261/1998 pentru modificarea şi completarea Legii nr. 61/1993 privind alocaţia de stat pentru copii). Această prestaţie este cea mai longevivă din sistemul naţional de asistenţă socială, fiind instituită în anul 1993, atunci când a început, în fapt, clădirea sistemului românesc, după o perioadă de comunism în care nimeni nu era sărac. Subliniem faptul că acest tip de prestaţie, în multe state europene de protecţie socială, aparţine sistemului securităţii sociale, fiind finanţate dintr-un fond construit de contribuţiile angajaţilor. Pentru copiii în vârstă de până la doi ani, respectiv trei ani în cazul copilului cu handicap, începând cu anul 2007, alocaţia de stat se acordă în cuantum 252 S. M. STĂNESCU, A. DRAGOTOIU, A. I. MARINOIU 14 de 200 lei/lună/copil. Pentru copiii care nu au un handicap şi sunt în vârstă de peste doi ani, începând cu anul 2009, cuantumul este de 42 lei/lună/copil, iar pentru copiii mai mari de trei ani care au un handicap, cuantumul este dublu (84 lei) (MMFPS, 2010a: 3). Valorile acestor cuantumuri s-au menţinut şi în perioada 2011–2012. Alocaţia pentru copiii nou-născuţi Alocaţia pentru copiii nou-născuţi a fost instituită ca o măsură de sprijin pentru familiile cu copiii. Alocaţia s-a acordat o singură dată, pentru fiecare dintre primii patru copii născuţi vii. Tabelul nr. 4 Evoluţia cuantumului alocaţiei pentru copiii nou-născuţi 2005 2006 2007 2008 2009 2010 Cuantumul alocaţiei pentru copiii nou născuţi 186 195 204 213 230 230 Sursa: MMFPS, Raportul statistic privind activitatea MMFPS în domeniul incluziunii sociale în anul 2010, 2010a. Trusoul pentru nou-născuţi O altă formă de suport instituită începând cu 1 ianuarie 2007 este trusoul pentru nou născuţi Această prestaţie s-a acordat pentru fiecare copil nou-născut, dar nu sub formă de haine, lenjerie şi produse pentru îngrijire cum s-a stipulat iniţial în actul normativ, ci sub formă monetară fiind mai uşor de administrat. Cuantumul a rămas relativ constant de la intrarea în vigoare a legii respectiv, în sumă de 150 lei. Acest trusou se acordă o singură dată de către autorităţile administraţiei publice locale, la ieşirea copilului din maternitate sau la eliberarea certificatului de naştere. (MMFPS, 2010a: 8). Tichetele de creşă În temeiul Legii nr. 193/2006 privind acordarea tichetelor cadou şi tichetelor de creşă, angajatorii pot să acorde salariaţilor proprii tichetele de creşă pentru copii acestora dacă doresc să beneficieze de serviciile oferite în creşe. Această prestaţie socială s-a acordat începând cu semestrul II al anului 2006. Tabelul nr. 5 Evoluţia valorii nominale a tichetului de creşă 2006 2007 2008 2009 Valoarea 300 (01.06.2006 – 310 (01.02.2007 – 330 (01.02 – 31.07) 350 (01.02.2009– nominală a 31.01.2007) 31.07.2007) 340 (01.08.2008 – 31.07.2009) tichetului 320 (01.08.2007 – 31.01.2009) 360 (01.08.2009 – de creşă 31.01.2008) 31.01.2009) Sursa: Actele normative în vigoare. 15 BENEFICIILE DE ASISTENŢĂ SOCIALĂ GESTIONATE DE MMFPS 253 Indemnizaţia pentru creşterea copilului şi stimulentul Ordonanţa de urgenţă nr. 148/2005 privind susţinerea familiei în vederea creşterii copilului a instituit noi forme de suport începând cu anul 2006. Prestaţia socială a parcurs modificări succesive, una dintre ele fiind „la sfârşitul anului 2008 în scopul corectării unor inechităţi referitoare la persoanele al căror nivel de salarizare depăşea pe cel al indemnizaţiei acordate anterior (de 600 lei). Astfel, începând cu data de 1 ianuarie 2009, persoanele care, în ultimul an anterior datei naşterii copilului, au realizat timp de 12 luni venituri profesionale supuse impozitului pe venit potrivit prevederilor Legii nr. 571/2003 privind Codul fiscal, cu modificările şi completările ulterioare, beneficiază de concediu pentru creşterea copilului în vârstă de până la 2 ani sau, în cazul copilului cu handicap, de până la 3 ani, precum şi de o indemnizaţie lunară în cuantum de 600 lei sau, opţional, în cuantum de 85% din media veniturilor realizate pe ultimele 12 luni, dar nu mai mult de 4 000 lei, în timp ce în anul anterior cuantumul indemnizaţiei era de 600 lei, indiferent de veniturile realizate” (MMFPS, 2010a: 10). Pentru copiii proveniţi din sarcini multiple (gemeni, tripleţi etc.) se acordă suplimentar 600 lei pentru fiecare copil începând cu cel de-al doilea. Având în vedere măsurile de austeritate pe care Guvernul României le-a luat în anul 2010 (Legea nr. 118/2010), începând cu luna iulie 2010 cuantumul indemnizaţiei s-a diminuat cu 15%, dar nu mai puţin de 600 lei lunar. Începând cu 1 ianuarie 2011, actul normativ s-a modificat prin OUG 111/2010 privind concediul şi indemnizaţia lunară pentru creşterea copilului. Conform legiuitorului, principala cauză a fost creşterea participării femeilor pe piaţa muncii. Modificarea actului normativ creează premisele flexibilizării sistemului de acordare, astfel încât părinţii să poată decide pentru una dintre cele două opţiuni: ● opţiunea 1 – concediul şi indemnizaţia pentru creşterea copilului până la vârsta de 1 an. Indemnizaţia lunară este în cuantum de 75% din media veniturilor nete realizate pe ultimele 12 luni. Indemnizaţia nu poate fi mai mică de 600 lei şi nici mai mare de 3 400 lei. Dacă se alege această variantă, părinţii beneficiază şi de un stimulent de inserţie profesională, în cuantum de 500 lei/lună; ● opţiunea 2 – concediul şi indemnizaţia pentru creşterea copilului până la vârsta de 2 ani. Alegerea acestei variante conduce la acordarea indemnizaţiei, lunar, în cuantum de 75% din media veniturilor nete realizate pe ultimele 12 luni, fără însă a beneficia şi de stimulentul de inserţie profesională. Însă, şi limita maximă a prestaţiei este diminuată considerabil, şi anume indemnizaţia nu poate fi mai mică de 600 lei şi nici mai mare de 1 200 lei. Actul normativ precizează, de asemenea, posibilitatea părinţilor care au în întreţinere un copil cu handicap să beneficieze de indemnizaţie până la împlinirea vârstei de 3 ani a copilului, cuantumul indemnizaţiei fiind în valoarea de 75% din 254 S. M. STĂNESCU, A. DRAGOTOIU, A. I. MARINOIU 16 media veniturilor nete realizate pe ultimele 12 luni. Cuantumul indemnizaţiei nu poate fi mai mic de 600 lei sau mai mare de 3 400 lei. În situaţia în care părinţii revin la serviciu înaintea împlinirii celor 3 ani de concediu la care au dreptul, primesc stimulentul de inserţie profesională în valoare de 500 lei lunar până la împlinirea vârstei de 3 ani a copilului. Alocaţia familială complementară şi alocaţia de susţinere pentru familia monoparentală Aceste două prestaţii au fost instituite pentru a sprijini familiile cu copii, şi în special a celor cu mai mulţi copii şi a familiilor monoparentale, unele dintre categoriile cele mai afectate de sărăcie. Datele INS reconfirmă faptul că, şi la nivelul anului 2010, rata sărăciei în rândul familiilor cu copii este mai mare decât rata sărăciei înregistrată la nivel naţional (17,2%): ● părinte singur, cu cel puţin 1 copil – 22,7% (cu 5,5 puncte procentuale mai mare decât rata sărăciei naţionale); ● doi adulţi cu doi copii – 18,9% (cu 1,7 puncte procentuale mai mare decât rata sărăciei naţionale); ● doi adulţi cu trei şi mai mulţi copii – 49,1% (cu 31,9 puncte procentuale mai mare decât rata sărăciei naţionale). Astfel, aceste prestaţii se adresează familiilor ce au în îngrijire copii şi realizează venituri sub valoarea unui prag stabilit de lege, care, în principiu, a avut ca algoritm de calcul pragul sărăciei. Tabelul nr. 6 Limita de venituri nete lunare pe membru de familie până la care se acordă alocaţia familială complementară şi alocaţia de susţinere pentru familia monoparentală, 2008–2010 (lei) Începând cu luna: Indicator 2010 01. 2008 11. 2008 01.2009 02.2009 06.2009 Limita de venituri 184 423,3 465,9 480,8 470 470 lei/persoană Pragul sărăciei relative 459,3 459,3 512,5 512,5 512,5 503,5 (lei/lună/adult echivalent) Pragul sărăciei absolute 247,2 247,2 258,9 258,9 258,9 279,6 (lei/lună/adult echivalent) Sursa: MMFPS, Raportul statistic privind activitatea MMFPS în domeniul incluziunii sociale în anul 2010, 2010a; MMFPS, Raport privind incluziunea socială în România în anul 2010, 2010b. Analiza evoluţiei cuantumurilor celor două beneficii de asistenţă socială evidenţiază o valoare constant mai ridicată în cazul alocaţiei de susţinere a familiei monoparentale. 17 BENEFICIILE DE ASISTENŢĂ SOCIALĂ GESTIONATE DE MMFPS 255 Tabelul nr. 7 Evoluţia cuantumurilor celor două beneficii de asistenţă socială Anii Indicator 2005 2006 2007 2008 2009 2010 Alocaţia familială complementară familii cu un copil 32 34 36 38 50 50 familii cu 2 copii 38 40 42 44 60 60 familii cu 3 copii 43 45 47 49 65 65 familii cu 4 şi mai mulţi copii 48 50 52 54 70 70 Alocaţia de susţinere a familiei monoparentale familii cu un copil 48 50 52 54 70 70 familii cu 2 copii 56 59 62 65 80 80 familii cu 3 copii 64 67 70 73 85 85 familii cu 4 şi mai mulţi copii 72 76 79 83 90 90 Sursa: MMFPS, Raport privind incluziunea socială în România în anul 2010, 2010b. Pentru beneficiarii de ajutor social, care îndeplinesc condiţiile de eligibilitate pentru una din cele două prestaţii, cuantumul alocaţiilor se majorează cu 25% (MMFPS, 2010b: 13). Începând cu 1 ianuarie 2011, cele două prestaţii au fost abrogate şi înlocuite de alocaţia pentru susţinerea familiei. Această alocaţie familială nu se deosebeşte foarte mult de precedentele, fiind orientată pe stimularea participării şcolare. Au fost stabilite două nivele ale limitelor de venit până la care se acordă prestaţia în funcţie de tipologia familiei dar diminuându-se faţă de nivelul precedentelor prestaţii. Tabelul nr. 8 Care este valoarea alocaţiei pentru susţinerea familiei? Indicator 2010 2011 Dacă venitul mediu lunar pe membru de familie este de până la 200 lei familii cu un copil 50 30 familii cu 2 copii 100 60 familii cu 3 copii 150 90 familii cu 4 şi mai mulţi copii 200 120 Dacă venitul mediu lunar pe membru de familie este de până la 201–370 lei familii cu un copil 45 25 familii cu 2 copii 90 50 familii cu 3 copii 135 75 familii cu 4 şi mai mulţi copii 180 100 Sursa: Actele normative în vigoare. Pentru a stimula participarea şcolară, dacă numărul de absenţe nemotivate este mai mare de 20, alocaţia pentru susţinerea familiei se suspendă, iar cuantumul alocaţiei pentru susţinerea familiei se diminuează, pe o perioadă de trei luni, 256 S. M. STĂNESCU, A. DRAGOTOIU, A. I. MARINOIU 18 proporţional în funcţie de numărul de absenţe nejustificate înregistrate pe parcursul unui semestru şcolar, şi anume: ● cu câte 20% pentru fiecare copil care înregistrează un număr de maxim 10 absenţe; ● cu câte 50% pentru fiecare copil care înregistrează un număr de maxim 20 absenţe. Implementarea acestei măsuri nu a întârziat să dea roade. Conform Agenţiei Naţionale de Plăţi şi Inspecţie Socială, prelucrarea absenţelor şcolare nemotivate înregistrate în semestrul I din anul şcolar 2011/2012 a condus la „o scădere cu 14,58% (17 065 copii) a numărului copiilor din familiile beneficiare de alocaţie pentru susţinerea familiei (...) între 1–9 absenţe (...) 8,8%, între 10–19 absenţe nemotivate (...) 18,92%, 20 absenţe nemotivate (...) 36,73%, peste 20 absenţe nemotivate (24,04%) (ANPIS, 2012: 1). Sprijinul financiar la oficierea căsătoriei O altă prestaţie instituită pentru a veni în sprijinul familiei care se află la început de drum a fost „sprijinul financiar acordat în cuantum fix reprezentând echivalentul a 200 euro, indiferent de cetăţenia soţilor” (MMFPS, 2010s: 18), Principala condiţie era ca fiecare dintre soţi să se afle la prima căsătorie şi să aibă domiciliul sau reşedinţa în România. Alocaţia lunară de plasament O prestaţie pentru sistemul românesc de asistenţă socială, prin care se are în vedere sprijinirea unui copil aflat într-o situaţie de dificultate, prin asigurarea unei familii, o constituie alocaţia de plasament. În acest sens, „pentru fiecare copil faţă de care s-a luat măsura plasamentului se acordă o alocaţie lunară de plasament” (MMFPS, 2010a: 5). De această alocaţie beneficiază şi copilul pentru care a fost instituită tutela. Începând cu luna ianuarie 2009, cuantumul alocaţiei de plasament a crescut la 97 lei/lună/copil (cu 7,8% faţă de nivelul din anul 2008), nemajorându-se în anul 2010. Pentru copiii cu handicap, alocaţia de plasament se acordă în cuantum majorat cu 50%. Tabelul nr. 9 Evoluţia cuantumului alocaţiei lunare pentru plasament 2005 2006 2007 2008 2009 2010 Cuantumul alocaţiei lunare de plasament 78 82 86 90 97 97 Cuantumul alocaţiei lunare de plasament 117 123 129 135 145,5 145,5 pentru copiii cu handicap Sursa: MMFPS, Raportul statistic privind activitatea MMFPS în domeniul incluziunii sociale în anul . 2010, 2010a 19 BENEFICIILE DE ASISTENŢĂ SOCIALĂ GESTIONATE DE MMFPS 257 Venitul minim garantat Echivalentul de astăzi al venitului minim garantat era acordat în perioada comunistă de reprezentanţii administraţiei publice locale „excepţional (...) se putea acorda un mic suport odată la cel mult trei luni. El nu era, deci, conceput ca un mecanism constant de a asigura un minim de viaţă” (Zamfir şi Zamfir, 1999: 28, 33). În contextul recunoaşterii şomajului neoficial şi a lipsei unui sistem de suport pentru cei fără loc de muncă, a fost adoptat cadrul legislativ pentru acordarea ajutorului de şomaj, la începutul lui 1991. Extinderea perioadei iniţiale de acordare (de la 6 luni la 9 luni) a reprezentat şi un substitut pentru venitul minim garantat (Zamfir şi Zamfir, 1999: 89, 243). Adoptarea în 1995, la sugestia Băncii Mondiale, a sistemului de ajutor social bazat pe testarea mijloacelor a fost „o noutate nu numai legislativă, dar şi instituţională” (Pop, 1999b: 199). Evaluarea funcţionării acestuia a scos la iveală două seturi de probleme: 1) de ordin administrativ, strâns legate de procedura de realizare, şi 2) de ordinul resurselor umane cu competenţe în realizarea evaluărilor prin sistemul de testare a mijloacelor. Analiza cost – eficienţă evidenţiază un consum al resurselor fără un impact deosebit în furnizarea bunăstării, paralel cu blocarea punerii în practică a unor alte opţiuni (Pop, 2000: 280–282). Instituirea unui venit minim care să asigure resursele financiare necesare unui trai de viaţă decent oricărei persoane nu este o noutate ce a apărut în anul 2001. Prin Legea 67/1995 a fost instituit ajutorul social. La art. 1, legea menţionează „(1) Familiile, precum şi persoanele singure, fără venituri, sau cu venituri mici, beneficiază de ajutor social ca formă de protecţie socială. (2) Instituirea ajutorului social se întemeiază pe principiul solidarităţii sociale”. În anul 2001 a apărut Legea nr. 416/2001 privind venitul minim garantat care, ca modalitate de acordare a ajutorului social, nu este foarte diferită de legea anterioară. Instituirea unui ajutor social în 1995 şi a unui venit minim garantat, acordat sub forma unui ajutor social, în 2001, a pornit de la necesitatea de a realiza un program naţional care să sprijine persoanele expuse riscului de sărăcie, în special sărăcie extremă, prin asigurarea de resurse financiare suficiente pentru ca acestea să-şi poată asigura un trai de viaţă decent. Nu în ultimul rând, putem afirma că s-a urmărit îndeplinirea obligaţiilor asumate de România prin ratificarea Cartei Sociale Europene revizuite, şi anume, a prevederilor articolului 13 privind dreptul la asistenţă socială şi medicală, precum şi a prevederilor Recomandării 92/441/CEE din 24 iunie 1992. Consiliul recomandă statelor-membre să recunoască dreptul fundamental al unei persoane la resurse şi prestaţii suficiente pentru a trăi decent. În Recomandarea 92/442/CEE din 27 iulie 1992, Consiliul recomandă ca statele membre să garanteze persoanei un nivel al resurselor care să fie compatibil cu demnitatea umană. De-a lungul anilor, Legea nr. 416/2001 a fost amendată, încercându-se, conform expunerilor de motive ale proiectelor de acte normative ce o modificau, să se aducă prevederi ce vin să stimuleze reîntoarcerea pe piaţa muncii a beneficiarilor de ajutor social, pentru a evita dependenţa de sistemul de asistenţă socială. 258 S. M. STĂNESCU, A. DRAGOTOIU, A. I. MARINOIU 20 Oare s-a reuşit reducerea sărăciei? Nu putem spune, atât timp cât numărul de beneficiari de ajutor social a rămas relativ constant de-a lungul anilor, dar mai ales, din lipsa unor analize de impact prin care să se măsoare efectul real pe care legea îl are asupra reducerii sărăciei. Având în vedere că deprivarea materială este încă ridicată în rândul populaţiei din România, că rata sărăciei relative (cea bazată pe venituri) este şi ea relativ constantă, putem spune că prestaţia nu a avut efectul scontat. Graficul nr. 1 Rata sărăciei relative (%) 40 35 30 25 18,6 18,8 18,2 18,5 18,2 20 17,318,1 17,5 17 17,1 17,2 15 10 5 0 2000 2001 2002 2003 2004 2005 2006 2007 2008 2009 2010 rat a sărăciei Sursa: Calculele autorilor pe baza datelor puse la dispoziţie de Institutul Naţional de Statistică. Tabelul nr. 10 Nivelul venitului minim garantat acordat unei persoane singure Nivelul venitului minim nivelul venitului minim Pragul sărăciei An garantat acordat unei garantat în pragul extreme (lei) persoane singure (lei) sărăciei extreme – % 2002 63,0 106,1 59,4% 2003 74,0 116,0 63,8% 2004 82,5 132,3 62,4% 2005 88,3 143,8 61,4% 2006 92,0 150,8 61,0% 2007 96,0 160,7 59,7% 2008 100,0 170,8 58,5% ianuarie–iunie 108,0 178,9 60,4% 2009 iulie–decembrie 125,0 178,9 69,9% 2009 2010 125,0 159,3 78,5% Sursa: Calculele autorilor, pe baza actelor normative în vigoare. 21 BENEFICIILE DE ASISTENŢĂ SOCIALĂ GESTIONATE DE MMFPS 259 În schimb putem afirma că acest program a avut un impact pozitiv asupra reducerii sărăciei extreme, contribuind la îndeplinirea Obiectivelor mileniului privind reducerea sărăciei extreme. Din punctul de vedere al beneficiarilor de venit minim garantat, analizele realizate subliniază dezavantajarea salariaţilor săraci, comparativ cu cei fără loc de muncă, efect invers faţă de cel scontat (Pop, 1999b: 224–232). Ajutoare pentru încălzirea locuinţei Această prestaţie a suferit cele mai multe modificări, nu numai de formă, sau indexări de cuantumuri, ci şi ca metodologie de acordare, ceea ce face complicată analizarea ei, comparativ. Aceste ajutoare se acordă populaţiei conform OUG 5/2003 privind acordarea de ajutoare pentru încălzirea locuinţei precum şi a unor facilităţi pentru plata energiei termice, cu modificările şi completările ulterioare. • „În sezonul rece 1 noiembrie 2009–31 martie 2010, utilizatorii sistemului centralizat de încălzire au primit, în cazul în care venitul mediu net lunar pe membru de familie era mai mic de 615 lei, un ajutor lunar prin compensarea procentuală a valorii efective a facturii la energia termică. Pragul maxim al ajutorului a fost dat de un consum maxim lunar stabilit de legislaţie, în funcţie de tipul apartamentului şi de zona de temperatură. Persoanele singure au beneficiat de o compensare mai mare cu 10% faţă de proporţiile stabilite pe familie. Pentru familiile şi persoanele singure, beneficiare de ajutor social, compensarea s-a acordat în proporţie de 100%. • Pentru încălzirea locuinţei cu gaze naturale legislaţia a stabilit un cuantum diferit pentru nouă tranşe de venituri, în funcţie de venitul net lunar pe membru de familie. Cuantumul minim a fost pentru sezonul rece 1 noiembrie 2009–31 martie 2010, de 19 lei, corespunzător tranşei de venit între 540,1 şi 615 lei, iar cel maxim, de 262 lei. • Ajutorul pentru încălzirea locuinţei cu lemne, cărbuni şi combustibili petrolieri s-a acordat, de asemenea, în funcţie de nivelul de venituri ale familiei, în cuantumuri între 16 şi 54 lei. Plafonul de venituri până la care s-a primit acest ajutor a fost de 615 lei venit mediu net lunar pe membru de familie. Pentru beneficiarii de ajutor social, suma acordată a fost de 58 lei” (MMFPS, 2010a: 33). Pe lângă prestaţiile sociale prezentate anterior, sistemul naţional de asistenţă socială reglementează o serie de prestaţii ce se acordă persoanelor cu handicap. Legea nr. 448/2006 privind protecţia şi promovarea drepturilor persoanelor cu handicap prevede acordarea unor prestaţii destinate atât adulţilor, cât şi copiilor cu handicap, precum şi familiilor care au în componenţa lor persoane cu handicap. Adulţii cu handicap vizual grav primesc pentru plata însoţitorului o indemnizaţie calculată pe baza salariului net al asistentului social debutant cu studii medii, din unităţile de asistenţă socială din sectorul bugetar, altele decât cele cu paturi. Pentru adulţii cu handicap grav şi accentuat s-a acordat o indemnizaţie lunară, indiferent de venituri, astfel: pentru adultul cu handicap grav, în valoare de 202 lei şi pentru adultul cu handicap accentuat, 166 lei. Persoanele cu handicap grav, accentuat sau 260 S. M. STĂNESCU, A. DRAGOTOIU, A. I. MARINOIU 22 mediu au beneficiat de un buget personal complementar, indiferent de venituri, astfel: adultul cu handicap grav – 91 lei, adultul cu handicap accentuat – 68 lei şi adultul cu handicap mediu – 33,5 lei. Având în vedere măsurile de austeritate pe care Guvernul României le-a impus începând cu anul 2010, prin Legea nr. 118/2010 privind unele măsuri necesare în vederea restabilirii echilibrului bugetar au fost abrogate o serie de prestaţii sociale, mai ales cele care veneau să sprijine familia şi să stimuleze natalitatea: alocaţia pentru nou-născuţi, trusoul pentru nou-născuţi, sprijinul financiar acordat la constituirea familiei. ANALIZA ANSAMBLULUI PRESTAŢIILOR SOCIALE GESTIONATE DE MINISTERUL MUNCII Conform unuia dintre cele mai recente documente oficiale privind sistemul de prestaţii sociale din România, Memorandumul pe tema Strategiei privind reforma în domeniul asistenţei sociale, principalele problemele ale sistemului de prestaţii sociale gestionate de MMFPS sunt: „costul fiscal ridicat (...), deteriorarea distribuţiei echitabile şi a ponderii sumelor care ajung la familiile cu venituri mici (...), gradul ridicat de fragmentare şi complexitate, care măreşte artificial costurile de acces pentru beneficiari, cheltuielile mari de administrare ale sistemului, nivelul erorilor şi al fraudelor (...), un nivel de dependenţă ridicat, care reduce oferta agregată de muncă” (MMFPS, 2011a: 2). În condiţiile în care se consideră că principalele caracteristici ale evoluţiei sistemului de asistenţă socială sunt diversificarea şi creşterea de natură cantitativă, se constată „situaţii nedorite şi antagonice ca efect, cum ar fi: • (...) prestaţiile nu reprezintă un mijloc real de combatere sau prevenire a riscului de excluziune. (...) nu sunt nici eficiente, atât timp cât administrarea lor este destul de costisitoare în raport cu beneficiile • în baza principiului universalităţii, se acordă alocaţii unor familii/persoane care nu se află în situaţii de nevoie, prin cumularea mai multor ajutoare financiare de către acelaşi beneficiar, sumele acordate acoperă nevoile traiului zilnic şi descurajează orice iniţiativă de intrare pe piaţa muncii” (MMFPS, 2011b: 1). Considerăm că prima afirmaţie menţionată mai sus şi inclusă în strategia guvernamentală vine să contrazică documentele europene privind asigurarea de resurse suficiente. Prestaţiile sociale au fost adoptate în România în special ca măsuri reactive la diverse situaţii de precaritate confruntate de grupurile vulnerabile. Analiza evoluţiei prestaţiilor sociale în anul 2000 a condus la concluzia că ele „au fost introduse separat fără a fi gândite ca un sistem coerent, unitar de suport social şi, de aici, o slabă corelare a lor” (Zamfir, 2000: 84). În anul 1999 au fost identificate „38 de programe de protecţie şi asistenţă socială” (Teşliuc şi alţii, 2001: 71). 23 BENEFICIILE DE ASISTENŢĂ SOCIALĂ GESTIONATE DE MMFPS 261 Rezultatele evaluării din 2008, realizată de Unitatea Centrală de Audit Public Intern a Ministerului de Finanţe Publice, a condus la identificarea unui „număr de 202 drepturi de natură socială, cuprinzând: • prestaţii sociale: alocaţii familiale, ajutoare sociale, indemnizaţii şi facilităţi, aşa cum sunt definite prin Legea nr. 47/2006 privind sistemul naţional de asistenţă socială; • drepturi reparatorii pentru IOVR, eroii Revoluţiei, persoane persecutate politic de regimul comunist: definite ca indemnizaţii cu caracter reparatoriu, în Legea nr. 47/2006; • drepturi de asigurări sociale (pensii şi alte drepturi aferente); • drepturi de asigurări de şomaj (indemnizaţii, ajutoare); • drepturi de asigurări de sănătate; • drepturi auxiliare celor salariale pentru susţinerea categoriilor socio- profesionale din minerit, apărare, ordine publică şi securitate naţională, precum şi pentru magistraţi” (MMFPS, 2011b: 2). Fără a separa din ansamblul de mai sus numărul prestaţiilor sociale din cadrul sistemului de asistenţă socială, eticheta de „202” a fost ştampilată pe întreg sistemul de asistenţă socială. Dezbaterile publice declanşate de rezultatele mai sus menţionate au adus în discuţie costurile pentru asistenţă socială, raportul dintre cei care cotizează şi cei care sunt ajutaţi, culminând cu acuzaţia că persoanele active susţin un „stat asistenţial”. Una dintre concluziile imediate a fost reducerea drastică a prestaţiilor sociale, deşi „ponderea în PIB a cheltuielilor sociale” situează ţara noastră la una dintre cele mai mici valori dintre statele comunitare (Preda, 2009: 335). Deşi clasificarea de mai sus nu se referă doar la prestaţiile incluse în sistemul de asistenţă socială, aceasta a fost reamintită de reprezentanţii autorităţilor publice la finalul anului trecut în publicarea expunerii de motive pentru adoptarea Legii 292/2011. În ansamblul asistenţei sociale au fost cuantificate bursele, indemnizaţiile IOVR, drepturile reparatorii pentru: persoanele persecutate, eroi; pensia socială, neprecizându-se detaliat ce anume a fost inclus în categoria „alte prestaţii sociale” (MMFPS, 2011a: 25). Nu dezbatem aici dacă motivul păstrării clasificării mai sus menţionate, şi implicit, menţinerea confuziei dintre prestaţiile de asistenţă socială şi ansamblul drepturilor de natură socială a reprezentat o decizie declanşată de lipsa unor alte studii în domeniu. Subliniem faptul că „prezentarea statului social ca «stat asistenţial» este o imagine distorsionată cu efecte politice distructive” (Zamfir coord., 2011: 38). În contextul adoptării celui de al treilea act normativ de reglementare a sistemului de asistenţă socială, se impune clarificarea şi delimitarea clară a relaţiei dintre ceea ce a fost cunoscut anterior drept prestaţii sociale, în raport cu clasificarea beneficiilor sociale introduse prin Legea 292/2011. Din punctul de vedere al numărului de beneficiari din perioada 2005–2010, cele mai multe prestaţii sociale au fost acordate pentru ajutoarele destinate încălzirii locuinţei şi pentru alocaţia de stat pentru copii. 262 S. M. STĂNESCU, A. DRAGOTOIU, A. I. MARINOIU 24 Graficul nr. 2 Evoluţia principalelor prestaţii sociale din punctul de vedere al numărului de beneficiari gestionate de MMFPS (2005–2010) Ajutoare pentru încălzirea Ajutoare pentru încălzirea locuinţei locuinței Alocaţia stat copii Aloc ația stat copii Alocaţia familială Alocația familială complementară complementară Drepturi persoane Drepturi persoane handicap handicap 0 1000 2000 3000 4000 5000 6000 200520062007200820092010 Sursa: prelucrările autorilor după MMFPS, Memorandum Strategia privind reforma în domeniul asistenţei sociale, 2011a, p. 24. Din punctul de vedere al evoluţiei cronologice a numărului de beneficiari, cei mai mulţi au fost înregistraţi în 2008 pentru ajutorul destinat încălzirii locuinţei. Alocaţia de stat pentru copii a înregistrat un trend crescător în 2005–2010, cu un număr maxim înregistrat în anul 2010. Următoarele prestaţii sociale se situează la diferenţe mari din punctul de vedere al numărului de beneficiari şi prezintă profiluri constante de evoluţie de-a lungul perioadei 2005–2010. Graficul nr. 3 Alte prestaţii sociale gestionate de MMFPS (2005–2010) Alte drepturi acordate Alte drepturi acordate pentru familie ți crețterea pentru familiile şi creşterea copilului copilului Indemnizații ți stimularea Indemnizaţii şi stimularea creşterii copilului crețterii copilului Alocația de stat pentru copii Alocaţia de stat pentru copii cu handicap cu handicap 0 50 100 150 200 250 300 350 200520062007200820092010 Sursa: prelucrările autorilor după MMFPS, Memorandum Strategia privind reforma în domeniul asistenţei sociale, 2011a, p. 24. 25 BENEFICIILE DE ASISTENŢĂ SOCIALĂ GESTIONATE DE MMFPS 263 În România, numărul de studii de impact privind adoptarea actelor normative de reglementare a diferitelor prestaţii sociale este relativ redus şi orientat cu preponderenţă spre studiul anumitor prestaţii sociale, cel mai adesea, venitul minim garantat. Remarcăm constanţa realizării rapoartelor de natură statistică şi nu a analizelor critice de impact şi de evaluare, de identificare a tendinţelor generale de evoluţie şi a posibilelor efecte adverse ale măsurilor de protecţie socială adoptate. Totuşi, raportările statistice nu reprezintă decât un prim pas extrem de util în procesul de evaluare şi nicidecum o veritabilă monitorizare a situaţiei de fapt. Evaluarea evoluţiei sistemului naţional de asistenţă socială în România lasă „impresia că acest sistem este unul dezvoltat. În realitate, la baza piramidei, acolo unde ar trebui să întâlnim instituţii, servicii, prestaţii şi specialişti în asistenţă socială, constatăm o subdezvoltare cronică a acestor elemente structurale” (Buzducea, 2009: 128). Una dintre opţiunile de reformă în domeniul politicii sociale s-a referit la metodologia de stabilire a nivelului prestaţiilor atât din punct de vedere al raportării la resursele existente, cât şi din punct de vedere al efectului scontat asupra beneficiarilor. Acest calcul complex „se raportează la resurse, la nivelul şi durata contribuţiilor, respectiv la costul vieţii şi la standardele de viaţă considerate a fi necesare de asigurat pentru categoriile defavorizate, pentru care «plasa de siguranţă socială» trebuie să contribuie la menţinerea acestora deasupra pragului convenit la un moment dat, în acord cu recunoaşterea noţiunii de «cetăţenie socială»” (Mărginean, 2004: 146). Un posibil răspuns la opţiunea fundamentală de reformă este introducerea în Legea 292/2011 a metodologiei de calcul pentru nivelurile şi cuantumurile beneficiilor de asistenţă socială: „în raport cu indicatorul social de referinţă, prin aplicarea unui indice social de inserţie” (art. 14, alin. 1). Legea 292/2011 aduce o serie de clarificări: „Indicatorul social de referinţă (ISR) reprezintă unitatea exprimată în lei la nivelul căreia se raportează beneficiile de asistenţă socială (art. 14, alin. 2). Totodată „Indicele social de inserţie (ISI) este coeficientul de multiplicare aplicabil indicatorului social de referinţă şi se stabileşte în raport cu tipul de familie, precum şi cu scopul beneficiului de asistenţă socială” (art. 14, alin. 4). CONCLUZII Analiza modificărilor legislative aduse sistemului de beneficii de asistenţă socială reliefează modificări privind clarificarea sau completarea metodologiei de acordare propriu-zisă a acestora, precum şi actualizarea regulată a cuantumurilor. Nu sunt disponibile studii regulate privind impactul acordării beneficiilor de asistenţă socială asupra nivelului de trai al beneficiarilor. Din aceste motive tindem să credem că modificările legislative operate sunt încadrabile în categoria unor măsuri reactive, de corectare a unor situaţii concrete întâlnite în funcţie de diverse elemente contextuale (de exemplu, bugetul disponibil sau înregistrarea repetată a unei erori care poate fi corectată). Realizarea unor studii privind impactul adoptării diverselor modificări legislative asupra sistemului de prestaţii sociale ar fi fost necesar încă din primii ani după 1989. Situaţia se resimte, deşi MMFPS s-a autosesizat cu privire la 264 S. M. STĂNESCU, A. DRAGOTOIU, A. I. MARINOIU 26 „imposibilitatea evaluării impactului programelor de asistenţă socială asupra beneficiarilor (...), imposibilitatea furnizării informaţiilor necesare decidenţilor, în vederea realizării politicilor în domeniu” (MMSSF, 2005: 3), cu toate că a fost înfiinţată, în 2008, Agenţia pentru Plăţi şi Inspecţie Socială. Analiza literaturii de specialitate din România, orientată asupra sistemului naţional de asistenţă socială, ne-a condus la concluzia că aceasta s-a axat pe analiza prioritară a serviciilor sociale, ansamblul beneficiilor de asistenţă socială fie fiind menţionat succint, ca parte a sistemului de asistenţă socială, fie analizat prioritar, din punctul de vedere al unor anumite beneficii de asistenţă socială (cel mai adesea, venitul minim garantat). O posibilă explicaţie a acestei stări de fapt este „atractivitatea” domeniului serviciilor sociale pentru societatea civilă, în calitatea acesteia de furnizatoare de servicii sociale. Elaborarea unei viziuni strategice a sistemului de asistenţă socială la noi în ţară nu este completă fără evaluarea şi monitorizarea ansamblului de prestaţii sociale. Din acest punct de vedere, articolul aduce o contribuţie originală la îmbogăţirea cunoaşterii în domeniul asistenţei sociale, în general, a sistemului de prestaţii sociale, în special. Reformarea sistemului de prestaţii sociale este necesară, dar aceasta nu trebuie să se realizeze numai pe baza unor date administrative, ci şi pe nişte studii de impact, care să măsoare efectele acestor prestaţii asupra situaţiei generale a populaţiei României; poate că primele analize de impact ar trebui realizate pentru venitul minim garantat, ajutoarele de urgenţă şi ajutoarele de încălzire, prestaţii care sunt considerate în toate statele Uniunii Europene ca aparţinând sistemului de asistenţă socială. Apariţia unei noi legi a asistenţei sociale, care să reglementeze sistemul, este benefică, dar era momentul ca autorităţile administraţiei centrale să se modernizeze şi să aducă o regândire conceptuală în ceea priveşte asistenţa socială versus incluziune socială, precum şi prestaţii sociale ca parte a sistemului de securitate socială şi nu ca parte a sistemului de asistenţă socială. Urgentarea implementării şi funcţionării 100% a sistemului informaţional managerial în domeniul prestaţiilor sociale, pentru a se putea realiza o administrare corectă, o verificare exactă a modalităţii de acordare a prestaţiilor etc. este necesară. Dezvoltarea unui sistem permanent de monitorizare şi evaluare a modului de implementare a legislaţiei prestaţiilor sociale, prin existenţa/dezvoltarea unor indicatori de impact adecvaţi sistemului, care să fie interpretaţi independent şi profesionist ar putea conduce la apariţia unor propuneri viabile de îmbunătăţire a politicilor sociale în România şi mai ales a celor privind atingerea ţintei stabilite prin Strategia Europa 2020. BIBLIOGRAFIE 1. Buzducea, D., Sisteme moderne de asistenţă socială – tendinţe globale şi practici locale, Iaşi, Editura Polirom, 2009. 2. Cace, C., Asigurările sociale. Management, evoluţii şi tendinţe, Bucureşti, Editura Expert, 2004. 3. Korpi, W., Palme, J., The paradox of redistribution and strategies of equality: welfare state institutions, inequality, and poverty in the Western countries, în “American Sociological Review”, vol. 63, 1998. 27 BENEFICIILE DE ASISTENŢĂ SOCIALĂ GESTIONATE DE MMFPS 265 4. Mărginean, I., Tendinţe în evoluţia asigurărilor sociale, în Zamfir, C. (coord.), Politici sociale în România: 1990–1998, Bucureşti, Editura Expert, 1999. 5. Mărginean, I., Politica socială. Studii 1990–2004, Bucureşti, Editura Expert, 2004. 6. Payne, M., Teoria modernă a asistenţei sociale, ediţia a treia, Iaşi, Editura Polirom, 2011. 7. Pop, L., Asistenţa socială pe baza testării mijloacelor, în Zamfir, E. şi Zamfir, C. (editori), Politici sociale România în context European, Bucureşti, Editura Alternative, 1999a. 8. Pop, L., Evaluarea sistemului românesc de ajutor social bazat pe testarea mijloacelor, în Zamfir, C. (coord.), Politici sociale în România: 1990–1998, Bucureşti, Editura Expert, 1999b. 9. Pop, L., Evaluation project of the means tested income transfer mechanisms in Romania, în Zamfir E., Bădescu I. şi Zamfir C., Starea societăţii româneşti după 10 ani de tranziţie, Bucureşti, Editura Expert, 2000. 10. Preda, M., Concluzii şi recomandări, în Preda M, (coord.), Riscuri şi inechităţi sociale în România, Iaşi, Editua Polirom, 2009. 11. Stroie, S. Politici de suport pentru şomeri, în Zamfir, C. (coord.), Politici sociale în România: 1990–1998, Bucureşti, Editura Expert, 1999. 12. Teşliuc, C. M., Pop, L., Teşliuc, E. D., Sărăcia şi sistemul de protecţie socială, Iaşi, Editura Polirom, 2001. 13. Zamfir, C., Zamfir, E., Politica socială în socialism, în Zamfir, C. (coord.), Politici sociale în România: 1990–1998, Bucureşti, Editura Expert, 1999. 14. Zamfir, C., Politica socială în tranziţie. Prima etapă: politica socială de tip reparatoriu, în Zamfir, C. (coord.), Politici sociale în România: 1990–1998, Bucureşti, Editura Expert, 1999a. 15. Zamfir, C., Politica socială în tranziţie. Etapa a doua: elaborarea strategiei tranziţiei şi a cadrului legislativ şi instituţional minim, în Zamfir, C. (coord.), Politici sociale în România: 1990– 1998, Bucureşti, Editura Expert, 1999b. 16. Zamfir, C., Politica socială efectivă: 1990–’98, în Zamfir, C. (coord.), Politici sociale în România: 1990–1998, Bucureşti, Editura Expert, 1999c. 17. Zamfir, C., Bunăstarea la răscruce, în Zamfir, C. (coord.), Politici sociale în România: 1990–1998, Bucureşti, Editura Expert, 1999d. 18. Zamfir, C., Politica socială în România în tranziţie, în Zamfir E., Bădescu I. şi Zamfir C., Starea societăţii româneşti după 10 ani de tranziţie, Bucureşti, Editura Expert, 2000. 19. Zamfir, C. (coord.), Ilie, S., Stănescu, I., Scutaru, C., Zamfir, E., Raport social al ICCV 2011 România: răspunsuri la criză, în „Revista on-line Inovaţie Socială”, anul III, nr. 5, Academia Română, Institutul Naţional de Cercetări Economice, Institutul de Cercetare a Calităţii Vieţii, disponibil online la www.inovatiesociala.ro, 2011. 20. Zamfir, E., Asistenţă socială, în Zamfir, C. şi Vlăsceanu, L., Dicţionar de sociologie, Bucureşti, Editura Babel, 1993a. 21. Zamfir, E., Protecţie socială, în Zamfir, C. şi Vlăsceanu, L., Dicţionar de sociologie, Bucureşti, Editura Babel, 1993b. 22. Zamfir, E., Sistemul serviciilor de asistenţă socială în România, în Zamfir, C. (coord.), Politici sociale în România: 1990–1998, Bucureşti, Editura Expert, 1999e. 23. Zamfir, E., Mecanismele producerii bunăstării în economia de piaţă, în Zamfir, E., Zamfir, C. (editori), Politici sociale România în context European, Bucureşti, Editura Alternative, 1999f. 24. Zamfir, E., Dan, A.-N., Zamfir, C., Cace, S., Politici de suport pentru femei, în Zamfir, C. (coord.), Politici sociale în România: 1990–1998, Bucureşti, Editura Expert, 1999. 25. Zamfir, E., Finanţarea sistemului de asistenţă socială, în Zamfir, E., Bădescu, I., Zamfir, C., Starea societăţii româneşti după 10 ani de tranziţie, Bucureşti,Editura Expert, 2000. 26. *** Agenţia Naţională de Plăţi şi Inspecţie Socială, Comunicat de presă 29.03.2012, disponibil online la http://www.prestatiisociale.ro, 2012. 27. *** Comunicarea Comisiei Europa 2020 – o strategie pentru creştere inteligentă, sustenabilă şi incluzivă, Comisia Europeană, 2010 COM (2010) 2020, 2010. 28. *** Employment and Social Developments in Europe, European Commission. 29. *** Programul Naţional de Reformă, Guvernul României, www.dae.gov.ro, 2011. 266 S. M. STĂNESCU, A. DRAGOTOIU, A. I. MARINOIU 28 30. *** Legea 27/1966 (r2) privind pensiile de asigurări sociale de stat şi pensia suplimentară, republicat în Buletinul Oficial nr. 116 din 25 octombrie 1972. 31. *** Legea 3/1977 privind pensiile de asigurări sociale de stat şi asistenţă socială, apărut în Buletinul Oficial nr. 82 din 6/8/77. 32. *** Legea 705/2001 privind sistemul naţional de asistenţă socială, publicat în Monitorul Oficial, partea I nr. 814 din 18 decembrie 2001. 33. *** Legea 47/2006 privind sistemul naţional de asistenţă socială, publicată în Monitorul Oficial nr. 239 din 16 martie 2006. 34. *** Legea nr. 118/2010 privind unele măsuri necesare în vederea restabilirii echilibrului bugetar, publicată în Monitorul Oficial nr. 441 din 30 iunie 2010. 35. *** Legea 292/2011 a asistenţei sociale, publicat în Monitorul Oficial, partea I nr. 905 din 20 decembrie 2011. 36. *** Raportul statistic privind activitatea MMFPS în domeniul incluziunii sociale în anul 2010, Ministerul Muncii, Familiei şi Protecţiei Sociale, 2010a. 37. *** Raport privind incluziunea socială în România în anul 2010, Ministerul Muncii, Familiei şi Protecţiei Sociale, 2010b. 38. *** Memorandum Strategia privind reforma în domeniul asistenţei sociale, Ministerul Muncii, Familiei şi Protecţiei Sociale, disponibil online la www.mmuncii.ro, 2011a. 39. *** Expunere de motive Legea Asistenţei sociale, Ministerul Muncii, Familiei şi Protecţiei Sociale, disponibil online la www.mmuncii.ro, 2011b. 40. *** Memorandum privind reforma instituţională în domeniul asistenţei sociale, Ministerul Muncii, Solidarităţii Sociale şi Familiei, 2005. 41. *** Ordonanţa de Urgenţă a Guvernului 108/2008 pentru modificarea unor acte normative din domeniul social, publicat în Monitorul Oficial al României, partea I, nr. 661 din 22.09.2008. 42. *** Ordonanţa de Urgenţă a Guvernului 113/2011 privind organizarea şi funcţionarea Agenţiei Naţionale pentru Plăţi şi Inspecţie Socială, publicat în Monitorul Oficial nr. 921 din 23 decembrie 2011. 43. www.dae.gov.ro. 44. www.epp.eurostat.ec.europa.eu. 45. www.mmuncii.ro. he article analyses the social work system from the social benefits’ perspective. The starting question was: how is the T trajectory of social assistance’ system in Romania, taking into account the communist legitimacy and the impact of adopting various design options of post-communist social policies? First part of the article is focused on the conceptual framework, with special attention paid on contributive – non-contributive systems, the presentation of main elements of European context, as well as communist and post-communist regulations in the field of social assistance. The second part of the article detailed the evolution of Romanian social benefits assembly, from the institution building and normative views. The analysis of social benefits assembly in Romania emphasized a rather reactive character facing the social problems, than a strategic vision able to anticipate and plan. Implementing such a vision for development of social assistance system in Romania depends on the assessment and monitoring of social benefits, including the impact of providing each of them. Keywords: social benefits, social assistance benefits, non-contributory system. Primit: 31.05.2012 Acceptat: 25.06.2012 Redactori: Ioan Mărginean, Raluca Popescu VIAŢĂ ŞTIINŢIFICĂ FORUM EUROPEAN: SERVICII SOCIALE DE CALITATE ÎN FIECARE COMUNITATE –  PROVOCĂRI ŞI OPORTUNITĂŢI IULIA BUTTU În perioada 6–7 iunie 2012, Ministerul Muncii, Familiei şi Protecţiei Sociale (MMFPS) a organizat Forumul european Servicii sociale de calitate în fiecare comunitate – provocări şi oportunităţi, la Poiana Braşov. Forumul a reunit peste 250 de participanţi, profesionişti cu experienţă în domeniul serviciilor sociale din România şi ţările membre ale Uniunii Europene, precum şi reprezentanţi ai organizaţiilor internaţionale de profil. Participanţii sunt atât responsabili de politici pentru reglementarea serviciilor sociale cât şi furnizori de servicii. În cadrul Forumului s-au discutat posibilităţile de modernizare, gestionare eficientă şi susţinere a serviciilor sociale în România şi în Europa, spaţiu în care nevoia de servicii sociale de calitate este în creştere şi influenţează bunăstarea socială. Lucrările au fost deschise de dna Denisa Pătraşcu, Secretar de Stat, MMFPS. În sesiunile plenare, reprezentanţi ai reţelelor europene – cum ar fi: Asociaţia Europeană a Furnizorilor de Servicii pentru Persoanele cu Dizabilităţi (EASPD) – dna Andreia Moraru; Forumul European al Persoanelor cu Dizabilităţi (EDF) – dna Simona Giarratano; Workability Europe – dna Patricia Scherer; Reţeaua Europeană pentru Întreprinderi de Integrare socială (ENSIE) – dna Erika Lambert; Platforma Socială Europeană – dl Michel Mercadié – au vorbit despre modernizarea serviciilor sociale pe timp de criză în Europa şi tendinţele din acest domeniu. Printre invitaţii străini, care au intervenit în cadrul Forumului, s-au numărat şi domnul Gonzalo Rivas Rubiales, director al Direcţiei Generale pentru Persoanele cu Dizabilităţi, din Andalucia, Spania, care a vorbit despre soluţii inovante de dezvoltare a serviciilor sociale pentru persoanele cu dizabilităţi din regiunea Andalucia, Spania şi domnul Pawel Jamrozek, vicepreşedinte al Asociaţiei de Integrare şi Dezvoltare din Polonia. De asemenea, participanţii au avut ocazia să primească informaţii foarte utile despre Anul european al îmbătrânirii active şi al solidarităţii între generaţii 2012. Pe parcursul sesiunilor plenare şi a celor douăsprezece grupuri de lucru, profesioniştii din domeniul social au dezbătut toate aspectele furnizării de servicii sociale şi rolul lor în creşterea calităţii vieţii. Grupurile de lucru s-au concentrat pe Adresa de contact a autorului: Iulia Buttu, Bernard Brunhes International, str. Spiru Haret, nr. 4, sector 1, Bucureşti, România, e-mail: iulia.buttu@bbi.ro. CALITATEA VIEŢII, XXIII, nr. 3, 2012, p. 267–269 268 IULIA BUTTU 2 o gamă foarte largă de aspecte din domeniu şi anume: analiza nevoilor locale şi planificarea dezvoltării serviciilor sociale în comunitate, parteneriatele public– public şi public–privat în implementarea serviciilor, metodele de finanţare şi susţinere a serviciilor, formarea personalului care activează în domeniul serviciilor sociale, măsurile active de ocupare a forţei de muncă, participarea utilizatorilor în planificarea, organizarea şi evaluarea serviciilor, accesibilitatea serviciilor, ce înseamnă costul rezonabil al serviciilor, soluţii pentru acoperirea nevoilor sociale în comunităţi mici, rurale, servicii sociomedicale şi de recuperare, servicii specializate realizate cu ajutorul echipelor mobile, serviciile sociale şi justiţia, serviciile sociale pentru persoane cu adicţii. Grupurile de lucru au cuprins exemple concrete şi dezbateri pe marginea fiecărui subiect. Forumul European de la Poiana Braşov a scos în evidenţă un dublu mesaj: pe de o parte, a fost discutat modul în care serviciile sociale pot fi descentralizate şi organizate la nivel local, în România. Cum se pot dezvolta ele cu adevărat, sustenabil şi la un nivel bun de calitate, în fiecare comunitate, cât mai aproape de oamenii care au nevoie de ele. De asemenea, a fost subliniat faptul că aceste servicii nu îşi pot atinge scopul decât dacă se dezvoltă masiv în toate comunităţile şi dacă păstrează exigenţele unui nivel de calitate pe care standardele româneşti, în perfectă sincronizare cu recomandările europene, îl solicită. Cadrul de discuţie s-a axat pe descentralizarea serviciilor sociale, adecvarea ofertei de servicii la nevoile identificate, circuite noi de finanţare şi spectru larg de servicii sociale. Pe de altă parte, a fost atins subiectul sincronizării politicilor româneşti din domeniul social cu cele mai noi recomandări europene (Cadrul European de Calitate pentru Servicii Sociale, recomandările cu privire la politicile de personal, achiziţii publice etc.). În context cu crize economică la nivel european, acest tip de reformă a sectorului serviciilor sociale reprezintă o manieră extrem de eficientă de a asigura utilizarea corectă a resurselor disponibile (la nivelul bugetului de stat, dar şi la nivel local). În cadrul Forumului a fost subliniat faptul că se poate face reformă structurală pe timp de criză şi acest domeniu al serviciilor sociale este unul dintre cele care trebuie să se reinventeze în acest context vitreg şi să găsească modalităţi noi de planificare, finanţare şi organizare la nivel local. Pentru comunităţile cu mai puţine resurse, a fost discutată posibilitatea asocierii între mai multe servicii publice de asistenţă socială pentru a putea oferi servicii diversificate şi de calitate beneficiarilor din raza de acţiune, resursele umane şi financiare fiind unite pentru îmbunătăţirea activităţii. O reorganizare unitară, însă, trebuie reglementată la nivel naţional. De asemenea, în cadrul Forumului a reieşit că investiţia în servicii sociale înseamnă implicit bunăstare în comunitate, iar ţările care au trecut mai uşor prin criză au fost cele care au avut servicii sociale bine dezvoltate. Experienţele arată că nu se poate obţine performanţă economică fără coeziune socială. Reforma în domeniul serviciilor sociale, menţionată mai sus, necesită viziune şi consecvenţă politică (pentru că investiţia în servicii este întotdeauna pluri-anuală), dar şi reţele de parteneriat mult mai diversificate decât în prezent. 3 FORUM EUROPEAN: SERVICII SOCIALE DE CALITATE ÎN FIECARE COMUNITATE 269 Nu în ultimul rând, Forumul a susţinut per ansamblu ideea solidarităţii şi participării active a membrilor comunităţii la atingerea obiectivelor de coeziune socială şi calitate a vieţii, pentru comunităţile din care fac parte. Forumul european a fost organizat în cadrul proiectului „Creşterea gradului de implementare a legislaţiei din domeniul serviciilor sociale la nivel local, în contextul procesului de descentralizare” SMIS 10845 – cofinanţat din Fondul Social European prin Programul Operaţional Dezvoltarea Capacităţii Administrative 2007–2013. Proiectul are ca obiectiv construirea metodologiilor specifice de reglementare în domeniul serviciilor sociale, care să asigure o planificare şi o gestionare eficientă a acestor servicii (evaluare de nevoi, planificare locală, finanţare, monitorizare si evaluare a serviciilor sociale). Mai multe informaţii sunt oferite prin adresa web: www.serviciisociale.info. RECENZII SIMONA STĂNESCU, SORIN CACE (coord.), Alt fel de ocupare: Cererea de economie socială în regiunile de dezvoltare Bucureşti-Ilfov şi Sud-Est, Bucureşti, Editura Expert, 2011 Economia socială este un domeniu amplu dezbătut la nivelul politicilor Uniunii Europene, dar şi în literatura de specialitate. Deşi vizează un domeniu cu istorie îndelungată precum mişcarea cooperatistă, termenul de „economie socială” are o istorie relativ recentă în documentele oficiale, fiind menţionat prima dată în anii 1980. Subiectul are astăzi o notorietate tot mai ridicată, rolul economiei sociale ajungând să fie considerat esenţial în integrarea indivizilor pe piaţa muncii. Oferind servicii a căror cerere nu este acoperită adecvat de sectorul privat sau public, economia socială este considerată un factor important în rezolvarea problemelor economice şi sociale. Treptat, economia socială a devenit un sector care generează multe locuri de muncă în Europa. Conform Comisiei Europene, există 2 milioane de întreprinderi de ES în uniune, iar acestea reprezintă 10% din totalul întreprinderilor europene, având angajate 11 milioane de persoane, care reprezintă 6% din totalul forţei de muncă angajate la nivelul UE. În România, economia socială a început să capete notorietate începând cu anul 2008, ca domeniu eligibil pentru finanţare din Fondul Social European prin Programul Operaţional Sectorial Dezvoltarea Resurselor Umane. Lucrarea prezentată în continuare, „Alt fel de ocupare: Cererea de economie socială în regiunile de dezvoltare Bucureşti-Ilfov şi Sud-Est” a apărut, de altfel, în cadrul unui astfel de proiect POSDRU. Volumul analizează stadiul dezvoltării ES în România din perspectiva populaţiei ţintă, în special a grupurilor vulnerabile – femei, persoane de etnie romă şi persoane cu dizabilităţi. Studiul este o culegere de analize pe date empirice sub forma unui raport de cercetare, pe modelul publicaţiilor apărute în cadrul proiectelor cu finanţare FSE. În prima parte cartea tratează problematica ocupării forţei de muncă din perspectiva extinderii pieţei unice europene în România şi a incluziunii sociale ca principal motivator al dezvoltării economiei sociale. Este analizat rolul pe care îl poate juca antreprenoriatul social în facilitarea integrării grupurilor vulnerabile pe piaţa muncii. Partea a doua analizează profilul pieţei muncii în cele două regiuni de dezvoltare în care s-a desfăşurat cercetarea. Factorii principali de diferenţiere în statusul ocupaţional sunt aceiaşi cu cei identificaţi în majoritatea cercetărilor anterioare întreprinse pe această temă: educaţie, vârstă, mediu de rezidenţă, gen. Femeile, persoanele cu nivel mai scăzut de educaţie, peste 50 de ani, din rural, de etnie romă au o probabilitate mai scăzută de a reuşi pe piaţa muncii. Este confirmată de asemenea tendinţa de masculinizare a unor domenii (industria, construcţiile, apărarea şi ordinea publică) şi de feminizare a altora (servicii publice, învăţământ, sănătate), discrepanţa dintre sectorul public cu personal înalt calificat, ocupaţii cu studii superioare, dar salarii reduse şi sectorul privat, cu personal mediu calificat şi salarii mai mari. Sunt prezentate de asemenea caracteristicile populaţiei neocupate în cele două regiuni de dezvoltare, identificându-se diferenţe notabile. Dacă în Regiunea Bucureşti-Ilfov persoanele fără loc de muncă sunt puţine, au educaţie medie şi provin mai ales din domeniul serviciilor şi comerţului, în regiunea Sud-Est este identificat un şomaj mai ridicat şi de tip structural, datorat slabei calificări, majoritatea celor fără loc de muncă având un nivel de educaţie scăzut. CALITATEA VIEŢII, XXIII, nr. 3, 2012, p. 270–271 RECENZII 271 A treia parte a lucrării analizează potenţialul implicării grupurilor vulnerabile în domeniul economiei sociale – cazul special al femeilor, romilor şi persoanelor cu dizabilităţi. Este evidenţiată nevoia de accesare de către aceste grupuri a entităţilor economiei sociale. Pentru femei, autorii au propus ca activitatea de economie socială să răspundă dificultăţilor lor de a armoniza participarea pe piaţa muncii cu solicitările vieţii personale printr-o ofertă de servicii specializate pentru creşterea şi îngrijirea copiilor, activităţi domestice sau îngrijirea bolnavilor. Pentru romi, se consideră că ES poate fi un instrument util în lupta împotriva sărăciei şi integrarea pe piaţa muncii, argumentele fiind solidaritatea specifică din comunităţile de romi şi existenţa unor meserii tradiţionale care pot fi revigorate. Şi pentru persoanele cu dizabilităţi, ES poate reprezenta o soluţie, având în vedere slaba lor participare pe piaţa muncii, calificarea scăzută şi serviciile de suport insuficient dezvoltate. Complementar, este prezentată şi percepţia populaţiei privind categoriile defavorizate ce ar trebui ajutate. Este evidenţiat un suport larg al populaţiei pentru grupurile vulnerabile, mai puţin în cazul populaţiei de romi. Majoritatea sunt de acord cu ajutorarea copiilor orfani sau abandonaţi şi a persoanelor cu dizabilităţi, dar şi a şomerilor, familiilor sărace, persoanelor fără locuinţă, vârstnicilor. Populaţia este însă mai degrabă reticentă la sprijinirea romilor şi în secundar, a familiilor cu mulţi copii. Studiul conchide că piaţa muncii din cele două regiuni de dezvoltare analizate se caracterizează prin inegalităţi şi acţiuni de discriminare care afectează mai multe categorii de populaţie şi în special populaţia romă, care se confruntă în cea mai mare măsură cu aceste probleme. Lucrarea este mai degrabă un raport de cercetare, care prezintă date empirice utile cu precădere factorilor decizionali la nivel comunitar. Rezultatele prezentate în volum pot constitui un punct de plecare pentru proiectarea şi implementarea unor măsuri specifice locale în vederea creşterii ocupării şi inserţiei profesionale a grupurilor defavorizate prin entităţile de ES. Raluca Popescu AUTORII NUMĂRULUI 3/2012 Mariana STANCIU Simona Maria STĂNESCU Cercetător ştiinţific, gr. I, dr., ICCV, Academia Cercetător ştiinţific, gr. III, dr., ICCV, Academia Română, Bucureşti. Română, Bucureşti. Gabriel ROMAN Adina DRAGOTOIU Cercetător postdoctorand, Universitatea de Medicină Director programe, SC Global Commercium şi Farmacie „Gr. T. Popa” Iaşi, Centrul de Etică Development SRL, Bucureşti. şi Politici de Sănătate, Iaşi. Alina Ioana MARINOIU Rodica GRAMMA Expert accesare fonduri structurale, SC Global Cercetător postdoctorand, Universitatea de Medicină Commercium Development SRL, Bucureşti. şi Farmacie „Gr. T. Popa” Iaşi, Centrul de Etică şi Politici de Sănătate, Iaşi. Iulia BUTTU Angela-Mariana ENACHE Expert coordonator comunicare, Bernard Cercetător postdoctorand, Universitatea de Medicină Brunhes International, Bucureşti. şi Farmacie „Gr. T. Popa” Iaşi, Centrul de Etică şi Politici de Sănătate, Iaşi. Raluca POPESCU Cercetător ştiinţific, gr. III, dr., ICCV, Academia Andrada-Viorica PÂRVU Română, Bucureşti. Cercetător postdoctorand, Universitatea de Medicină şi Farmacie „Gr. T. Popa” Iaşi, Centrul de Etică şi Politici de Sănătate, Iaşi. VOLUME ALE INSTITUTULUI DE CERCETARE A CALITĂŢII VIEŢII: SELECŢIE Calitatea vieţii în România, Ioan Mărginean, Paradigma calităţii vieţii, Ioan Mărginean, Iuliana Ana Bălaşa (coord.), ediţia a II-a, Bucureşti, Precupeţu (coord.), Bucureşti, Editura Academiei Editura Expert, 2005. Române, 2011. Penuria Pseudo-Modernă a Postcomunismului Politici de incluziune socială în perioada de criză Românesc, Bogdan Voicu, Iaşi, Editura Expert economică, Cătălin Zamfir, Simona Stănescu, Cosmin Projects, 2005, 2 vol. Briciu (coord.), Bucureşti, Editura Expert, 2010. O analiză critică a tranziţiei, Cătălin Zamfir, Stiluri de viaţă în România postcomunistă, Iaşi, Editura Polirom, 2004. Marian Vasile, Iaşi, Editura Lumen, 2010. Fundamentări metodologice în etnopsihologie, Capital social în România începutului de Mictat Gârlan, Iaşi, Editura Lumen, 2004 mileniu, Bogdan Voicu, Iaşi, Editura Lumen, 2010. Sărac lipit, caut altă viaţă!, Manuela Sofia Valori sociale ale tranziţiei postcomuniste, Mălina Voicu, Iaşi, Editura Lumen, 2010. Stănculescu şi Ionica Berevoiescu (coord.), Bucureşti, Editura Nemira, 2004. Consumul populaţiei din România, Mariana Stanciu (coord.), Braşov, Editura Omnia UNI SAST, 2010. Minimul de trai şi costurile sociale: concepte operaţionale în analiza calităţii vieţii, Adina O istorie subiectivă în sociologia românească Mihăilescu, Iaşi, Editura A’92, 2004. din 1944 până în prezent, Cătălin Zamfir, Iaşi, Dicţionar de politici sociale, Luana Pop (coord.), Editura Polirom, 2009. Bucureşti, Editura Expert, 2002. Introducere în sociologia familiei. Familia Rromii din România, Cătălin Zamfir, Marian românească în societatea contemporană, Raluca Popescu, Iaşi, Editura Polirom, 2009. Preda, Bucureşti, Editura Expert, 2002. Structuri moderne ale consumului european, Cercetarea politicilor sociale. Aspecte metodologice, Mariana Stanciu, Bucureşti, Editura Genicod, 2001. Ana Maria Preoteasa, Iaşi, Editura Lumen, 2009. Intelectualitatea română, Laureana Urse, Bucureşti, Calitatea vieţii şi dezvoltarea durabilă, Ioan Editura Expert, 2000. Mărginean, Iuliana Precupeţu, Bucureşti, Editura Politici sociale în România: 1990–1998, Cătălin Expert, 2008. Zamfir (coord.), Bucureşti, Editura Expert, 1999. Condiţii de viaţă ale familiilor cu copii din România, Mariana Stanciu (coord.), Bucureşti, Evoluţie, involuţie şi tranziţie în agricultura României, Gheorghe Socol, Bucureşti, IRLI, 1999. Editura Expert, 2008. Tineretul deceniului unu. Provocările anilor ’90, Enciclopedia dezvoltării sociale, Cătălin Zamfir, Ioan Mărginean (coord.), Bucureşti, Editura Expert, Simona Stănescu (coord.), Iaşi, Editura Polirom, 2007. 1996. Strategii de dezvoltare comunitară, Iuliana Dimensiuni ale sărăciei, Cătălin Zamfir (coord.), Precupeţu, Iaşi, Editura Lumen, 2007. Bucureşti, Editura Expert, 1995. Satul românesc pe drumul către Europa, Mălina Voicu, Bogdan Voicu (coord.), Iaşi, Editura Polirom, Politici sociale: România în context european, Elena Zamfir, Cătălin Zamfir (coord.), Bucureşti, 2006. Editura Alternative, 1995. Politici de ocupare în Europa Centrală şi de Ţiganii. Între ignorare şi îngrijorare, Elena Est, Sorin Cace, Bucureşti, Editura Expert, 2006. Zamfir, Cătălin Zamfir (coord.), Bucureşti, Editura Ce fel de bunăstare îşi doresc românii, Mălina Alternative, 1993. Voicu, Iaşi, Editura Expert Projects, 2006. Pentru comenzi vă puteţi adresa la: EDITURA ACADEMIEI ROMÂNE, Calea 13 Septembrie nr. 13, sector 5, 050711, Bucureşti, România, Tel.: 4021–318 81 06, 4021–318 81 46, fax 4021–318 24 44; e-mail: edacad@ear.ro; adresa web: www.ear.ro ORION PRESS IMPEX 2000 S.R.L., Şos. Viilor nr. 101, bl. 1, sc. 4, ap. 98, parter, sector 5, P.O. Box 77–19, sector 3, Bucureşti, România, tel.: 4021–335 0296, 4021–301 8786, fax 4021–335 0296; e-mail: office@orionpress.ro S.C. MANPRESS DISTRIBUTION S.R.L., Piaţa Presei Libere nr. 1, corp B, et. 3, cam. 301–302, Bucureşti, România; Tel./Fax: 4021–314 63 39; e-mail: abonamente@manpres.ro, office@manpres.ro; adresa web: www.romanian journals.com 